
	41.

	Валентин Петков  - управител на ФАСТ - КОМ ЕООД - концесионер  на морски плаж „ПОМОРИЕ - ЦЕНТРАЛЕН” (по ел. поща)

	1.	Предложената Наредба, наричана по-долу за по-кратко Наредбата или НВДОВПБОП, съдържа в себе си някои съществени пропуски, създаващи условия за неравнопоставеност между стопаните на морски плажове и тези на плувните басейни. В наредбата не е предвиден орган, който да следи за спазването на изискванията, въведени с нея, нито са предвидени санкции за нарушителите. При концесионерите и наемателите на морски плажове, контролен орган е Министерство на туризма, което следи за изпълнението на договорните и нормативните задължения по договорите за наем и концесия на морски плажове, налага неустойка, съгласно договорите за концесия и наем на морски плажове. За сметка на това стопаните на басейните за обществено ползване и  за плажовете, които не са възложени на концесия или отдадени под наем не е предвиден контролен орган, нито санкции, които се прилагат в случай на неизпълнения. 

	Приема се по принцип.


















	Административно-наказателна отговорност (включително санкциите и административно-наказващите органи) за неспазване на разпоредбите на наредбата ще бъде регламентирана в Закона за здравето.













	
	
	2.	Не смятаме, че направената предварителна оценка на въздействието е правилна поради следните пропуски в нея:  
•	Липсва калкулация на общия брой спасители, които ще бъдат необходими за обезпечаване на водноспасителната дейност на морските плажове, които влизат в списъка на морски курорти от национално значение, както и информация за общия брой спасители за морски плажове, които са заверили талоните си през последните години. Съпоставка между двете би довела до заключението, че общият брой на спасителите с правоспособност за море не е достатъчен за обезпечаване на нужните за изпълнение на изискванията предложени в НВДОВПБОП.

	Не се приема.
	По отношение на броя на спасителните постове, направените предложения в проекта на наредба не се различават от досега действащите разпоредби.



	
	
	•	Същото се отнася и до броя лекари със съответните професионални квалификации - смятаме, че на първо място МЗ следва да се погрижи за решаване на проблемите с липсата на медицински кадри в болниците на територията на цялата страна, а после да въвежда изисквания за отваряне на допълнителни позиции, за така или иначе недостигащите медицински специалисти.
	
	С разпоредбите не се въвеждат задължения, а се дава възможност за по-голям кръг медицински специалисти да могат да участват в мед. обслужване.

	
	
	3.	Невярно е заключението от частичната предварителна оценка на въздействието, че „Не се очаква предложения проект на акт да окаже финансово въздействие върху стопаните на водните площи..”, защото: 
	
	

	
	
	•	Предложеният в НВДОВПБОП „Чл. 9. ал. 1, т. 1” увеличава с 50% броя на спасителите на територията на по-голямата част от морските плажове в България. Предложението не е мотивирано и с извеждането в разпоредбата на изискването за поставяне на спасителни постове през 100 м в „курорти от национално значение“ се променя количествено задължението за осигуряване на спасителни постове за огромен брой морски плажове, тъй като курортите с национално значение са посочени в Решение на Министерския съвет № 153 от 24 февруари 2012 г. за обявяване списък на курортите в Република България и определяне на техните граници и там попадат огромен брой морски плажове. Подобна значителна промяна следва да е продиктувана от неработеща действаща правна рамка (какъвто категорично не е настоящия случай), да е мотивирана детайлно от гледна точка на необходимост и изпълнение и не на последно място да е посочено тази промяна как засяга заинтересованите лица- нещо което изобщо не е засегнато нито в ЧПОВ, нито в мотивите на проекта на акт. В предложеният проект на подзаконов нормативен акт изобщо не е посочено защо се връща положението със спасителните постове отпреди 2020 г., когато поради липсата на кадри и осъвременяване на дейностите по водно спасяване, беше заложено поадекватно и изпълнимо изискване за броя на спасителните постове и спасителни станции.
	Приема се.

	Разпоредбата на чл. 9, ал. 1 е прецизирана.


	
	
	•	Предложеният в НВДОВПБОП „Чл. 11 ал. 3” задължава стопаните на морски плажове да осигурят по един спасителен джет или лодка на всеки 5 спасителни поста.
  

	Не се приема.


	Съгласно действащата към настоящия момент наредба изискванията са всеки спасителен пост да има  „спасителна лодка с гребла или извънборден двигател“ (пр. 2 към чл. 13, ал. 1).
Проектът  на наредба намалява броя на спасителните постове, на които следва да има лодка, като посочва, че спасително плавателно средство следва да има минимум на всеки пет пост. В тази връзка направеното предложение в проекта на наредба не само не утежнява, а напротив дава право на избор, предвид съвременните средства, а от друга страна действащите към момента специфични изисквания за лодка са облекчени.

	
	
	•	Предложеният в НВДОВПБОП„ Чл. 19. ал. 1 и ал. 2” задължават стопаните на морски плажове да осигурят по-голям брой медицински персонал от досегашната нормативна уредба.

	Приема се.

	Чл. 19, ал. 1 изрично казва, че  медицинския екип  се състои от един от изброените в чл. 18, ал. 1 мед. специалисти, които посочва мед. специалисти, които могат да работят, а не определя задължението всички едновременно да работят заедно.
Създадена е нова ал. 3, с която се създава правна възможност част от състава на медицинския екип да се включва в реанимационния.

	
	
	•	Предложеният в НВДОВПБОП „Чл. 27. ал. 3” задължава стопаните на морски плажове да осигуряват максимално обезопасяване, за цялата територия на морския плаж през периода 15 Юни - 25 Септември, вместо досегашния период на максимално обезопасяване на целия плаж - 1 Юли - 30 Септември. Следователно ще бъде задължително всички да поддържат максимален брой спасители за 40 дена повече годишно. Не става ясно по какъв нaчин и с каква цел вносителят предвижда да се обезпечи максималната степен на обезопасяване на цялата територия морските плажове вудължения срок, при положение, че голяма част от спасителите, които участват в обезпечаването на летния сезон обикновено са ученици или студенти, които приключват занятията си в края на месец Юни и започват учебната година в средата на Септември. 
	Приема се. 

	Коригирано, въпреки, че досега действащата разпоредба на чл. 17а. задължава концесионерите и наемателите на морските плажове да осигуряват осъществяването на дейностите по водно спасяване, по обезопасяване на прилежащата акватория, здравното и медицинското обслужване и санитарно-хигиенното поддържане на плажовете в периода от време не по-късно от 1 юни и не по-рано от 30 септември.



	
	
	•	Предложеният в НВДОВПБОП„Чл. 27. ал. 6” задължава стопаните на морски плажове да осигуряват водноспасителна дейност дори и извън летния туристически сезон, в случай че на стопанисваните от тях плажове има целогодишни обекти, които разполагат плажни принадлежности за удобство на посетителите си и през топлите дни на месеците Април, Май и Октомври. Въведеното изискване не е мотивирано и не става ясно защо се задължават стопаните на морски плажове да осигуряват водно спасяване в месеците, когато морската вода не е подходяща за влизане в морето. Наред с това се получава колизия с горепосочените разпоредби, които посочват периода на максимално обезопасяване на морските плажове. 
	Не се приема.

	Разпоредбата на чл. 27, ал. 6 не определя такова изискване. Същата регламентира предоставянето на услуги, а не задължение за обезопасяване.

	
	
	•	Предложеното с НВДОВПБОП „Приложение No 6” Задължава стопаните на морски плажове, да инвестират значителни средства в изграждането на спасителни станции, които по въведените изисквания следва да бъдат помещения, за разлика от досегашното „наблюдателна кула със сенник и ветрозащитни плоскости, сигнална мачта с комплект флагове”. Предложението отново не е обосновано, а се въвежда без ясна мотивировка от неговите ползи и предимства. Затова пък недостатъците му са очевидни- стопаните на морските плажове трябва да променят моделите си на финансиране за управление на морските плажове и да отделят допълнителни средства за изграждане на подобни помещения. Следва да се отбележи и обстоятелството, че досегашната уредба на спасителните станции предполагаше минимални интервенции на морския плаж и на пясъчната повърхност. Наред с това считаме, че за да се променя работеща уредба, следва да се установени проблеми и да са мотивирани предложения за промяна, какъвто не е настоящият случай. 
	Приема се.
	Приложение № 6 е прецизирано.

	
	
	•	Предложеното с НВДОВПБОП „Приложение No 7” задължават стопаните на всички плажове с дължина на бреговата линия над 200 м., да оборудват медицинските пунктове, както до скоро се оборудваха единствено реанимационни пунктове. Освен това следва да се осигури от стопаните на морски плажове и подходящо моторно превозно средство за придвижване на реанимационния екип. Това е в пълно противоречие на ЗУЧК, където са изрично посочени изключенията, в които на морския плаж може да се вкарват превозни средства и това не е едно от тях. 
Получава се колизия с по-висшестоящ нормативен акт. 

	Не се приема.

	Приложение № 7 не съдържа изисквания за броя на медицинските и реанимационни екипи, а определя оборудването на същите.
По отношение на твърдението за противоречие със ЗУЧК следва да се има предвид, че законът допуска използването на превозни средства при заплаха за човешкото здраве.

	
	
	4.	Невярно е твърдението за неактуалност на действащата към момента Наредба за организация на водноспасителната дейност и обезопасяване на водните площи, тъй като частичната предварителна оценка на влиянието удобно е пропусната информацията, че същата многократно е актуализирана, като последната и актуализация е от 2020 г. и въведе изисквания, които да отговарят по-адекватно на съвременната действителност- наличие на кадри, на техническо оборудване и на наличие на множество нови медицински центрове по Черноморието.
	Приема се по принцип.

	Докладът с мотивите е прецизиран.


	
	
	5.	Невярно е твърдението, че НВДОВПБОП не засяга малките и средните предприятия. Голяма част от концесионерите и наемателите на морски плажове са малки и средни предприятия, по-голямата част от подизпълнителите на договорите за концесия и наем на морски плажове са малки или средни предприятия, а всички гореизброени със сигурност ще бъдат засегнати от НВДОВПБОП ако бъде приета. Освен това проектът изобщо не е съобразен със сключените и действащи концесионни договори, където са заложени условията по осигуряване на задължителни дейности (две от които са водно спасяване и медицинско обслужване); 
	Не се приема.
	С проекта на наредба не се завишават изискванията в сравнение с действащата наредба.


	
	
	6.	С гласувания на второ четене на 09.02.2023 г. ЗИД на ЗУЧК се въвеждат изисквания към концесионерите и наемателите на морски плажове, за разрешение от кмета на общината или упълномощено от него лице, при използването на машини за задължителните дейности, което създава възможност концесионерът или наемателят на морски плаж да не получи разрешение за използването на моторно превозно средство за транспортирането на подвижния реанимационен екип, което се предвижда в предложената НВДОВПБОП. 
	Не се приема.
	ЗУЧК допуска използването на превозни средства при заплаха за човешкото здраве. 

	
	
	7.	Не става ясно по какъв начин се очаква наредбата да окаже влияние на водния травматизъм, след като според официалната статистика на БЧК 70% от удавянията на територията на Република България стават в реки, язовири и други водоеми, а за тях не са предвидени мерки и орган за контрол на обезопасяването на водните площи. 
	Приема се по принцип.

	Административно-наказателна отговорност (включително санкциите и административно-наказващите органи) за неспазване на разпоредбите на наредбата ще бъде регламентирана в Закона за здравето 

	
	
	8.	Предложението за обособяване на участъци, определени за отдих на деца е противоречащо на редица разпоредби в действащото законодателство. Противоречия се съдържат и в самия текст на Наредбата. Така например, но не само в чл. 27, ал. 2 е посочено, че в програмата за водно спасяване трябва да е посочен участъкът за отдих на деца. Концесионерът, респ. наемателят няма как да знае дали морският плаж ще бъде посетен от организиран летен лагер. Освен това са смесени задълженията на организаторана организирания детски отдих и на концесионерите, респ. наемателите на морските плажове. Като цяло не може да се задължават концесионери/наематели по вече сключени договори да бъдат отговорни за организиран детски отдих, който е предмет на други нормативни актове и задължения на други държавни институции. 
	Приема се.

	Разпоредбата е прецизирана.


	
	
	Предложената Наредба, противно на твърдяното в предварителната оценка на въздействието, вменява на концесионерите и наемателите задължения, изпълнението, на които не може да бъде осъществено без значителни инвестиции и значително повишаване на основните им разходи, променяйки по този начин и инвестиционните модели на договорите за Концесия на морски плажове, за което съществува законова забрана. Предложената Наредба поставя в неравностойно положение Концесионерите и Наемателите на морски плажове спрямо всички останали стопани на водни площи и басейни, за които не е предвиден контролен орган или санкции, обезсмисляйки изцяло въвеждането на каквито и да е задължения за тях в нея. С предложената Наредба се създават неизпълними в настоящата обстановка изисквания за концесионерите и наемателите на морски плажове, понеже се въвежда изкуствена нужда от наемане на кадри, които са крайно необходими и недостатъчни за всички болници в България. 
Ето защо Ви молим да вземете предвид всички гореизброени бележки и да и да не приемате горепосочените изменения в проекта на постановление за приемане на Наредба за организация на водноспасителната дейност и обезопасяване на водните площи и басейните за обществено ползване. 
 

	Не се приема.


	Посочените по-горе аргументи и цитираните разпоредби на действащата наредба показват, че не само изискванията не се  завишават, а напротив някои от тях се намаляват. Твърденията, че в действащата наредба липсват определени изисквания по отношение на оборудването на спасителните постове и медицинското осигуряване, които са въведени като нови не се подкрепя от разпоредбите на действащата уредба, с която тези изисквания вече са уредени.

	42. 
	Крам ИНС
(вх. № 26-00-149/16.02.2024 г.)
	

Становището е идентично с това по т. 41.

	Както по т. 41.
	Мотивите по т. 41.

	43.
	ИТ Марина Бряг
(вх. № 26-00-464/19.02.2024г.)
	

Становището е идентично с това по т. 41.

	Както по т. т. 41.
	Мотивите по т. 41.

	44.



	Албена АД
(Вх. № 26-00-466/19.02.2024 г.)



	


В една част становището е идентично като това по т. 1.

	



Както по т. 1.

	



Мотивите по т. 1


	
	
	Други предложения:

1. Сертифициращият орган да не е само БЧК. Правото за издаване на правоспособност, обучението и квалификация за воден спасител да бъде извършвано от повече сертифициращи органи, например (Национална спортна академия, Медицински университети и др.);

	

1. Не се приема.


	

1. С проекта на наредба се дава възможност обучението на водните спасители да се осъществява освен от Българския Червен кръст и от други обучаващи институции, които следва да са осигурили съответните специалисти - водни спасители и лекари с призната специалност „Анестезиология и интензивно лечение“ или „Спешна медицина“, които да участват в провеждане на обучението. Предвижда се обучението да се извършва по програма, утвърдена от министъра на здравеопазването и да завършва с изпит пред комисия, назначена от Българския Червен кръст. От създаването на Водноспасителната служба като част от структурата на Българския Червен кръст, същата осъществява и обучението на водните спасители през годините. Българският Червен кръст е организация- юридическо лице, регламентирано със закон. Правомощията му за тази дейност произтичат от разпоредбите на чл. 4, ал. 1, т. 2, букви „д“ и „е“ от Закона за Българския Червен кръст, съгласно които Българският Червен кръст работи за предотвратяването и оказването на помощ при нещастни случаи в планините и водните площи и за подготовката и квалификацията на кадрите за неговата дейност, като за целта издава съответните документи. Правомощията на Българския Червен кръст в тази връзка са регламентирани и в действащата до момента Наредба за водноспасителната дейност и обезопасяването на водните площи. През последните 60 години Водноспасителната служба, чрез 28-те си областни структури в страната и ресурса от добре подготвени лектори, е обучила над 60 000 водни спасители в съответствие с Единната европейска квалификационна рамка за подготовка на водноспасителни кадри и изискванията на нормативната база на международната федерация по водно спасяван ILS, чиито съучредител и пълноправен член е Водноспасителната служба на Българския Червен кръст. Поради това е изключително важно да се запази водещата роля на Българския Червен кръст при осъществяване на обучението и проверката на готовността на водните спасители да осъществяват водноспасителна дейност. Дейността по назначаване на изпитните комисии и сертифициране на успешно положилите изпити следва да остане задължение и отговорност на БЧК и това ще бъде в пълно съответствие с възложената от държавата дейност в Закона за БЧК по предотвратяване и оказване на помощ във водните площи. На изпитните комисии на практика е възложена най-важната роля, а именно да проверят нивото на усвояване на теорията и да преценят дали подготовката, която е получена при практическото обучение отговаря на високите стандарти и огромната отговорност на лицата, които ще  бъдат обучени за водни спасители. 
Международната федерация по водно спасяване - клон Европа, придава огромно  значение на професионалната подготовка на водноспасителните кадри. Считаме, че е необходима високо професионална подготовка на водноспасителните кадри в съответствие с Единните Европейски изисквания, пълно съответствие на образователните изисквания валидни за водноспасителните кадри в ЕС. 


	
	
	2. Право да заемат дейността „Спасител” да имат и чужди граждани, притежаващи съответен документ за правоспособност от тяхната държава, като в България да имат само контролен изпит (да не се изисква цялостно преминаване на курса за воден спасител в България); 

	2. Приема се 

	2. Разпоредбата на чл. 31 е прецизирана, като е създадена възможност спасител да бъде и лице, придобило квалификация в друга държава.




	
	
	3. Да се увеличи максималното разстояние от спасителен пост до спасителен пост от 100/150
м. на 200 м., за всички видове плажове;



	3. Не се приема.


	3. Не се приема предложението за редакция на чл. 9, ал. 1, т. 1, поради факта, че това изискване е залегнало и в ЗУЧК. Регламентацията в действащата наредба е също идентична.



	
	
	4.	Зоните от плажа, където са по-малко натоварени• от плажуващи и гости, щатният брой на водните спасители да бъде намален до 1 човек на пост по преценка на Началник водноспасителна дейност, старши спасители и ръководител „Плаж”,

	Не се приема

	4. С наредбата се регламентират минималните изисквания за водноспасителната дейност, при изпълнението на които се очаква превенция на водния травматизъм и недопускане риск за здравето на хората.
  Практиката показва, че при изпълнение на минималните изисквания броят на удаванията устойчиво намалява, за да стигне през последните пет години до 80-100 човека годишно. 	



	
	
	5.	Относно изискванията към устройство и обезопасяване на спасителен пост, в Приложение
№ 2 към чл. 13, ал. 1 да отпадне точка 8, тьй като не могат да осигурят целта на наредбата Спасителна лодка с гребла или извънбордов двигател, да отпадне, а да се предвиди на няколко поста наличие на джет или друго подходящо средство;

	5. Приема се по принцип.


	5. Направеният коментар е по  приложение № 2 на действащата наредба. В публикувания за обществено обсъждане проект на Наредба оборудването и обзавеждането на спасителния пост е регламентирано в Приложение № 3 към чл. 9, ал. 2, в което е предвидено на 5 спасителни поста да има едно спасително плавателно средство като лодка или джет, като са отпаднали изискванията лодката да бъде  с гребла или извънбордов двигател.



	
	
	6.	Придобитият сертификат за морски спасител на открити водни площи да важи и за спасител на басейн;


	6. Приема се по принцип.
	6. Предложението ще бъде взето предвид при изготвянето и утвърждаването на програмата по чл. 31, ал.  като се предвиди хибридна форма на обучение със съответните часове и продължителност, така,  че обучаващия се да придобива квалификация и умения и за двата вида водно спасяване. С цел защита на общественото здраве и предвид разликите в спецификата на  спасяване при откритите водни площи и море и басейните следва спасителят да придобие съответното обучение и квалификация и за двата вида, а не автоматично едното да дава право и на другото.


	
	
	7.	Санитарната линейка да бъде приета и като медицински пункт;

	7. Не се приема.

	7. След приемане на направените предложения от включените в настоящата справка други становища разпоредбите на наредбата се прецизираха, като за черноморските плажове, се предвиди медицинския и реанимационния екип да са част от спасителната станция, съгласно Приложение № 6.



	
	
	8. Разстоянията за изграждане на МеДИЦИНСКИ пунктове да се променят:
1.	за черноморски плажове с дюжина на бреговата линия да се променят на 600 м - един медицински пункт или се осигурява подвижен реанимационен екип;
2.	за черноморски плажове с дължина на бреговата линия от 601 м. до 1500 м. - един медицински пункт и подвижен реанимационен екип;
3.	за черноморски плажове с дюжина на бреговата линия от 1501 м. до 2500 м. - един реанимационен пункт, един медицински пункт и подвижен реанимационен екип;
4.	за черноморски плажове с дължина на бреговата линия от 2501 м. и повече - един реанимационен пункт, два медицински пункта и подвижен реанимационен екип.
(2) Медицинските звена по ал. 1 се оборудват съгласно изискванията, определени в приложение № 5.
	Не се приема.

	Практиката показва, че това е оптималното разстояние, на което може да се окаже първа помощ за максимално бързо време, вкл. и без осигурен специализиран транспорт, с което от една страна се намалява времето до оказване на неотложни специализирани медицински дейности при необходимост и от друга – постига се непрекъснатост на процеса по спасяване на пострадалите от дейностите по спасяване, прилагани от спасителите – към медицинската помощ, оказвана от медицински специалисти. По този начин се повишава ефективността и ефикасността, а заедно с това и резултатността на прилаганите спасителни мероприятия. 


	
	
	9. Приложение № 5 да се актуализира, като се предвидят заместими медикаменти и препарати на различни фирми.
	9. Не се приема
	Направеният коментар е по действащата наредба. В публикувания за обществено обсъждане проект на наредба оборудването на медицинските и реанимационни екипи се регламентира с Приложение № 7, в което медикаментите са прецизирани, и са съобразени и с конкретни предложения, постъпили от общественото обсъждане.

	45. 
	„ПАММАР 95.84“ ООД
( вх. № 26-00-465/19.02.2024 г.)
	



Становището и предложенията в него, с изключение на т. 1.3,  са идентични с т. 1.


1.3. Всички обекти, предмет на тази наредба са видове туристически обекти и те са предмет на регламентация в Закона за туризма и подзаконовите актове по неговото прилагане, а на практика наредбата е готвена без никакво участие на заинтересованите страни – концесионери и наематели на морски плажове, хотелиери, собственици на СПА хотели и СПА комплекси, собственици, стопани и управляващи басейни за обществено ползване, аквапаркове, други увеселителни комплекси, включващи басейни и пр., които са най-добре запознати със спецификите на отделните обекти и съответно всички регламентации са направени „по принцип“, без познаване на детайлите, особеностите, правилата и изключенията и пр.
Ето защо считаме, че както е било и до сега при промените на сега действащата Наредба за водноспасителната дейност и обезопасяване на водните площи, проекта трябва да се върне за доработване от работна група, която да се ръководи от министерство на туризма при участието на всички заинтересовани страни от бранша – концесионери и наематели на морски плажове, хотелиери, собственици на СПА хотели и СПА комплекси, собственици, стопани и управляващи басейни за обществено ползване, аквапаркове, други увеселителни комплекси, включващи басейни и пр., за да може да се разпише нормативен акт, който отговаря на спецификите и особеностите на конкретните обекти, като така ще се защитят по-добре живота и здравето на гражданите.
В момента са разписани редица дейности и инвестиции, които ще бъдат неизпълними, поради редица причини – най-вече липса на медицински кадри, товарят допълнително с неефективни разходи концесионери и наематели на морски плажове, собственици на хотели, СПА комплекси, развлекателни центрове – като цяло туристическия бранш, и същевременно са неефективни, няма да доведат до желаните резултати и до подобряване на опазването на човешкия живот и здраве.
Основния аргумент, че действаща наредба е приета отдавна, не означава, че непременно трябва да се приеме нова, която не само е по лоша от предишната, но е и по трудна, в някои свои части – невъзможна, за прилагане, включително поради обективни причини, независещи от адресатите и. Напр. Германския граждански законник е приет на 18.08.1896 г. за да влезе в сила от 01.01.1900 г. и се прилага и в момента, като се е прилагал и в двете Германии – ГФР и ГДР, когато Германия беше разделена, което означава, че за прилагането на добре направени правни норми няма никакво значение при какъв строй или каква политическа система са приети, а напр. действащия и в момента в България Наказателен кодекс е обнародван в Държавен вестник бр. 26 от 2.4.1968 г., влязъл е в сила от 1.05.1968 г. и е в сила и се прилага и в момента.

	





Както по т. 1.


Не се приема
	





Мотивите по т. 1.



Наредбата е изготвена при съобразяване изискванията на Закона за нормативните актове. Същата е публикувана за обществено обсъждане за срок от един месец и всички постъпили становища и предложения са обсъдени, като конкретните релевантни предложения са приети, в резултат на което разпоредбите на проекта на нормативен акт са прецизирани.
По отношение на медицинското осигуряване на водноспасителната дейност не приемаме твърденията, че се създават нови и неизпълними изисквания, поради следните причини:
По отношение на черноморските плажове в проекта на наредба са възприети разпоредбите от изменението ѝ през 2020 г., като за облекчаване, на местата, където към този момент се предвижда реанимационен пункт е предложено да има подвижен реанимационен екип. 
На басейните за обществено ползване е предвиден един медицински екип, както е и към момента.
Разширен е вида на медицинските специалисти, които могат да бъдат част от медицинските и реанимационни екипи, които могат да се състоят и от един медицински специалист.
В допълнение, след обсъждане на постъпилите предложения се създаде пояснителна разпоредба която регламентира, че в случаите, в които медицинския и реанимационния екип са заедно, медицинският специалист от медицинския екип може да бъде и част от реанимационния екип, което не налага назначаване на допълнителен медицински специалист.




	46.
	РИВИЕРА АД 
( 26-00-462/16.02.2024 г.)	
	

Становището е идентично с това по т. 1.
	Както по т. 1.
	Мотивите по т. 1.

	47. 
	Съмъртийм М
	



Становището е идентично с това по т. 41.

	Както по т.  41.
	Мотивите по т. 41.

	48. 
	Павижа ЕООД  (по ел. поща)


	

Становището е идентично с това по т. 45.
	Както по т. 45.
	Мотивите по т. 45.

	49. 
	
„ГОЛДЕН СЕНДС БИЙЧ” ООД


	
	
Становището е идентично с това по т. 45.
	Както по т. 45.
	Мотивите по т. 45.

	50. 

	Областна администрация Варна 
(вх. № 06-03-1/27.02.2024 г.)

	1.По разпоредбата на чл. 3, ал. 1, в която се предвижда кои водни площи подлежат на обезопасяване, като са изброени три точки. В т.3  е посочено, че на обезопасяване подлежат водни
площи, за които областният управител е дал предписание за обезопасяване. Същевременно разпоредбата на чл.7, ал.4 сочи, че при Водните площи, подлежащи на максимално обезопасяване поставянето и поддържането на обозначителните табели по Приложение № I се извършва задължително в периода по чл. 26, ал. 1, както и извън този период, в случаите в които областният управител е издал предписание за обезопасяване.
Считаме, че следва да бъдат конкретизирани случаите, в които областният управител може да дава предписания за обезопасяване, в т.ч. и извън задължителния период, в който следва да има максимално обезопасяване. Така предложеният текст дава възможности за разширително тълкуване и може да се стисне до ситуация, в която, извън летния туристически сезон се налага на концесионери и насметели на морски плажове например да изпълняват максимална степен на обезопасяване.
	Приема се по принцип 
	При спазване на изискванията на действащото законодателство е разработен проект на Закона за изменение и допълнение на Закона за здравето, в който са  предложени разпоредби, определящи задълженията, компетентностите и правомощията на областните управители. С тези разпоредби е предвидено и в кои случаи  областният управител може да дава предписания за обезопасяване  
Предвидени са и административно-наказателни мерки, както и лицата, които имат правомощия да ги налагат.

	
	
	2. Съгласно чл. 5 от проекта обезопасяването е минимално и максимално. В случая отпада досега съществуващото средно обезопасяване съгласно чл.7 от сега действащата Наредба, на което подлежаха Бреговите ивици на неохраняемите морски, речни, язовирни и други площи, както и на забранените за къпане водоеми.
В случая отпада средното обезопасяване на водните площи и същото е само минимално и максимално.
	
	Няма предложение.

	
	
	3. Разпоредба на чл. 7, ал. 2 на максимално обезопасяване подлежат басейните за обществено ползване и водните площи или участъци от тях, за които са спазени изискванията на Наредба № 5 от 2008 г. за управление качеството на водите за къпане (ДВ, бр. 53 от 2008 г.), и които се използват за къпане, плуване, водни спортове и водноатракционни услуги.
В досега действащата Наредба нямаше препращаща норма, а площите подлежащи на максимално обезопасяване, бяха изчерпателно изброени в чл.10, В новата наредба има препращаща норма към Наредба 5/2008 г. относно качеството на водите за къпане. Съгласно чл. 3 от Наредбата, Наредбата се прилага за водите за къпане във всяко място (обособена част) от повърхностно водно тяло, където компетентният орган по чл. 5 очаква през сезона за къпане голям брой къпещи се и за което няма издадена постоянна забрана за къпане или постоянно предупреждение, че капането не е разрешено. В наредбата има и други понятия като зони за къпане и други. Считаме подобно препращане за неуместно, предвид възможността за разширително или превратно тълкуване на разпоредбите. Доколкото на стопаните на водните площи се поставя императивно изискване за максимално обезопасяване, то считаме за редно да остане досегашният подход в действащата Наредба, в която няма препращащи неясни норми,
Също така с оглед на разпоредбата на чл.9, ал.1, т. 4 по отношение на плувните комплекси и водните паркове е посочено, че се разкрива не по-малко от един спасителен пост на всеки от съставните им басейни. Предвид обстоятелството, че в тези комплекси съществуват и т.нар. „малки басейни" или „топила”, считаме за редно за тези обекти да има изричен регламент или да се укаже изрично площ или обем на басейн, под който стопанинът на водната площ да няма задължение да разкрива самостоятелен спасителен пост.
	Не се приема

































Приема се по принцип
	Националното законодателство се прилага в цялост и при взаимна обвързаност. В тази връзка, за да се използват водните площи за къпане те следва да отговарят и на останалото относимо законодателство.
 Не считаме, че разпоредбата на чл. 10, ал. 1 от действащата наредба е изчерпателна предвид използвания подход „………и другите водни площи или участъци от тях, които се използват за къпане, плуване и водни спортове.


















Обръщаме внимание, че в допълнителната разпоредба на наредбата е дадено определение за басейн за обществено ползване съгласно, което същия следва да се използва за: плуване, спорт и развлечение. Видно от определението така наречените „топила“ не попадат в обхвата на понятието за плувен басейн и в тази връзка не попадат в приложното поле на наредбата.


	
	
	4.	Разпоредбата на Чл. 9. (1) Спасителни постове се разкриват при спазване на следните изисквания: „1. един спасителен пост на водна площ, подлежаща на максимално обезопасяване, в курорти от национално значение на разстояние до 100 м брегова ивица и извън територията на курорти от национално значение на разстояние до 150 м.
По този начин се разширява списъкът от градове с разполагане на спасителни постове на разстояние до 100 м., вместо досегашните 150 м. /Засегнати плажове - всички плажове в градовете: Балчик, Бургас, Варна, Несебър, Обзор, Поморие, Приморско, Китен, Созопол, Ахтопол, Царево/.
	Приема се.
	Текстът на разпоредбата е прецизиран.

	
	
	5.	Разпоредбата на Чл. (3) На всеки пет поста се осигурява минимум едно спасително плавателно средство, като лодка или спасителен джет.
Задължават се концесионерите да осигурят по един спасителен джет или лодка на всеки 5 спасителни поста. Засегнати плажове - всички плажове с повече от 5 бр. спасителни постове./
	Не се приема.
	Съгласно сега действащата наредба се изисква спасително плавателно средство да се осигурява на всеки спасителен пост (раздел I, т. 8 от Приложение № 2 към чл. 13, ал. 1) и допълнително едно на всяка спасителна станция (т. 1, б. “л“  от Приложение № 3 към чл. 14, ал. 1), като изискванията към плавателните средства са различни.
В публикувания за обществено обсъждане проект на наредба тези изисквания са облекчени, като изрично е записано, че спасително плавателно средство се осигурява на всеки пет спасителни поста т. е на една спасителна станция, като в допълнение са облекчени и изискванията към   спасителната лодка и предвид съвременните условия,   е дадена възможност за избор за спасителното плавателно средство- лодка или джет. 

	
	
	6.	Разпоредба на чл. 13, ал. 2 За спасителните станции в областите с прилежащи черноморски плажове задължително се осигурява и функционираща връзка с морския спасителен и координационен център в гр. Варна в Изпълнителна агенция „Морска администрация“. Връзката с морския спасителен и координационен център се проверява ежедневно в началото на дежурството.
Разпоредбата е изцяло нова. Следва адресатите на нормата да имат предвид допълнителен ангажимент относно това да обезпечат връзка с морския спасителен и координационен център, Въпросът е каква може да бъде тази връзка-по мобилен телефон или по друг начин, осигуряващ надеждна и своевременна връзка с ИА. Ще бъде ли необходимо да се влагат допълнителни средства за осигуряване на тази връзка и какъв ще бъде ефектът от осъществяването и?
	Не се приема
	В работата на работната група, изготвила проекта на наредба, като членове взеха участие и представители на  ИА „Морска администрация“, които прецизираха визираните текстове. В рамките на съгласувателната процедура,  е получено становище от Министерство на транспорта и съобщенията, което няма бележки и предложения по визираните разпоредби.
В допълнение обръщаме внимание, че на официалната интернет страница на  Изпълнителна агенция „Морска администрация“ са посочени възможностите за връзка с морския спасителен и координационен център.  

	
	
	7. Разпоредба на чл. 14, ал.7 При водни инциденти в зона, отдалечена над 200 м от бреговата ивица, ръководителят на спасителната станция, съответно ръководителят на спасителните постове по чл. 12, ал. 2 уведомява морския спасителен и координационен център гр. Варна в Изпълнителна агенция „Морска администрация”, включително и чрез единния европейски номер за спешни повиквания „112”. В тези случаи ръководителят на спасителната станция, съответно ръководителят на спасителните постове по чл. 12, ал. 2, оказва спасителна помощ и поддържа готовност за подпомагане на дейностите по спасяване при поискване от морския спасителен или координационен център.
Разпоредбата е нова и изисква допълнителни ангажименти на ръководителите на спасителната станция, съответно ръководителят на спасителния пост. Какво се цели с уведомяването на Морския координационен център. При воден травматизъм се спасява човек, а не плавателен съд.
	Не се приема.
	Разпоредбата на чл. 14, ал. 7 касае случаите, при които водните  инциденти се случват  в зона, отдалечена над 200 m от бреговата ивица т. е извън зоната на спасяване и района на действие на водния спасител, и при които за спасяването на човешки живот е необходима намесата на морския спасителен център. 

	
	
	8. Разпоредбата на Чл. 17. (1) 1. за черноморски плажове с дължина на бреговата линия до 200 т -- един медицински пункт или се осигурява подвижен реанимационен екип, базиран на плажа Задължават се стопаните на плажове с дължина на бреговата линия по-малка от 200 м. да осигурят медицински реанимационен екип на място състоящ се от 1 бр. лекар, заедно с още една сестра/фелдшер/парамедик. Засегнати всички плажове под 200 м./ Това не е необходимо, достатъчно е да има сключен договор с подвижен реанимационен екип.
Съгласно чл. 18 В медицинския пункт и в подвижните реанимационни екипи на водни площи и басейни за обществено ползване могат да работят:
1 лекар;
2. фелдшер или лекарски асистент;
3. медицинска сестра или акушерка;
4. парамедик втора, трета или четвърта степен на професионална квалификация
В ал. 5 е посочено, че Дейността на медицинските специалисти в Подвижните реанимационни екипи и в медицинските пунктове може да се подпомага от парамедици втора, трета или четвърта степен на професионална квалификация, преминали обучение по оказване на първа помощ при водни и други животозастрашаващи инциденти, организирано от Българския Червен кръст.
  Чл. 19. (1) Медицинският пункт на водните площи може да се обслужва най-малко от един медицински специалист по чл. 18, ал. 1, т. 1-3.
Реанимационният екип на водни площи се състои най-малко от един лекар и една медицинска сестра, акушерка, фелдшер или лекарски асистент.
Медицинският пункт на басейн за обществено ползване с дължина до 25 м или с повърхност до 312,5 м2 може да се обслужва само от един медицински специалист по чл. 18, ал. 1, т. 1-3.
Медицинските пунктове на басейн за обществено ползване с дължина над 25 м  повърхност над 312,5 м2, на плувни комплекси и водни паркове се обслужват от двама медицински специалисти по чл. 18, ал. 1, т. 2-3 едновременно или от един лекар за двата медицински пункта и по един специалист по чл. 18, ал. 1, т. 2-3 за всеки от медицинските пунктове за времето на престой на посетителите на басейна.
С оглед на горните разпоредби, в медицинския пункт е допустимо да има парамедик, но само с помощна функция на лицата по чл.18, ал.1, т. 1-3, не и самостоятелно. Считаме за редно, предвид липсата на кадри от медицински специалисти и тяхната преклонна възраст, да се предвиди възможност парамедиците самостоятелно да оказват съответната медицинска помощ.
Съгласно Чл. 19. (1) Медицинският пункт на водните площи може да се обслужва най-малко от един медицински специалист по чл. 18, ал. 1, т, 1-3. Реанимационният екип на водни площи се състои най-малко от един лекар и една медицинска сестра, акушерка, фелдшер или лекарски асистент.
Задължават се стопаните на морски плажове да осигурят една медицинска сестра за всеки медицински пункт и един лекар, заедно с още една медицинска сестра/фелдшер/парамедик за реанимационен екип /засегнати плажове - всички плажове над 200 м. дължина./
	Приема се.
	Разпоредбите на чл. 17-19 са прецизирани.

	
	
	9.	Съгласно чл. 22 Организацията на водноспасителната дейност на максимално обезопасените водни площи и басейните за обществено ползване се уреждат с вътрешни правила: утвърдени от стопанина на водната площ съответно на басейна за обществено ползване.
Разпоредбата е нова и изисква от стопаните на водните площи с максимална степен на обезопасяване на изготвят и поддържат вътрешни правила. Това означава, същите следва да бъдат приети от компетентния орган на концесионера юридическо лице. Добре би било да бъдат изготвени примерни правила, които да бъдат предоставени публично, за да могат стопаните на водните площи да се възползват от тях, съответно да ги допълнят в зависимост от спецификата и конкретиката на съответния случай.
	Приема се по принцип
	Предвид различната специфика на организация на дейност на морските плажове, на плажовете във вътрешността на страната и басейните за обществено ползване  считаме, че съответните браншови организации биха могли да изготвят примерни правила, които след това съвместно да разгледаме и обсъдим.

	
	
	10.	В чл. 23 и чл. 24 се предвиждат нови изисквания към вида и съдържанието на информационните табели, предоставена на български език и един чужд език. Ако табелите се предоставят и на втори чужд език, този език следва да е непременно английски.
Следва да се има предвид тази разпоредба, която поставя допълнителни изисквания към информационните табели. Следва да се има предвид, че съгласно Наредбата за категоризиране на плажовете, информационните табели на плажовете категория А и Б има изискване информационните табели да са на 5 езика /Приложение № 1/, а съгласно чл.16 от Наредбата информацията следва да е на български и английски език. Считаме, че в някои случаи е възможно да възникне противоречие между двата подзаконови нормативни акта и следва стопаните да държат сметка за изпълнението на двете наредби.
	Приема се.
	Разпоредбата на чл. 25 е прецизирана.

	
	
	11.	Съгласно чл. 26 водноспасителната дейност се осигурява от стопанина на водни площи, определени за къпане по реда на Наредба № 5 от 2008 г. за управление качеството на водите за къпане ежедневно в периода юни до 30 септември от 9 до 18.30 часа.
Досегашното работно време от 08.00 до 18.00 часа в чл.12 от действащата наредба/ всъщност е намалено само с половин час. Предложението ни е работното време да бъде от 09:00 до 17:00 часа, като мотивите за това са свързани предимно е обстоятелството, че с работно време от 09:00 до 18:30 часа се нарушава нормалната продължителност на работния ден и е необходимо да бъдат ангажирани повече спасители за покриване на съответните постове. Предвид това, че посещаемостта на плажовете традиционно настъпва след 09.00 часа и е в топлите часове, както и предвид острият дефицит на спасители и подходящи кадри, считаме, че предложението ни е резонно.
	Не се приема.
	Практиката показва, че повечето от плажуващите напускат плажа към 18.30 ч. Досега действащата норма предвижда  задължение за осигуряване на водно спасяване от 8-18 часа. С новото предложение на практика периодът, през който трябва да се осигури водно спасяване е по-кратък. С наредбата се уреждат изискванията към водноспасителната дейност, както и изискванията за обезопасяване на водните площи и басейните за обществено ползване с цел опазване живота и здравето на хората и превенция на водния травматизъм.
Организацията на работа на водноспасителните дейности е ангажимент на стопаните на водните площи и басейните за обществено ползване като трудовото законодателство дава възможност за гъвкав поход при организацията на трудовия процес.  




Стоян Стоянов
Главен секретар

ДО  


МИНИСТЕРСТВО НА 


ЗДРАВЕОПАЗВАНЕТО 


itasev@mh.government.bg  


delovodstvo@mh.government.bg 


dzk@mh.government.bg 


СТАНОВИЩЕ 


ОТ: ИТ МАРИНА БРЯГ ЕООД, 


ЕИК:206054341, гр. София, ж.к. Дружба, бл. 408 


представлявано от управителя Йордан Стефанов 


Събев КОНЦЕСИОНЕР на морски плаж 


„ПОМОРИЕ - ЮГ. 


ОТНОСНО: Проект на Постановление на 


Министерския съвет за приемане на Наредба за 


водноспасителната дейност и обезопасяването 


на водните площи и басейните за обществено 


ползване /НВДОВПБОП/ 


Уважаеми госпожи и господа, 


	 Представляваното от мен дружество е концесионер на морски плаж „ПОМОРИЕ - ЮГ”, 


ето защо, в качеството ни на заинтересовано лице Ви представям становището ни по проекта 


за Наредба за водноспасителната дейност и обезопасяването на водните площи и басейните 


за обществено ползване, публикуван на интернет страницата на Министерство на 


здравеопазването, и Ви молим при формиране окончателните предложенията на 


Министерство на здравеопазването и Министерство на туризма в процедурата по съгласуване 


и приемане на нормативния акт на заседание в Министерския съвет, да приемете нашето 


становище по проекта, както следва: 

	 Във връзка с предложения Проект на Постановление на Министерския съвет за 


приемане на Наредба за водноспасителната дейност и обезопасяването на водните площи и 


басейните за обществено ползване /НВДОВПБОП/, моля да вземете предвид следните наши 


бележки: 


1. Предложената Наредба, наричана по-долу за по-кратко Наредбата или НВДОВПБОП, 


съдържа в себе си някои съществени пропуски, създаващи условия за 


неравнопоставеност между стопаните на морски плажове и тези на плувните басейни. В 


наредбата не е предвиден орган, който да следи за спазването на изискванията, въведени 


с нея, нито са предвидени санкции за нарушителите. При концесионерите и наемателите 


на морски плажове, контролен орган е Министерство на туризма, което следи за 


изпълнението на договорните и нормативните задължения по договорите за наем и 


концесия на морски плажове, налага неустойка, съгласно договорите за концесия и наем 


на морски плажове. За сметка на това стопаните на басейните за обществено ползване и  


за плажовете, които не са възложени на концесия или отдадени под наем не е предвиден 


контролен орган, нито санкции, които се прилагат в случай на неизпълнения. 


2. Не смятаме, че направената предварителна оценка на въздействието е правилна поради 


следните пропуски в нея:  


• Липсва калкулация на общия брой спасители, които ще бъдат необходими за 


обезпечаване на водноспасителната дейност на морските плажове, които влизат в 


списъка на морски курорти от национално значение, както и информация за общия 


брой спасители за морски плажове, които са заверили талоните си през последните 


години. Съпоставка между двете би довела до заключението, че общият брой на 


спасителите с правоспособност за море не е достатъчен за обезпечаване на нужните 


за изпълнение на изискванията предложени в НВДОВПБОП. 


• Същото се отнася и до броя лекари със съответните професионални квалификации - 


смятаме, че на първо място МЗ следва да се погрижи за решаване на проблемите с 


липсата на медицински кадри в болниците на територията на цялата страна, а после 


да въвежда изисквания за отваряне на допълнителни позиции, за така или иначе 


недостигащите медицински специалисти. 







3. Невярно е заключението от частичната предварителна оценка на въздействието, че „Не се 


очаква предложения проект на акт да окаже финансово въздействие върху стопаните на 


водните площи..”, защото: 


• Предложеният в НВДОВПБОП „Чл. 9. ал. 1, т. 1” увеличава с 50% броя на 


спасителите на територията на по-голямата част от морските плажове в България. 


Предложението не е мотивирано и с извеждането в разпоредбата на изискването за 


поставяне на спасителни постове през 100 м в „курорти от национално значение“ се 


променя количествено задължението за осигуряване на спасителни постове за 


огромен брой морски плажове, тъй като курортите с национално значение са посочени 


в Решение на Министерския съвет № 153 от 24 февруари 2012 г. за обявяване списък 


на курортите в Република България и определяне на техните граници и там попадат 


огромен брой морски плажове. Подобна значителна промяна следва да е продиктувана 


от неработеща действаща правна рамка (какъвто категорично не е настоящия случай), 


да е мотивирана детайлно от гледна точка на необходимост и изпълнение и не на 


последно място да е посочено тази промяна как засяга заинтересованите лица- нещо 


което изобщо не е засегнато нито в ЧПОВ, нито в мотивите на проекта на акт. В 


предложеният проект на подзаконов нормативен акт изобщо не е посочено защо се 


връща положението със спасителните постове отпреди 2020 г., когато поради липсата 


на кадри и осъвременяване на дейностите по водно спасяване, беше заложено по-


адекватно и изпълнимо изискване за броя на спасителните постове и спасителни 


станции. 


• Предложеният в НВДОВПБОП „Чл. 11 ал. 3” задължава стопаните на морски 


плажове да осигурят по един спасителен джет или лодка на всеки 5 спасителни поста.  


• Предложеният в НВДОВПБОП„Чл. 19. ал. 1 и ал. 2” задължават стопаните на морски 


плажове да осигурят по-голям брой медицински персонал от досегашната нормативна 


уредба. 


• Предложеният в НВДОВПБОП „Чл. 27. ал. 3” задължава стопаните на морски 


плажове да осигуряват максимално обезопасяване, за цялата територия на морския 


плаж през периода 15 Юни - 25 Септември, вместо досегашния период на 


максимално обезопасяване на целия плаж - 1 Юли - 30 Септември. Следователно ще 


бъде задължително всички да поддържат максимален брой спасители за 40 дена 


повече годишно. Не става ясно по какъв нaчин и с каква цел вносителят предвижда 


да се обезпечи максималната степен на обезопасяване на цялата територия морските 







плажове в удължения срок, при положение, че голяма част от спасителите, които 


участват в обезпечаването на летния сезон обикновено са ученици или студенти, 


които приключват занятията си в края на месец Юни и започват учебната година в 


средата на Септември. 


• Предложеният в НВДОВПБОП„Чл. 27. ал. 6” задължава стопаните на морски 


плажове да осигуряват водноспасителна дейност дори и извън летния туристически 


сезон, в случай че на стопанисваните от тях плажове има целогодишни обекти, които 


разполагат плажни принадлежности за удобство на посетителите си и през топлите 


дни на месеците Април, Май и Октомври. Въведеното изискване не е мотивирано и не 


става ясно защо се задължават стопаните на морски плажове да осигуряват водно 


спасяване в месеците, когато морската вода не е подходяща за влизане в морето. 


Наред с това се получава колизия с горепосочените разпоредби, които посочват 


периода на максимално обезопасяване на морските плажове. 


• Предложеното с НВДОВПБОП „Приложение No 6” Задължава стопаните на морски 


плажове, да инвестират значителни средства в изграждането на спасителни станции, 


които по въведените изисквания следва да бъдат помещения, за разлика от 


досегашното „наблюдателна кула със сенник и ветрозащитни плоскости, сигнална 


мачта с комплект флагове”. Предложението отново не е обосновано, а се въвежда без 


ясна мотивировка от неговите ползи и предимства. Затова пък недостатъците му са 


очевидни- стопаните на морските плажове трябва да променят моделите си на 


финансиране за управление на морските плажове и да отделят допълнителни средства 


за изграждане на подобни помещения. Следва да се отбележи и обстоятелството, че 


досегашната уредба на спасителните станции предполагаше минимални интервенции 


на морския плаж и на пясъчната повърхност. Наред с това считаме, че за да се 


променя работеща уредба, следва да се установени проблеми и да са мотивирани 


предложения за промяна, какъвто не е настоящият случай. 


• Предложеното с НВДОВПБОП „Приложение No 7” задължават стопаните на всички 


плажове с дължина на бреговата линия над 200 м., да оборудват медицинските 


пунктове, както до скоро се оборудваха единствено реанимационни пунктове. Освен 


това следва да се осигури от стопаните на морски плажове и подходящо моторно 


превозно средство за придвижване на реанимационния екип. Това е в пълно 


противоречие на ЗУЧК, където са изрично посочени изключенията, в които на 







морския плаж може да се вкарват превозни средства и това не е едно от тях. 


Получава се колизия с по-висшестоящ нормативен акт. 


4. Невярно е твърдението за неактуалност на действащата към момента Наредба за 


организация на водноспасителната дейност и обезопасяване на водните площи, тъй като 


частичната предварителна оценка на влиянието удобно е пропусната информацията, че 


същата многократно е актуализирана, като последната и актуализация е от 2020 г. и 


въведе изисквания, които да отговарят по-адекватно на съвременната действителност- 


наличие на кадри, на техническо оборудване и на наличие на множество нови 


медицински центрове по Черноморието. 


5. Невярно е твърдението, че НВДОВПБОП не засяга малките и средните предприятия. 


Голяма част от концесионерите и наемателите на морски плажове са малки и средни 


предприятия, по-голямата част от подизпълнителите на договорите за концесия и наем на 


морски плажове са малки или средни предприятия, а всички гореизброени със сигурност 


ще бъдат засегнати от НВДОВПБОП ако бъде приета. Освен това проектът изобщо не е 


съобразен със сключените и действащи концесионни договори, където са заложени 


условията по осигуряване на задължителни дейности (две от които са водно спасяване и 


медицинско обслужване); 


6. С гласувания на второ четене на 09.02.2023 г. ЗИД на ЗУЧК се въвеждат изисквания към 


концесионерите и наемателите на морски плажове, за разрешение от кмета на общината 


или упълномощено от него лице, при използването на машини за задължителните 


дейности, което създава възможност концесионерът или наемателят на морски плаж да не 


получи разрешение за използването на моторно превозно средство за транспортирането 


на подвижния реанимационен екип, което се предвижда в предложената НВДОВПБОП. 


7. Не става ясно по какъв начин се очаква наредбата да окаже влияние на водния 


травматизъм, след като според официалната статистика на БЧК 70% от удавянията на 


територията на Република България стават в реки, язовири и други водоеми, а за тях не са 


предвидени мерки и орган за контрол на обезопасяването на водните площи. 


8. Предложението за обособяване на участъци, определени за отдих на деца е 


противоречащо на редица разпоредби в действащото законодателство. Противоречия се 


съдържат и в самия текст на Наредбата. Така например, но не само в чл. 27, ал. 2 е 


посочено, че в програмата за водно спасяване трябва да е посочен участъкът за отдих на 


деца. Концесионерът, респ. наемателят няма как да знае дали морският плаж ще бъде 


посетен от организиран летен лагер. Освен това са смесени задълженията на 







организатора на организирания детски отдих и на концесионерите, респ. наемателите на 


морските плажове. Като цяло не може да се задължават концесионери/наематели по вече 


сключени договори да бъдат отговорни за организиран детски отдих, който е предмет на 


други нормативни актове и задължения на други държавни институции. 


Предложената Наредба, противно на твърдяното в предварителната оценка на въздействието, 


вменява на концесионерите и наемателите задължения, изпълнението, на които не може да 


бъде осъществено без значителни инвестиции и значително повишаване на основните им 


разходи, променяйки по този начин и инвестиционните модели на договорите за Концесия на 


морски плажове, за което съществува законова забрана. Предложената Наредба поставя в 


неравностойно положение Концесионерите и Наемателите на морски плажове спрямо всички 


останали стопани на водни площи и басейни, за които не е предвиден контролен орган или 


санкции, обезсмисляйки изцяло въвеждането на каквито и да е задължения за тях в нея. С 


предложената Наредба се създават неизпълними в настоящата обстановка изисквания за 


концесионерите и наемателите на морски плажове, понеже се въвежда изкуствена нужда от 


наемане на кадри, които са крайно необходими и недостатъчни за всички болници в 


България. 


Ето защо Ви молим да вземете предвид всички гореизброени бележки и да и да не приемате 


постановление за приемане на Наредба за организация на водноспасителната дейност и 


обезопасяване на водните площи и басейните за обществено ползване. 


С Уважение,  


	 	 	 	 	 	 Йордан Стефанов Събев 


	 	 	 	 	 	 /управител на ИТ - МАРИНА БРЯГ ЕООД - концесионер 	 	


	 	 	 	 	 	 на морски плаж „ПОМОРИЕ - ЮГ”/

ДО  
проф. д-р Христо Хинков  


МИНИСТЪР НА ЗДРАВЕОПАЗВАНЕТО 


ДО  


госпожа Зарица Динкова  


МИНИСТЪР НА ТУРИЗМА 


ПРЕДЛОЖЕНИЯ И СТАНОВИЩА  


на 


фирма „ПАММАР 95.84“ ООД,  


ЕИК 200894221, гр./с.Равда, ул.“Несебър“ №64,  


представлявана от Георги Желев Мавров и Борислав Давидков 
Калоянов-управители, 


концесионер/наемател на морски плаж „Черноморец-Централен“ 


ПО  


публикувания за обществени консултации проект на  


Наредба за водноспасителната дейност и обезопасяването на 


водните площи и басейните за обществено ползване 


Основание: чл. 26, ал. 2 от Закона за нормативните актове 


 


УВАЖАЕМИ ПРОФЕСОР ХИНКОВ,  


УВАЖАЕМА ГОСПОЖО ДИНКОВА,  


Нашата фирма е концесионер/наемател на морски плаж „Черноморец-Централен“, 


ето защо и в качеството ни на заинтересовано лице, по смисъла на чл. 26, ал. 2 от Закона за 


нормативните актове, Ви представяме нашите становища и предложени по проекта за Наредба 


за водноспасителната дейност и обезопасяването на водните площи и басейните за обществено 


ползване, публикуван на интернет страницата на Министерство на здравеопазването, и Ви 


молим при формиране окончателните предложенията на Министерство на здравеопазването и 


Министерство на туризма в процедурата по съгласуване и приемане на нормативния акт на 


заседание в Министерския съвет, да приемете нашите предложения и становища по проекта, 


както следва: 


1. Проектът на Наредба за водноспасителната дейност и обезопасяването на водните площи 


и басейните за обществено ползване да не се приема, а да се върне за цялостна 


преработка, защото: 


1.1. Нарушава се основен принцип на Договора за функциониране на европейския съюз и 


нормативни актове на Европейския съюз и Република България – а именно „свобода 


на конкуренцията“. Целия проект на наредбата е разработен на принципите, че цялата 


дейност по обучение на кадрите, организиране и провеждане на водноспасителната 


дейност и обезопасяването на водните площи и басейните за обществено ползване се 


извършва монополно от една единствена неправителствена организация (Български 


червен кръст – съкр. - БЧК), едновременно с това тя ще участва в контрола на 


дейността, която ще извършва, и тази нестопанска организация, която вече ще 


извършва монополна стопанска дейност, се определя в предлагания нормативен акт; 


Предлаганите текстове създават монополно положение за Български червен кръст 


(БЧК), което е недопустимо спрямо европейското законодателство, още по абсурдно е като се 


имат предвид предоставяните им монополни права да обучават, изпитват, проверяват и 


контролират кадрите във водноспасителната дейност, като се имат предвид и разпоредбите на 


Закона за професионалното образование и обучение. 







 2 


Този закон регулира обществените отношения, свързани със осигуряване на правото на 


професионално образование и обучение на гражданите, съобразно личните им интереси и 


възможности; задоволяване на потребностите от квалифицирана работна сила, 


конкурентоспособна на пазара на труда; осигуряване на условия за функциониране и развитие 


на системата на професионалното образование и обучение, основаващи се на сътрудничество 


между нейните институции и органите на изпълнителната власт и на местното самоуправление 


и социалните партньори; валидиране на професионални знания, умения и компетентности. 


Професионалното ориентиране, професионалното обучение, професионалното 


образование и валидирането на професионални знания, умения и компетентности се 


осъществяват по професии и специалности, включени в Списъка на професиите за 


професионално образование и обучение. 


Обучение за придобиване на професионална квалификация могат да осъществяват 


министерства, общини, висши училища, университетски и многопрофилни болници, 


организации на работодатели, организации на работници и служители и отделни 


работодатели. 


Институциите в системата на професионалното образование и обучение са: 


професионални училища; професионални гимназии; училища по изкуствата; спортни 


училища; професионални колежи; центрове за професионално обучение; центрове за 


информация и професионално ориентиране; центрове за квалификация на обучаващите. 
Центровете за професионално обучение и центровете за информация и професионално 


ориентиране са държавни, общински или частни, български с чуждестранно участие и 


чуждестранни. Частните центрове се откриват от едноличните търговци или юридическите 


лица, учредени като търговски дружества, кооперации, сдружения и фондации, получили 


лицензия за осъществяване на професионално обучение или на професионално 


ориентиране. Българските центрове за професионално обучение и центрове за информация и 


професионално ориентиране с чуждестранно участие се откриват от регистрираните в 


Република България сдружения между български и чуждестранни физически и/или 


юридически лица, получили лицензия за професионално обучение или за професионално 


ориентиране. Чуждестранните центрове за професионално обучение и центрове за 


информация и професионално ориентиране се откриват от чуждестранни юридически лица, 


които осъществяват дейността си в Република България в съответствие с международни 


спогодби и са получили лицензия за професионално обучение или за професионално 


ориентиране. Лицензията за професионално обучение или за професионално ориентиране се 


издава от Националната агенция за професионално образование и обучение. 


Законът за професионалното образование и обучение дава възможност всяка 


организация лицензирана по съответния ред да предлага професионално обучение и се явява 


специален по отношение на Закона за Българския Червен кръст. 


Към настоящия момент има огромен недостиг на кадри за обезпечаване на 


водноспаситената дейност (особено на спасители), невъзможността, по предвидения в закона 


ред за получаване на образование и квалификация воден спасител, спасител на море и спасите 


на басейн, както и огромните трудности при признаването на такава квалификация, получена 


по надлежния ред в държава членка на Европейския съюз (което отново е нарушение на 


европейското законодателство), породени от монопола на БЧК в тази област и неговото 


поддържане, който съществува още от времето на социализма (виж предходните нормативни 


актове от средата на ХХ век, регулиращи водноспасителната дейност), когато тогава 


държавата е прехвърляла редица държавни функции на партии, профсъюзи и други 


неправителствени организации. 


1.2. Предвидените, в проекта на Наредба за водноспасителната дейност и обезопасяването 


на водните площи и басейните за обществено ползване, длъжности – „ръководител на 

спасителна станция“ и „ръководител на спасителни постове“ не са предвидени в 


Национална класификация на професиите и длъжностите, 2011 г. (НКПД 2011‘, което 


поставя в невъзможност стопаните на водните площи да спазват изискванията на  


чл. 66, ал. 1, т. 2 от Кодекса на труда, регистрацията на трудовите договори и пр. 


На този етап в НКПД 2011 има регламентирани само две длъжности от предмета на 


проекта за Наредба за водноспасителната дейност и обезопасяването на водните площи и 


басейните за обществено ползване – спасител, плаж – с код по НКДП 5419 1002 и спасител, 


басейн – с код по НКДП – 5419 2007. 


Липсата на изисквания и характеристиките на тези длъжности - спасител, плаж – с код 


по НКДП 5419 1002 и спасител, басейн – с код по НКДП – 5419 2007, и особено за 


нововъведени „длъжности“ – „ръководител на спасителна станция“ и „ръководител на 


спасителни постове“, особено като се има предвид, че тяхната дейност е свързана с повишен 


риск и пряка отговорност за човешкия живот и здраве, предполагат тяхното предварително 


регламентиране на държавно ниво, преди да се включват за изпълнение, напр. в предлагания 


проект за Наредба за водноспасителната дейност и обезопасяването на водните площи и 


басейните за обществено ползване. 


Към настоящия момент има някаква далечна регламентация в Наредба № 71 от 


9.08.2012 г. за придобиване на квалификация по професията "Спасител при бедствия, аварии 


и катастрофи" (Издадена от министъра на образованието, младежта и науката, обн., ДВ, бр. 65 от 24.08.2012 г., в сила от 24.08.2012 


г.), където, въпреки че в т. 2.3. на Приложението към чл. 2 е казано: 


„2.3. Възможности за професионална реализация съгласно Националната класификация на 


професиите и длъжностите (НКПД - 2011), утвърдена със Заповед № РД-01-931 от 27.12.2010 


г. на министъра на труда и социалната политика, изм. и доп. със заповеди № РД-01-204 от 


28.02.2011 г., РД-01-426 от 30.05.2011 г., РД-01-529 от 30.06.2011 г., РД-01-533 от 30.06.2011 


г., РД-01-952 от 29.12.2011 г. и № РД-01-586 от 6.07.2012 г. 


Придобилите трета степен на квалификация по професията "Спасител при бедствия, аварии и 


катастрофи" могат да постъпват на работа на длъжности (професии) от единична група 


5419 "Персонал, осигуряващ защита и сигурност" от НКПД - 2011, както и на други 


длъжности, допълнени при актуализиране на НКПД.“ 


и че длъжностите - спасител, плаж – с код по НКДП 5419 1002 и спасител, басейн – с код по 


НКДП – 5419 2007, попадат в тази единична група 5419: 


 


5419   Персонал, осигуряващ защита и сигурност, н.д. 


5419 1001 Планински спасител 


5419 1002 Спасител, плаж 


5419 1003 Спасител при бедствия, аварии и катастрофи 


5419 1004 Спасител на ски-писта 


5419 3005 Сътрудник–оръжейник 


5419 3006 Лична охрана 


5419 2007 Спасител, басейн 


 


е видно, че тази нормативна уредба не е приложима към дейностите – спасител, плаж – с код 


по НКДП 5419 1002 и спасител, басейн – с код по НКДП – 5419 2007, въпреки че попадат в 


тази единична група 5419, и с отговорностите на длъжностите свързани с водноспасителната 


дейност. 


Поради високата обществена отговорност на длъжностите свързани с водното 


спасяване и тяхната пряка свързаност и отговорност към живота и здравето на хората е 

необходимо първо да се актуализира НКПД като се включат и длъжностите/професиите 


„ръководител на спасителна станция“ и „ръководител на спасителни постове“, да им се дадат 


съответните кодове по НКДП и да се разработят и регламентират държавните изисквания за 


придобиване на квалификация по професиите спасител, плаж – с код по НКДП 5419 1002 и 


спасител, басейн – с код по НКДП – 5419 2007, и „ръководител на спасителна станция“ и 


„ръководител на спасителни постове“ след присвояването им на кодове по НКДП. 


1.3. Всички обекти, предмет на тази наредба са видове туристически обекти и те са предмет 


на регламентация в Закона за туризма и подзаконовите актове по неговото прилагане, 


а на практика наредбата е готвена без никакво участие на заинтересованите страни – 


концесионери и наематели на морски плажове, хотелиери, собственици на СПА хотели 


и СПА комплекси, собственици, стопани и управляващи басейни за обществено 


ползване, аквапаркове, други увеселителни комплекси, включващи басейни и пр., 


които са най-добре запознати със спецификите на отделните обекти и съответно 


всички регламентации са направени „по принцип“, без познаване на детайлите, 


особеностите, правилата и изключенията и пр. 


Ето защо считаме, че както е било и до сега при промените на сега действащата Наредба 


за водноспасителната дейност и обезопасяване на водните площи, проекта трябва да се върне 


за доработване от работна група, която да се ръководи от министерство на туризма при 


участието на всички заинтересовани страни от бранша – концесионери и наематели на морски 


плажове, хотелиери, собственици на СПА хотели и СПА комплекси, собственици, стопани и 


управляващи басейни за обществено ползване, аквапаркове, други увеселителни комплекси, 


включващи басейни и пр., за да може да се разпише нормативен акт, който отговаря на 


спецификите и особеностите на конкретните обекти, като така ще се защитят по-добре живота 


и здравето на гражданите. 


В момента са разписани редица дейности и инвестиции, които ще бъдат неизпълними, 


поради редица причини – най-вече липса на медицински кадри, товарят допълнително с 


неефективни разходи концесионери и наематели на морски плажове, собственици на хотели, 


СПА комплекси, развлекателни центрове – като цяло туристическия бранш, и същевременно 


са неефективни, няма да доведат до желаните резултати и до подобряване на опазването на 


човешкия живот и здраве. 


Основния аргумент, че действаща наредба е приета отдавна, не означава, че 


непременно трябва да се приеме нова, която не само е по лоша от предишната, но е и по трудна, 


в някои свои части – невъзможна, за прилагане, включително поради обективни причини, 


независещи от адресатите и. Напр. Германския граждански законник е приет на 18.08.1896 г. 


за да влезе в сила от 01.01.1900 г. и се прилага и в момента, като се е прилагал и в двете 


Германии – ГФР и ГДР, когато Германия беше разделена, което означава, че за прилагането 


на добре направени правни норми няма никакво значение при какъв строй или каква 


политическа система са приети, а напр. действащия и в момента в България Наказателен 


кодекс е обнародван в Държавен вестник бр. 26 от 2.4.1968 г., влязъл е в сила от 1.05.1968 г. и 


е в сила и се прилага и в момента. 


1.4. Законът за здравето, в разпоредбите си приети през 2012 г., в текста на чл. 78а от ЗЗ, 


предвижда: 


„Чл. 78а. (Нов - ДВ, бр. 40 от 2012 г.) (1) За опазване на живота и здравето на хората и превенция 


на водния травматизъм се извършва обезопасяване на водните площи и басейните за 


обществено ползване и се организира водноспасителна дейност. 


(2) Изискванията към водноспасителната дейност и обезопасяването на водните площи 


и басейните за обществено ползване се определят с наредба на Министерския съвет.“ 

Тук единствено е предвидено с наредба да се регламентира организирането на 


водноспасителна дейност за обезопасяване на водните площи и басейните за обществено 


ползване, и нищо друго. 


Въпросите за медицинското обслужване, медицинската помощ, медицинската помощ 


при спешни състояния и пр., са подробно разписани в текстовете на Закона за здравето, 


Закона за лечебните заведения, Закона за лечебните заведения, които са специални 


нормативни актове и в които изрично и лимитативно е разписано - чл. 99 от ЗЗ и др., че 


оказване на медицинска помощ при спешни състояния е от единствената компетентност 


на държавата, като е разписан съответния специален ред, институции, стандарти и пр., като 


никъде не е разписано, че за някои спешни състояния - остро или внезапно възникнала промяна 


в здравето на човека, която изисква незабавна медицинска помощ при спешни състояния е 


насочена към предотвратяване на: 


1. смърт; 


2. тежки или необратими морфологични и функционални увреждания на жизнено значими 


органи и системи; 


3. усложнения при родилки, застрашаващи здравето и живота на майката или плода. 


Според закона, за оказването на медицинска помощ при спешни състояния: 


- се създават специални лечебни завения, разписани в Закона за лечебните заведения в чл. 5, 


ал. 1 и наречени „центрове за спешна медицинска помощ“ (като изрично е записано, че никой 


друг освен държавата може да създава такива лечебни заведения за оказване на „спешна 


медицинска помощ“ – арг. чл. 5, ал. 1 и чл. 3, ал. 2 от ЗЛЗ; 


- се извършва от лица притежаващи съответна специална квалификация и  


- се извършва при спазване на специален медицински стандарт. 


В текста на Наредба № 25 от 4.11.1999 г. за оказване на спешна медицинска помощ 


(Издадена от министъра на здравеопазването (обн., ДВ, бр. 98 от 12.11.1999 г., изм. и доп., бр. 69 от 7.08.2001 г., изм., 


бр. 18 от 4.03.2014 г.) е допуснато медицинска помощ при спешни състояния да се оказва и от лечебни 


заведения регистрирани по реда и условията, посочени в Закона за лечебните заведения, които 


са задължени да осигуряват възможния обем от медицински дейности за поддържане 


виталните функции на болния до пристигане на екип за спешна медицинска помощ, като 


изрично в чл. 7 на Наредба № 25 от 4.11.1999 г. е разписано, че разходите по опазване на 


спешна медицинска помощ на тези лечебни заведения „… по оказване на спешна медицинска 


помощ до хоспитализиране на пациента се поемат от държавата.“. 


1.5. Съгласно разпоредбата на Закона за нормативните актове – чл. 7, ал. 2 от ЗНА – 


„Наредбата е нормативен акт, който се издава за прилагане на отделни разпоредби или 


подразделения на нормативен акт от по-висока степен.“, а в предложения проект на 


практика се дописва и разширява действието и обхвата на Закона за здравето, Закона 


за лечебните заведения и Закона за лекарствените продукти в хуманната медицина – 


напр. като се въвеждат понятия и „структури“, наречени „медицински звена“, 


„медицински пунктове“, „реанимационни екипи“ и „подвижни реанимационни 


екипи“, каквито не са предвидени в Закона за здравето или Закона за лечебните 


заведения, които са специални нормативни актове и които изрично и лимитативно 


дефинират кое е „здравно заведение“ или „медицинско заведение“, в които единствено 


и само може да се извършват дейности свързани със здравето на физическите лица и 


съхранението на лекарствените продукти, включително някои лекарствени продукти 


попадащи под особен режим и записани в проекта за наредбата в нарушение на 


изрични разпоредби на Закона за лекарствените продукти в хуманната медицина и 


актовете по неговото прилагане. На практика не е ясно предлаганите „медицински 


звена“, „медицински пунктове“, „реанимационни екипи“ и „подвижни реанимационни 


екипи“, като какво се явяват, как ще съществуват и функционират в системата на 

здравеопазването, здравните и лечебни заведения, и при спазването на какви 


медицински стандарти и изисквания. В текста при разбъркат порядък се ползват 


някъде „медицински пункт“, някъде „реанимационен екип“, някъде „подвижен 


реанимационен екип“, като често се говори за „реанимационен екип“, а се има предвид 


„подвижен реанимационен екип“ и обратно. 


1.6. В проекта за наредба никъде не е изрично записано, каква точно дейност ще извършват 


„медицинските звена“, „медицинските пунктове“, „реанимационните екипи“, 


„подвижните реанимационни екипи“ и „медицинските специалисти“, но от анализа на 


проекта на чл. 18 на проекта за Наредба за водноспасителната дейност и 


обезопасяването на водните площи и басейните за обществено ползване е видно, че се 


поставят изисквания дейностите да се извършват от лица преминали обучение по 


лечение на спешни състояния в системата за спешна медицинска помощ или да имат 


призната специалност „Анестезиология и интензивно лечение“ или „Спешна 


медицина“, или „Спешна медицинска помощ“, или „Анестезиология и интензивни 


грижи“ или „Спешна медицинска помощ“ – т.е. може само да се предполага, че проекта 


за наредба регламентира някакъв вид оказване на медицинска помощ при спешни 


състояния, но това противоречи на изричните разпоредби на Глава трета „Медицинско 


обслужване“, Раздел III „Медицинска помощ при спешни състояния“ на действащия в 


момента Закон за здравето, където изрично, в чл. 99 от ЗЗ е казано:  


„Чл. 99. (1) Държавата организира и финансира система за оказване на медицинска помощ 


при спешни състояния. 


(2) Спешно състояние е остро или внезапно възникнала промяна в здравето на човека, която 


изисква незабавна медицинска помощ. 


(3) Медицинската помощ при спешни състояния е насочена към предотвратяване на:  


1. смърт;  


2. тежки или необратими морфологични и функционални увреждания на жизнено значими 


органи и системи;  


3. усложнения при родилки, застрашаващи здравето и живота на майката или плода.“ 


Видно е, че за оказване на „Медицинска помощ при спешни състояния“ по-горе е 


разписан изричен ред, включително в други разпоредби на Закона за здравето и Закона за 


лечебните завения е разписан изричен ред при който държавата организира – кой, как и къде 


оказва медицинска помощ при спешни състояние и то при спазване на медицински стандарт 


"Спешна медицина" приет с Наредба № 3 от 6.10.2017 г. за утвърждаване на медицински 


стандарт "Спешна медицина" (издадена от министъра на здравеопазването и обнародвана в Държавен вестник, бр. 86 от 


27.10.2017 г.). 


Вместо това в проекта за Наредба за водноспасителната дейност и обезопасяването на 


водните площи и басейните за обществено ползване в нарушение на горното са разписани 


някакви „медицински звена“, които извършват неясно какво медицинска помощ по неясно 


какъв медицински стандарт, като съответно не е ясно и кой, каква отговорност носи при 


увреждане на здравето или смърт. 


В нормативните актове, регулиращи спешната медицинска помощ се среща 


споменаване на термините „реанимационен екип“ и „подвижен реанимационен екип“, но няма 


изрично регламентиране какво е съдържанието на тези понятия. 


От анализа на някои текстове на Наредба № 3 от 6.10.2017 г. за утвърждаване на 


медицински стандарт "Спешна медицина", където се използват термините „медицински или 


реанимационен екип“, „мобилен спешен екип“, „медицински или реанимационен мобилен 


екип“, „реанимационен наземен спешен мобилен екип с наземно медицинско превозно 


средство (линейка) тип С или на аеромедицински екип“ и пр., става ясно, че става въпрос за 


видове спешни екипи, които се различават по нивото на квалификация на техния персонал и 

оборудването с което той разполага, но не и за някакъв вид отделно лечебно или здравно 


заведение. 


Докато в предлагания проект за Наредба за водноспасителната дейност и 


обезопасяването на водните площи и басейните за обществено ползване, говорейки за 


„реанимационни екипи“ в някои текстове явно се има предвид нещо като обект – вид „лечебно 


или здравно“ заведение, което е неприемливо и противоречи на действащи законови 


разпоредби от по висок ранг, което пък е в пряко нарушение на Закона за нормативните актове. 


 


2. Ако проектът на Наредба за водноспасителната дейност и обезопасяването на водните 


площи и басейните за обществено ползване не може да се отхвърли и да се върне за 


цялостна преработка, предлагаме следните редакции, изменения и допълнения по 


текста: 


(За по голяма яснота и бърза преценка на предлаганите редакции, изменения и допълнения, 


веднага след нашето предложение и даваме обосновката и аргументите за това.) 


2.1. Общо предложение – навсякъде в текста да отпаднат каквито и да е права на 


областните управители по организиране и/или управление на водноспасителната 


дейност. Тези права и задължения са вменени от съответните специални нормативни 


актове на конкретни органи – напр. министъра на туризма, кметовете на морските 


общини, собственици, концесионери, наематели и пр. 


Недопустимо е орган, който няма компетенции, задължения и отговорности да има 


извънредни права организиране и/или управление на водноспасителната дейност. 


2.2. Текстът на чл. 2 да придобие следната редакция: 


„Чл. 2. Водноспасителната дейност обхваща дейностите по организация, осигуряване и 


извършване на водно спасяване на водни площи, подлежащи на максимално обезопасяване и 


на басейните за обществено ползване, и медицинското осигуряване на тази дейност.“ 


В предлаганата редакция е записано „… и медицинското обслужване на водните 


площи, подлежащи на максимално обезопасяване и на басейните за обществено ползване“, 


което не е правилно – не се обслужват обекти, а лица пострадали при воден инцидент, при 


които се е наложило водно спасяване, но не и всякакви болки или неразположения на 


посетителите на тези обекти – напр. при слънчево изгаряне, махмурлук, главоболие, високо 


кръвно и пр. 


2.3. В чл. 9, ал. 1, т. 1 текстът да придобие следната редакция: 


„1. един спасителен пост на водна площ, подлежаща на максимално обезопасяване – 


разположен на 150 м., от прилежащата и брегова ивица.“ 


При басейните е ясно – спасителния пост се разкрива на обекта „басейн“, но при 


водните площи се обезопасява водната площ или част от нея, като обаче спасителния пост се 


разполага на прилежащата част от бреговата линия – най-често това е пясъчния морски плаж.  


Недопустимо е да се прави разграничение на плажове в национални курорти и плажове 


извън национални курорти. Тук трябва да се има предвид, че голяма част от морските плажове 


извън националните курорти са по натоварени от много от плажовете в националните курорти, 


и досегашното прилагане на изискването за спасителни постове на 150 м. доказа, че това е 


работещо - няма разлика при оказването на помощ при водни инциденти и няма увеличение 


на инцидентите или водния травматизъм при плажове с постове на 150 м., спрямо такива на 


100 м., разделянето на плажовете на „първа и втора категория“ – т.е. едните са в националните 


курорти, а другите са всички останали е напълно неуместно и недопустимо – туристите и 


плажуващите по всички плажове в България са равни. 

Нещо повече, от анализа на предложеното Приложение № 8 към чл. 32, ал. 1 от проекта 


за Наредба за водноспасителната дейност и обезопасяването на водните площи и басейните за 


обществено ползване – „Показатели за извършване на ежегодна проверка на годността на 


водните спасители за осъществяване на водноспасителна дейност“ и от практиката е видно, че 


ефективно водно спасяване на водни площи е 100 м. Като се има предвид, че спасителния пост 


се разполага в средата на зоната за спасяване, то в този случай спасителят ще има по 75 м. от 


ляво и дясно, което значително по-малко от изискуемите за преплуване 100 м., а и според 


следващи разпоредби в проекта на наредбата районът на действие е до 200 м. навътре в морето 


от бреговата ивица, което е значително повече от тези 150 м по брега, на които да се 


разположат спасителните постове и което реално е другия размер на зоната за действие на 


спасителния пост. 


2.4. В чл. 16, ал. 1, т. 2 текстът да придобие следната редакция: 


„2. за басейните за обществено ползване с дължина над 25 m или повърхност над 312,5 


m², на плувни комплекси и водни паркове - един медицински пункт и базиран в него подвижен 


реанимационен екип.“ 


Това е наредба за водното спасяване, а не наредба за осигуряване на населените места 


с медицински звена и специалисти – има цели общини и населени места с по-малко 


медицинско обезпечаване от това, което се иска за плажове и басейни, но по-големия проблем 


е липсата на кадри, което е задължение на държавата да осигури, както и скъпото оборудване, 


което най-често стои неизползваемо, тъй като водните инциденти, налагащи спешна 


медицинска помощ са много малко, а по закон оказването на медицинска помощ при спешни 


състояния е задължение и от единствената компетентност на държавата. 


2.5. В чл. 17, ал. 1 текстът да придобие следната редакция: 


„Чл. 17. (1) За осъществяване на дейностите по водно спасяване и по обезопасяване на 


прилежащата акватория на черноморските плажове се осигурява служба за спешна 


медицинска помощ от следните медицински звена: 


1. за черноморските плажове с дължина на бреговата линия до 200 м. – един 


медицински пункт или договор с мобилен реанимационен екип; 


2. за черноморските плажове, които се обезопасяват с от 2 до 10 спасителни поста – 


един медицински пункт; 


4. за черноморските плажове, които се обезопасяват с от 11 до 20 спасителни поста – 


два медицински пункта, като единият е с разположен в него подвижен реанимационен екип; 


3. за черноморските плажове, които се обезопасяват с повече 21 спасителни поста – три 


медицински пункта, като един от тях е с разположен в него подвижен реанимационен екип; 


4. за всички черноморски плажове се сключват договори с лечебно или здравно 


заведение за осигуряване мобилни спешни екипи с използването на наземни медицински 


превозни средства (линейки);“ 


Прецизирането, че медицинските звена обезпечават или осигуряват дейността по 


водното спасяване – т.е. дейността на спасителните постове, е много важно, защото голяма 


част от черноморските плажове включват каменисти и/или скални участъци, брегозащитни 


съоръжения, брегови съоръжения и пр., чиято дължина на прилежащата им брегова линия се 


включва в общата дължина на бреговата линия на съответния морски плаж, но дължината на 


пясъчния плаж, който се ползва за къпане, плуване и водни спортове е много по малка – такива 


са напр. плажовете по Черноморие където има изградени брегозащитни и/или брегозащитни и 


плажоформиращи буни като плажовете в района на Каварна, Балчик, Свети Влас, Равда, 


Поморие, Сарафово, Ахтопол и пр. Напр. при един от морските плажове дължината на 


бреговата линия, с включена дължина на брегозащитните съоръжения е над 2 300 м., но 

дължината на пясъчните плажове между буните, който се ползва за къпане, плуване и водни 


спортове – т.е. подлежаща на максимално обезопасяване, е само 810 м. и съответно се 


осигурява от 6 поста. Ако се възприеме линейния критерий и се отчита само дължината на 


бреговата линия не черноморските плажове, без да се отчита колко и каква част от нея е годна 


да се ползва за къпане, плуване или водни спортове -  т.е. подлежи на максимално 


обезопасяване, ще се получи неоправдано натоварване на плажовете с голяма дължина на 


бреговата линия, която обаче е в резултат на отчитане дължината на бреговата линия на 


каменисти и/или скални участъци, брегозащитни съоръжения, брегови съоръжения и пр., 


спрямо чистите пясъчни плажове. 


Прецизирането че не във всички медицински пунктове трябва да има подвижен 


реанимационен екип, а само за големите плажове с два и повече медицински пункта, е важно, 


защото според досегашната редакция излиза, че във всички медицински пунктове по всички 


черноморски плажове трябва да работят специалисти, които в досегашната Наредба за 


водноспасителната дейност и обезопасяването на водните площи, се предвиждаха само за 


работата в действащите в момента т. н. „реанимационни пунктове“ – т. е. специалисти, 


предвидени в Наредба № 3 от 6.10.2017 г. за утвърждаване на медицински стандарт "Спешна 


медицина", което при сегашното състояние на кадрите в тази област на практика няма как да 


се получи, тъй като държавата не е осигурила необходимия брой от такива специалисти, а 


както вече беше посочено по-горе оказването на медицинска помощ при спешни състояния е 


задължение на държавата и по закон се извършва в лечебни заведения или в специализирани 


здравни заведения – центрове за спешна медицинска помощ, които и в момента имат недостиг 


на персонал. 


2.6. В чл. 26, ал. 1 – думите „… от 8 до 18 часа …“ да се заменят с „от 9 до 17 часа …“. 


Работното време в България, според Кодекса на труда, е 8 (осем) часа, а и практиката в 


последните над 20 години показва, че посещенията на плажовете започват от около 9 часа, 


обикновено след закуските в хотелите, пикът е около и по обяд, след това намалява и 


обикновено към 17 часа плажовете опустяват. Друг определящ фактор е, че морската вода 


сутрин е студена – тя достига температура за къпане към 10 часа, а водноспасителната дейност 


обезопасява къпещите се, а не тези които се разхождат по плажовете или се пекат по плажните 


съоръжения. Иначе има единични туристи, които посрещат изгрева или още от 5 и нещо 


започват да се разхождат по плажовете, както и единични ентусиасти, които палят огньове и 


гледат звездите до полунощ, че и след това – това обаче не означава, че водноспасителната 


служба трябва да работи денонощно.  


По същия начин стои въпроса и сезонноста – обикновено отпуските започват в 


началото и средата на юни, следва постепенно увеличаване, като достигането на капацитета 


на плажовете започва от около 15 юли и обратно от около 20 август започва да намалява, след 


01 септември семействата с деца напускат плажовете, за да ги подготвят за 15 септември 


(началото на учебната година) и обикновено към 15 септември плажовете, особено в малките 


населени места и извън урбанизираните територии опустяват. През останалото време на 


година има частични пикове – обикновено при топло и слънчево време, и то обикновено през 


почивните дни, като дори тогава извън времето 01 юни – 30 септември, туристите основно се 


разхождат или почиват по плажовете, тъй като водата или още не се затоплила или вече 


започва да се охлажда и не е комфортна за къпане. 


2.7. Предложения в проекта текст на чл. 27 да отпадне, тъй като материята е уредена в 


нормативен акт от по висок ранг – Закона за устройство на черноморското крайбрежие, 


и предложената редакция противоречи на разпоредбите в този закон, като е разписано 


и изискване, което пък е в противоречие и с разпоредбите на Закона за устройство на 


Черноморското крайбрежие и на Наредба за плаването и граничния режим във 


вътрешните морски води, в териториалното море и във вътрешните водни пътища на 


Република България на български и чуждестранни яхти, лодки и други плавателни 

средства за спорт, туризъм и развлечение, както и извършване на водноатракционни 


услуги с тях, вкл. и поради действащата правна норма, че ако не се променят местата 


на водните коридори и другите условия свързани със зоните за предоставяне на 


водноатракционни услуги, ИА „Морска администрация“ не съгласува схемите, след 


уведомяване с писмо потвърждава водните коридори.  


2.8. Предложения в проекта текст на чл. 29 да отпадне, тъй като материята е предмет и е 


уредена в специален нормативен акт - Наредба за плаването и граничния режим във 


вътрешните морски води, в териториалното море и във вътрешните водни пътища на 


Република България на български и чуждестранни яхти, лодки и други плавателни 


средства за спорт, туризъм и развлечение, както и извършване на водноатракционни 


услуги с тях, вкл. и поради обстоятелството, че във водните коридори е забранено 


къпането и плуването, и като се предполага, че специалистите в Министерство на 


транспорта и ИА „Морска администрация“ са по компетентни в съответната материя, 


и тяхната регламентация е по точна, по ясна и по издържана от правна гледна точка.  


2.9. Текстът на чл. 31 да добие следната редакция: 


„Чл. 31. (1) Воден спасител може да бъде всяко лице, навършило 17 години и 


преминало обучение и успешно положило изпит.  


(2) Обучението за воден спасител, които да имат право да заемат длъжностите – 


спасител, плаж – с код по НКДП 5419 1002 и спасител, басейн – с код по НКДП – 5419 2007, 


се организира институции, които имат право да обучават по надлежния ред и които са 


осигурили специалисти по водно спасяване и лекари с придобита специалност 


„Анестезиология и интензивно лечение“ или „Спешна медицина“, които да участват в 


провеждане на обучението.  


(3) Обучението по ал. 2 се извършва по програма, утвърдена от министъра на 


здравеопазването.  


(4) Обучението по ал. 2 завършва с изпит пред комисия, назначена от министъра на 


здравеопазването, в състава на която са включени специалисти в областта на водното 


спасяване и лекари с придобита специалност „Анестезиология и интензивно лечение“ или 


„Спешна медицина“.  


(5) На лицата, положили успешно изпита по ал. 4, се издава удостоверение за преминато 


обучение за „воден спасител“ и придобита квалификация „спасител, плаж“ – с код по НКДП 


5419 1002 и „спасител, басейн“ – с код по НКДП – 5419 2007. 


(6) Спасителите, които управляват моторни плавателни средства и/или други 


транспортни средства, трябва да притежават и документ, доказващ съответната 


правоспособност.“ 


Както беше посочено в предходните обосновки и аргументи, освен че противоречи на 


европейското и българско законодателство, е недопустимо една частна организация, каквато 


е БЧК, да организира, обучава, изпитва и проверява длъжности и дейности от такъв висок 


обществен интерес, то които зависят живота и здравето на хората. Тези дейности трябва да се 


организират, извършват и контролират от съответни компетентни държавни органи и 


институции. 


2.10. Текстът на чл. 32, ал. 1 да добие следната редакция: 


„Чл. 32. (1) Министърът на здравеопазването назначава комисии, които да проверяват 


ежегодно годността на водните спасители за осъществяване на водноспасителна дейност 


съгласно Приложение № 8.“ 


Както беше посочено в по горе, освен че противоречи на европейското и българско 


законодателство, е недопустимо една частна организация, каквато е БЧК, да организира, 

обучава, изпитва и проверява длъжности и дейности от такъв висок обществен интерес, то 


които зависят живота и здравето на хората. Тези дейности трябва да се организират, извършват 


и контролират от съответни компетентни държавни органи и институции. 


2.11. Текстът на чл. 34, ал. 1 да добие следната редакция: 


„Чл. 34. (1) След постигната предварителна писмена договореност с концесионер или 


наемател на морски плаж или стопанин да друга брегова ивица, предварително определен и 


договорен участъкът плажната или бреговата ивица, може да се ползва за организиран отдих на 


деца и ученици, като той трябва да е отделен от съседните зони и да е обозначен с указателни 


табели за разположението на групите.“ 


Извършването на такива дейности, свързани с организиране на детски и ученически 


летен, морски отдих и туризъм може да става само след предварително писмено съгласие 


договорено със съответния концесионер или наемател на морски плаж или стопанин да друга 


брегова ивица, тъй като това пряко уврежда неговите интереси и създава допълнителни 


задължения за него. 


2.12. Разпоредбите на Раздел V „Задължения на лицата ползващи водните площи“ са 


добри, но без съответна санкция при тяхното неспазване, те са просто декларация или 


пожелание, поради което предлагаме: 


2.12.1. Добавят се нови чл. 37, чл. 38 и чл. 39 със следното съдържание 


Чл. 37. (1) За нарушаване разпоредбите на чл. 36, т. 1-9, лицата, ползващи водните 


площи се наказват по чл. 32 от Закона за административните нарушения и наказания, освен 


ако за извършените нарушения се предвиждат в закон по-тежки наказания. 


(2) За нарушаване на чл. 36, т. 10-12, виновните лица се наказват по чл. 31 от Закона за 


административните нарушения и наказания, освен ако за извършените нарушения в закон се 


предвиждат по-тежки наказания.. 


Чл. 38. (1) Установяването на нарушенията, издаването, обжалването и изпълнението 


на актовете, наказателните постановления и налагането на наказанията по чл. 31 и чл. 32 от 


Закона за административните нарушения и наказания се извършват по реда на Закона за 


административните нарушения и наказания, от упълномощени по надлежния ред лица от 


кмета на съответната община. 


(2) Ако при нарушаването на разпоредбите на чл. 36 се застрашава живота или здравето 


на нарушителите, трети лица или лицата осъществяващи водноспасителната дейност, водните 


спасители, концесионерите или наемателите на морски плажове или упълномощени от тях 


лица, имат право да получат незабавно съдействие от органите на министерство на вътрешните 


работи, за принудително преустановяване на действията, които могат да застрашат или 


увредят живота или здравето на нарушителите, трети лица или лицата осъществяващи 


водноспасителната дейност. 


Чл. 39. Ако посетител на водна площ е влязъл след консумация на алкохол и/или когато 


са под въздействието на психоактивни вещества и/или не спазват указанията на водните 


спасители, флаговата сигнализация, въведените забрани и/или правилата и задълженията при 


ползването на водната площ, с тези си действия са застрашили освен своя живот и здраве, и 


живота и здравето на лицата осъществяващи водноспасителната дейност, и от това са 


произлезли неблагоприятни последствия, включително смърт за пострадалия, то в тези случаи 


лицата осъществяващи водноспасителната дейност, концесионерът или наемателя на 


съответния морски плаж или стопанина на съответната водна площ или басейн за обществено 


ползване не носят отговорност за тези неблагоприятни последствия.„ 


Подобни разпоредби, като предложените по-горе, като чл. 37, 38 и 39, са предвидени в 


редица нормативни актове от този ранг, като напр. Наредба за граничните контролно-

пропускателни пунктове (Приета с ПМС № 104 от 20.05.2002 г., обн., ДВ, бр. 54 от 31.05.2002 г., в сила от 31.05.2002 г., изм., 


бр. 24 от 23.03.2004 г., в сила от 23.03.2004 г., изм. и доп., бр. 86 от 1.10.2004 г., в сила от 1.10.2004 г., изм., бр. 90 от 11.11.2005 г., бр. 96 от 


30.11.2005 г., в сила от 1.12.2005 г., бр. 85 от 20.10.2006 г., изм. и доп., бр. 106 от 27.12.2006 г., бр. 79 от 9.09.2008 г., в сила от 9.09.2008 г., 


бр. 14 от 20.02.2009 г., в сила от 20.02.2009 г., бр. 100 от 15.12.2009 г., в сила от 15.12.2009 г., бр. 22 от 19.03.2010 г., бр. 61 от 6.08.2010 г., бр. 
64 от 21.08.2015 г., изм., бр. 85 от 3.11.2015 г., в сила от 3.11.2015 г., доп., бр. 45 от 14.06.2016 г., в сила от 14.06.2016 г., изм., бр. 55 от 


7.07.2017 г., в сила от 7.07.2017 г., бр. 36 от 13.05.2022 г.), Наредба за административното обслужване (Загл. изм. 


- ДВ, бр. 47 от 2008 г.) (Приета с ПМС № 246 от 13.09.2006 г., обн., ДВ, бр. 78 от 26.09.2006 г., изм. и доп., бр. 47 от 20.05.2008 


г., в сила от 1.06.2008 г., доп., бр. 64 от 18.07.2008 г., в сила от 1.07.2008 г., бр. 25 от 30.03.2010 г., в сила от 30.03.2010 г., изм. и доп., бр. 58 


от 30.07.2010 г., в сила от 30.07.2010 г., изм., бр. 105 от 29.12.2011 г., в сила от 15.01.2012 г., бр. 50 от 3.07.2012 г., изм. и доп., бр. 27 от 
14.04.2015 г., в сила от 14.04.2015 г., изм., бр. 8 от 29.01.2016 г., изм. и доп., бр. 61 от 28.07.2017 г., бр. 7 от 22.01.2019 г., бр. 56 от 16.07.2019 


г., в сила от 16.07.2019 г., бр. 9 от 31.01.2020 г., бр. 27 от 2.04.2021 г., бр. 90 от 29.10.2021 г., в сила от 1.04.2022 г., изм., бр. 47 от 24.06.2022 


г., в сила от 24.06.2022 г.), Наредба за дейността на заложните къщи (Приета с ПМС № 40 от 18.02.2009, oбн., ДВ, бр. 


16 от 27.02.2009 г., в сила от 27.02.2009 г., изм. и доп., бр. 61 от 9.08.2011 г.) и др. 


Като допълнителен аргумент, извън посоченото в т. 3.13., по-горе, ще посочим, че в 


последните години зачестяват случаите, когато посетители на водна площ грубо нарушават 


правилата за ползване, въведените забрани или указанията на спасителите, включително все 


по-често след консумация на алкохол и/или когато са под въздействието на психоактивни 


вещества, действат агресивно, особено когато са повече от един нападат физически 


спасителите, като включително имахме случай, когато трупа от няколко пияни лица три пъти 


биваха изваждани от спасителите при бурно море, силни подводни течения, мъртво вълнение, 


въведени забрани за къпане и ясни флагови сигнали и указания от спасителите, при всяко 


вадене влизаха във физическа саморазправа със спасителите, които ги спасяваха и накрая 


отидоха на неохранявана зона, където няколко от тях се удавиха въпреки намесата на 


спасители (което в случая не беше тяхно задължение), спасените бяха толкова пияни, че даже 


не разбираха какво са извършили и „че за да бъдат спасени спасителите са рискували живота 


си.  


Оказването на незабавно съдействие от органите на министерство на вътрешните 


работи е особено важно. Досегашната практика показва, че се търси рядко, само в 


изключителни случаи, и то само в случаите когато е застрашен живота и здравето или на 


буйнстващи посетители на морските плажове или на самите водни спасители, защото в редица 


случаи обстановката в морето е животозастрашаваща включително и за живота и здравето на 


самите спасители. 


2.13. В Приложение № 3, към чл. 20, ал. 1, се предлагат следните редакционни 


поправки: 


2.13.1. Текстът на т. 1 да се промени както следва: „Самостоятелен спасителен пост и 


главен спасителен пост на водна площ и морски плаж, когато са повече от един“. 


Когато постът е самостоятелен има смисъл от такова подробно описание и оборудване, 


но когато спасителните постове са повече от един и особено, когато са в състава на спасителна 


станция става тогава значителна част от оборудването се дублира ненужно – напр. термометри 


за вода и въздух – температурата на въздуха и водата на целия паж е еднаква и е достатъчно 


това да го има на главния спасителен пост, когато да повече от един или в спасителната 


станция, шамандури и знаци се набавят за цялата охранявана акватория, а не само за отделния 


спасителен пост, и пр. Така ненужно се товарят безсмислени разходи. 


Когато спасителните постове са повече е един, но по-малко от пет е разумно един да се 


определи за главен спасителен пост, от където за се ръководи водноспасителната дейност и 


той да е най-богато оборудван. 


2.13.2. В текста на т. 2.2.4. думата „реанимационен“ да се замени с „медицински“. 


Най-вероятно това е останало от предишни версии на проекта за наредба, когато се 


искаше на всеки плаж да има реанимационен пункт, а на по-големите по два, че и по три. Сега 


са предвидени медицински пунктове, като в някои се разполагат реанимационни екипи. 

2.13.3. Текста на т. 2.2.5. да отпадне – изискването да се отбелязва/посочва 


„местоположение на най-близкия телефонен пост“ на огромната част от морските 


плажове няма как де си изпълни, тъй като най-близкия телефонен пост е в 


общинския или областен център.  


Това изискване най-вероятно е останало от времето, когато навсякъде имаше 


стационарни телефони със стотинки, които избираха спешна помощ, МВР или пожарната 


безплатно. Сега всеки има минимум по един мобилен телефон. 


2.13.4. Текста на т. 2.2.5. да отпадне – изискването да се отбелязва/посочва 


„местоположение на най-близкия телефонен пост“ на огромната част от морските 


плажове няма как де си изпълни, тъй като най-близкия телефонен пост е в 


общинския или областен център.  


2.13.5. В текста на т. 3., след думите – „Сигнално средство –„ да се добави „свирка“, 


както е и в момента. 


Това е най-разпространеното сигнално средство, което се използва постоянно от спасителите. 


Останалите са непригодни за постоянно носене от спасителя по време на дежурство, а свирката 


е необходима постоянно и особено когато се обикаля по брега да се наблюдава прилежащата 


акватория. 


2.13.6. Да се добави нова т. 15. Със следното съдържание –  


„15. Когато на морски плаж се разкриват повече от един спасителен пост, но по-малко 


от изискуемите за спасителна станция, един от тях се определя за главен спасителен пост, 


който има описаното по горе оборудване и обзавеждане, и от който се ръководи организацията 


и действията на останалите спасителни постове, организирането и провеждането на 


спасителни акции. 


2.13.7. Да се добави нов раздел II със следното съдържание: 


„II. Спасителен пост в група от повече от един спасителни постове или в състава на 


спасителна станция се оборудва с: 


1. наблюдателна вишка със сенник и ветрозащитни плоскости, при спазване на изискванията 


посочени в раздел I, т. 1 по-горе; 


2. информационно табло, при спазване на изискванията посочени в раздел I, т. 2 по-горе; 


3. сигнално средство – свирка, рупор, сирена, мегафон или камбана;  


4. сигнални флагове със съответна форма, размер и цвят, съгласно приложение № 2  


5. сигнална мачта;  


6. спасително плаващо въже, с дебелина 6-8 mm и с дължина 110 m;  


7. комплект плавници, маска и шнорхел; 


8. бинокъл; 


9. спасителен буй тип „Торпедо“ или тип „Пура”;  


10. УКВ радиостанция;  


11. дневник на спасителния пост;  


12. документ за квалификация на спасителите, които са на дежурство;  


2.13.8. Текстът на досегашния раздел II да стане раздел III с досегашното съдържание. 


2.14. В Приложение № 6, към чл. 20, ал. 1, се предлагат следните редакционни 


поправки: 


2.14.1. Текстът на т. 1 да се промени както следва: „Спасителна станция е помещение с 


добра видимост към прилежащите и спасителни постове. Като спасителна станция 


може да се оборудва и да действа един от спасителните постове, тогава той ще 


бъде главен спасителен пост, оборудван и като спасителна станция.“. 

2.15. В Приложение № 7, към чл. 28, ал. 2, се предлагат следните редакционни 


поправки: 


2.15.1. В текста на р. I, т. 1, б. «и» думата «Dopamin“ да отпадне, защото предполага 


наличието на перфузор; 


2.15.2. В текста на р. I, т. 1, б. «л» да отпадне – барбитурати, опиати и седативи са 


Venena A и подлежат на особен отчет, изисква се особен ред на съхранение – 


трябва да има каса и жълта рецепта за конкретното използване и пр., което няма 


как да се случи на всеки морски плаж, особено тези които са извън урбанизирани 


територии; 


2.15.3. Текста на р. I, т. 9 да отпадне – не може на всеки плаж да се изисква да има 


моторно превозно средство за медицински нужди, защото повечето плажове са с 


малка или ограничена площ и дължина на бреговата линия, а на големите морски 


плажове през летния сезон има токова много хора, че такова превозно средство 


няма да има къде да се движи или рискът то да причини произшествия е огромен 


– по-добре това да се остави на преценката на съответния концесионер или 


наемател, тъй като те най-добре си познават плажовете. Последните изменения на 


ЗУЧК забраняват придвижването на моторни превозни средства по морските 


плажове, като за някои плажове (напр. за природосъобразен туризъм или 


попадащи в защитени зони това е абсолютна забрана. 


 


 


 


С уважение: 


Георги Желев Мавров 


Борислав Давидков Калоянов 

Изх.№S-05/16.02.2024г. 
До 
Министъра на здравеопазването, 
проф. д-р Христо Хинков  
 
До 
Министъра на туризма, 
госпожа Зарица Динкова 
 


Копие: до Министерски съвет 
 
 


ПРЕДЛОЖЕНИЯ И СТАНОВИЩА  
 
На 
„РИВИЕРА” АД, ЕИК 103002712, със седалище и адрес 


на управление в гр.София, ул.”Кърниградска” № 19, 


представлявано от Изпълнителния директор 


Десислава Тотева 


концесионер на морски плаж „Ривиера“ и собственик на 
басейни за обществено ползване 
 
По 
публикувания за обществени консултации проект на  
Наредба за водноспасителната дейност и обезопасяването 
на водните площи и басейните за обществено ползване 
 
Основание: чл. 26, ал. 2 от Закона за нормативните 
актове 


 
 УВАЖАЕМИ ПРОФЕСОР ХИНКОВ,  
 УВАЖАЕМА ГОСПОЖО ДИНКОВА,  
 
Концесионери сме на морски плаж „Ривиера“ и собственик на басейни за обществено 
ползване, поради което и в качеството ни на заинтересовано лице, по смисъла на чл. 26, ал. 2 
от Закона за нормативните актове, ви представяме нашите становища и предложения по 
проекта за Наредба за водноспасителната дейност и обезопасяването на водните площи и 
басейните за обществено ползване, публикуван на интернет страницата на Министерство на 
здравеопазването, и ви молим при формиране окончателните предложенията на Министерство 
на здравеопазването и Министерство на туризма в процедурата по съгласуване и приемане на 
нормативния акт на заседание в Министерския съвет, да приемете нашите предложения и 
становища по проекта, както следва: 

Проектът на Наредба за водноспасителната дейност и обезопасяването на водните площи 
и басейните за обществено ползване да не се приема,   а сега действащата наредба да се 
отмени тъй като е архаичен остатък от нормативните разпоредби, създадени при други 
обществени условия и социалистически обществен строй. Дори настоящата наредба не е 
адекватна на съвременните пазарни условия и трябва да бъде отменена изцяло, а не да 
се увеличава административната тежест на собствениците на басейни за обществено 
ползване и да им се вменяват задължения, които са извън тяхната дейност.  
Увеличаването на административната тежест няма да доведе до удовлетворяване на 
посетителите на басейните, нито до запазване на живота и здравето им, но неминуемо ще 
се съпроводи с увеличаване на цените на предлаганите услуги. С посочената наредба, 
както и с проектът на новата наредба държавата създава задължения за собствениците 
на басейни и концесионери на плажове да предприемат редица мерки за опазване на 
живота и здравето на гражданите, които мерки имат финансово изражение за 
собствениците. Бихме искали да отбележим, че дори лечебните заведения не работят 
безплатно, а се финансират от здравната каса. В тази връзка не е предвидено какво 
финансиране, каква финансова компенсация ще получат собствениците на басейни за 
обществено ползване, съответно концесионерите на плажове за организиране и 
заплащане на дейностите в обществен интерес, които наредбата ще ги задължи да 
извършват като: назначаване на водни спасители, медицински екипи, оборудване и т.н. 
разходи, за които ги задължава и настоящата наредба. По логиката на наредбата напр. 
Агенция пътна инфраструктура трябва да осигури по един спасител за всеки шьофор. 


В случай, че не приемете предложението ни за отмяна на настоящата наредба, то предлагаме 
проектът на Наредба за водноспасителната дейност и обезопасяването на водните площи и 
басейните за обществено ползване да се върне за цялостна преработка, поради следното: 


1. Проектът на Наредба за водноспасителната дейност и обезопасяването на водните площи 
и басейните за обществено ползване да не се приема, а да се върне за цялостна 
преработка, поради следното: 
1.1. Нарушава се основен принцип на Договора за функциониране на Европейския съюз и 


нормативни актове на Европейския съюз и Република България – а именно „свобода 
на конкуренцията“. Целия проект на наредбата е разработен на принципите, че цялата 
дейност по обучение на кадрите, организиране и провеждане на водноспасителната 
дейност и обезопасяването на водните площи и басейните за обществено ползване се 
извършва монополно от една единствена неправителствена организация (Български 
червен кръст – съкр. - БЧК), едновременно с това тя ще участва в контрола на 
дейността, която ще извършва, и тази нестопанска организация, която вече ще 
извършва монополна стопанска дейност, се определя в предлагания нормативен акт; 


Предлаганите текстове създават монополно положение за Български червен кръст 
(БЧК), което е недопустимо спрямо европейското законодателство, още по абсурдно е като се 
имат предвид предоставяните им монополни права да обучават, изпитват, проверяват и 
контролират кадрите във водноспасителната дейност, като се имат предвид и разпоредбите на 
Закона за професионалното образование и обучение. 


Този закон регулира обществените отношения, свързани със осигуряване на правото на 
професионално образование и обучение на гражданите, съобразно личните им интереси и 
възможности; задоволяване на потребностите от квалифицирана работна сила, 
конкурентоспособна на пазара на труда; осигуряване на условия за функциониране и развитие 
на системата на професионалното образование и обучение, основаващи се на сътрудничество 

между нейните институции и органите на изпълнителната власт и на местното самоуправление 
и социалните партньори; валидиране на професионални знания, умения и компетентности. 


Професионалното ориентиране, професионалното обучение, професионалното 
образование и валидирането на професионални знания, умения и компетентности се 
осъществяват по професии и специалности, включени в Списъка на професиите за 
професионално образование и обучение. 


Обучение за придобиване на професионална квалификация могат да осъществяват 
министерства, общини, висши училища, университетски и многопрофилни болници, 
организации на работодатели, организации на работници и служители и отделни 
работодатели. 


Институциите в системата на професионалното образование и обучение са: 
професионални училища; професионални гимназии; училища по изкуствата; спортни 
училища; професионални колежи; центрове за професионално обучение; центрове за 
информация и професионално ориентиране; центрове за квалификация на обучаващите. 
Центровете за професионално обучение и центровете за информация и професионално 
ориентиране са държавни, общински или частни, български с чуждестранно участие и 
чуждестранни. Частните центрове се откриват от едноличните търговци или юридическите 
лица, учредени като търговски дружества, кооперации, сдружения и фондации, получили 
лицензия за осъществяване на професионално обучение или на професионално 
ориентиране. Българските центрове за професионално обучение и центрове за информация и 
професионално ориентиране с чуждестранно участие се откриват от регистрираните в 
Република България сдружения между български и чуждестранни физически и/или 
юридически лица, получили лицензия за професионално обучение или за професионално 
ориентиране. Чуждестранните центрове за професионално обучение и центрове за 
информация и професионално ориентиране се откриват от чуждестранни юридически лица, 
които осъществяват дейността си в Република България в съответствие с международни 
спогодби и са получили лицензия за професионално обучение или за професионално 
ориентиране. Лицензията за професионално обучение или за професионално ориентиране се 
издава от Националната агенция за професионално образование и обучение. 


Законът за професионалното образование и обучение дава възможност всяка 
организация лицензирана по съответния ред да предлага професионално обучение и се явява 
специален по отношение на Закона за Българския Червен кръст. 


Към настоящия момент има огромен недостиг на кадри за обезпечаване на 
водноспаситената дейност (особено на спасители), невъзможността, по предвидения в закона 
ред за получаване на образование и квалификация воден спасител, спасител на море и спасите 
на басейн, както и огромните трудности при признаването на такава квалификация, получена 
по надлежния ред в държава членка на Европейския съюз (което отново е нарушение на 
европейското законодателство), породени от монопола на БЧК в тази област и неговото 
поддържане, който съществува още от времето на социализма (виж предходните нормативни 
актове от средата на ХХ век, регулиращи водноспасителната дейност), когато тогава 
държавата е прехвърляла редица държавни функции на партии, профсъюзи и други 
неправителствени организации. 


1.2. Предвидените, в проекта на Наредба за водноспасителната дейност и обезопасяването 
на водните площи и басейните за обществено ползване, длъжности – „ръководител на 
спасителна станция“ и „ръководител на спасителни постове“ не са предвидени в 
Национална класификация на професиите и длъжностите, 2011 г. (НКПД 2011‘, което 
поставя в невъзможност стопаните на водните площи да спазват изискванията на  
чл. 66, ал. 1, т. 2 от Кодекса на труда, регистрацията на трудовите договори и пр. 

На този етап в НКПД 2011 има регламентирани само две длъжности от предмета на 
проекта за Наредба за водноспасителната дейност и обезопасяването на водните площи и 
басейните за обществено ползване – спасител, плаж – с код по НКДП 5419 1002 и спасител, 
басейн – с код по НКДП – 5419 2007. 


Липсата на изисквания и характеристиките на тези длъжности - спасител, плаж – с код 
по НКДП 5419 1002 и спасител, басейн – с код по НКДП – 5419 2007, и особено за 
нововъведени „длъжности“ – „ръководител на спасителна станция“ и „ръководител на 
спасителни постове“, особено като се има предвид, че тяхната дейност е свързана с повишен 
риск и пряка отговорност за човешкия живот и здраве, предполагат тяхното предварително 
регламентиране на държавно ниво, преди да се включват за изпълнение, напр. в предлагания 
проект за Наредба за водноспасителната дейност и обезопасяването на водните площи и 
басейните за обществено ползване. 


Към настоящия момент има някаква далечна регламентация в Наредба № 71 от 
9.08.2012 г. за придобиване на квалификация по професията "Спасител при бедствия, аварии 
и катастрофи" (Издадена от министъра на образованието, младежта и науката, обн., ДВ, бр. 65 
от 24.08.2012 г., в сила от 24.08.2012 г.), където, въпреки че в т. 2.3. на Приложението към чл. 
2 е казано: 
„2.3. Възможности за професионална реализация съгласно Националната класификация на 
професиите и длъжностите (НКПД - 2011), утвърдена със Заповед № РД-01-931 от 27.12.2010 
г. на министъра на труда и социалната политика, изм. и доп. със заповеди № РД-01-204 от 
28.02.2011 г., РД-01-426 от 30.05.2011 г., РД-01-529 от 30.06.2011 г., РД-01-533 от 30.06.2011 
г., РД-01-952 от 29.12.2011 г. и № РД-01-586 от 6.07.2012 г. 
Придобилите трета степен на квалификация по професията "Спасител при бедствия, аварии и 
катастрофи" могат да постъпват на работа на длъжности (професии) от единична група 
5419 "Персонал, осигуряващ защита и сигурност" от НКПД - 2011, както и на други 
длъжности, допълнени при актуализиране на НКПД.“ 
и че длъжностите - спасител, плаж – с код по НКДП 5419 1002 и спасител, басейн – с код по 
НКДП – 5419 2007, попадат в тази единична група 5419: 
 
5419   Персонал, осигуряващ защита и сигурност, н.д. 
5419 1001 Планински спасител 
5419 1002 Спасител, плаж 
5419 1003 Спасител при бедствия, аварии и катастрофи 
5419 1004 Спасител на ски-писта 
5419 3005 Сътрудник–оръжейник 
5419 3006 Лична охрана 
5419 2007 Спасител, басейн 
 
е видно, че тази нормативна уредба не е приложима към дейностите – спасител, плаж – с код 
по НКДП 5419 1002 и спасител, басейн – с код по НКДП – 5419 2007, въпреки че попадат в 
тази единична група 5419, и с отговорностите на длъжностите свързани с водноспасителната 
дейност. 


Поради високата обществена отговорност на длъжностите свързани с водното 
спасяване и тяхната пряка свързаност и отговорност към живота и здравето на хората е 
необходимо първо да се актуализира НКПД като се включат и длъжностите/професиите 
„ръководител на спасителна станция“ и „ръководител на спасителни постове“, да им се дадат 
съответните кодове по НКДП и да се разработят и регламентират държавните изисквания за 

придобиване на квалификация по професиите спасител, плаж – с код по НКДП 5419 1002 и 
спасител, басейн – с код по НКДП – 5419 2007, и „ръководител на спасителна станция“ и 
„ръководител на спасителни постове“ след присвояването им на кодове по НКДП. 


1.3. Всички обекти, предмет на тази наредба са видове туристически обекти и те са предмет 
на регламентация в Закона за туризма и подзаконовите актове по неговото прилагане, 
а на практика наредбата е готвена без никакво участие на заинтересованите страни – 
концесионери и наематели на морски плажове, хотелиери, собственици на СПА хотели 
и СПА комплекси, собственици, стопани и управляващи басейни за обществено 
ползване, аквапаркове, други увеселителни комплекси, включващи басейни и пр., 
които са най-добре запознати със спецификите на отделните обекти и съответно 
всички регламентации са направени „по принцип“, без познаване на детайлите, 
особеностите, правилата и изключенията и пр. 


Ето защо считаме, че както е било и до сега при промените на сега действащата Наредба 
за водноспасителната дейност и обезопасяване на водните площи, проекта трябва да се върне 
за доработване от работна група, която да се ръководи от министерство на туризма при 
участието на всички заинтересовани страни от бранша – концесионери и наематели на морски 
плажове, хотелиери, собственици на СПА хотели и СПА комплекси, собственици, стопани и 
управляващи басейни за обществено ползване, аквапаркове, други увеселителни комплекси, 
включващи басейни и пр., за да може да се разпише нормативен акт, който отговаря на 
спецификите и особеностите на конкретните обекти, като така ще се защитят по-добре живота 
и здравето на гражданите. 


В момента са разписани редица дейности и инвестиции, които ще бъдат неизпълними, 
поради редица причини – най-вече липса на медицински кадри, товарят допълнително с 
неефективни разходи концесионери и наематели на морски плажове, собственици на хотели, 
СПА комплекси, развлекателни центрове – като цяло туристическия бранш, и същевременно 
са неефективни, няма да доведат до желаните резултати и до подобряване на опазването на 
човешкия живот и здраве. 


Основния аргумент, че действаща наредба е приета отдавна, не означава, че 
непременно трябва да се приеме нова, която не само е по- лоша от предишната, но е и по 
трудна, в някои свои части – невъзможна, за прилагане, включително поради обективни 
причини. Законът за здравето, в разпоредбите си приети през 2012 г., в текста на чл. 78а от ЗЗ, 
предвижда: 


„Чл. 78а. (Нов - ДВ, бр. 40 от 2012 г.) (1) За опазване на живота и здравето на хората и 
превенция на водния травматизъм се извършва обезопасяване на водните площи и басейните 
за обществено ползване и се организира водноспасителна дейност. 


(2) Изискванията към водноспасителната дейност и обезопасяването на водните площи 
и басейните за обществено ползване се определят с наредба на Министерския съвет.“ 


Тук единствено е предвидено с наредба да се регламентира организирането на 
водноспасителна дейност за обезопасяване на водните площи и басейните за обществено 
ползване, и нищо друго. 


Въпросите за медицинското обслужване, медицинската помощ, медицинската помощ 
при спешни състояния и пр., са подробно разписани в текстовете на Закона за здравето, 
Закона за лечебните заведения, Закона за лечебните заведения, които са специални 
нормативни актове и в които изрично и лимитативно е разписано - чл. 99 от ЗЗ и др., че 
оказване на медицинска помощ при спешни състояния е от единствената компетентност 
на държавата, като е разписан съответния специален ред, институции, стандарти и пр., като 
никъде не е разписано, че за някои спешни състояния - остро или внезапно възникнала промяна 

в здравето на човека, която изисква незабавна медицинска помощ при спешни състояния е 
насочена към предотвратяване на: 
1. смърт; 
2. тежки или необратими морфологични и функционални увреждания на жизнено значими 
органи и системи; 
3. усложнения при родилки, застрашаващи здравето и живота на майката или плода. 


Според закона, за оказването на медицинска помощ при спешни състояния: 
- се създават специални лечебни завения, разписани в Закона за лечебните заведения в чл. 5, 
ал. 1 и наречени „центрове за спешна медицинска помощ“ (като изрично е записано, че никой 
друг освен държавата може да създава такива лечебни заведения за оказване на „спешна 
медицинска помощ“ – арг. чл. 5, ал. 1 и чл. 3, ал. 2 от ЗЛЗ; 
- се извършва от лица притежаващи съответна специална квалификация и  
- се извършва при спазване на специален медицински стандарт. 


В текста на Наредба № 25 от 4.11.1999 г. за оказване на спешна медицинска помощ 
(Издадена от министъра на здравеопазването (обн., ДВ, бр. 98 от 12.11.1999 г., изм. и доп., бр. 
69 от 7.08.2001 г., изм., бр. 18 от 4.03.2014 г.) е допуснато медицинска помощ при спешни 
състояния да се оказва и от лечебни заведения регистрирани по реда и условията, посочени в 
Закона за лечебните заведения, които са задължени да осигуряват възможния обем от 
медицински дейности за поддържане виталните функции на болния до пристигане на екип за 
спешна медицинска помощ, като изрично в чл. 7 на Наредба № 25 от 4.11.1999 г. е разписано, 
че разходите по опазване на спешна медицинска помощ на тези лечебни заведения „… по 
оказване на спешна медицинска помощ до хоспитализиране на пациента се поемат от 
държавата.“. 


1.4. Съгласно разпоредбата на Закона за нормативните актове – чл. 7, ал. 2 от ЗНА – 
„Наредбата е нормативен акт, който се издава за прилагане на отделни разпоредби или 
подразделения на нормативен акт от по-висока степен.“, а в предложения проект на 
практика се дописва и разширява действието и обхвата на Закона за здравето, Закона 
за лечебните заведения и Закона за лекарствените продукти в хуманната медицина – 
напр. като се въвеждат понятия и „структури“, наречени „медицински звена“, 
„медицински пунктове“, „реанимационни екипи“ и „подвижни реанимационни 
екипи“, каквито не са предвидени в Закона за здравето или Закона за лечебните 
заведения, които са специални нормативни актове и които изрично и лимитативно 
дефинират кое е „здравно заведение“ или „медицинско заведение“, в които единствено 
и само може да се извършват дейности свързани със здравето на физическите лица и 
съхранението на лекарствените продукти, включително някои лекарствени продукти 
попадащи под особен режим и записани в проекта за наредбата в нарушение на 
изрични разпоредби на Закона за лекарствените продукти в хуманната медицина и 
актовете по неговото прилагане. На практика не е ясно предлаганите „медицински 
звена“, „медицински пунктове“, „реанимационни екипи“ и „подвижни реанимационни 
екипи“, като какво се явяват, как ще съществуват и функционират в системата на 
здравеопазването, здравните и лечебни заведения, и при спазването на какви 
медицински стандарти и изисквания. В текста при разбъркан порядък се ползват 
някъде „медицински пункт“, някъде „реанимационен екип“, някъде „подвижен 
реанимационен екип“, като често се говори за „реанимационен екип“, а се има предвид 
„подвижен реанимационен екип“ и обратно. 


1.5. В проекта за наредба никъде не е изрично записано, каква точно дейност ще извършват 
„медицинските звена“, „медицинските пунктове“, „реанимационните екипи“, 
„подвижните реанимационни екипи“ и „медицинските специалисти“, но от анализа на 
проекта на чл. 18 на проекта за Наредба за водноспасителната дейност и 



apis://Base=NORM&DocCode=85289001&Type=201/

apis://Base=NARH&DocCode=8528914018&Type=201/

apis://Base=NARH&DocCode=8528914018&Type=201/

apis://NORM|4329|0||/





 7 


обезопасяването на водните площи и басейните за обществено ползване е видно, че се 
поставят изисквания дейностите да се извършват от лица преминали обучение по 
лечение на спешни състояния в системата за спешна медицинска помощ или да имат 
призната специалност „Анестезиология и интензивно лечение“ или „Спешна 
медицина“, или „Спешна медицинска помощ“, или „Анестезиология и интензивни 
грижи“ или „Спешна медицинска помощ“ – т.е. може само да се предполага, че проекта 
за наредба регламентира някакъв вид оказване на медицинска помощ при спешни 
състояния, но това противоречи на изричните разпоредби на Глава трета „Медицинско 
обслужване“, Раздел III „Медицинска помощ при спешни състояния“ на действащия в 
момента Закон за здравето, където изрично, в чл. 99 от ЗЗ е казано:  


„Чл. 99. (1) Държавата организира и финансира система за оказване на медицинска помощ 
при спешни състояния. 
(2) Спешно състояние е остро или внезапно възникнала промяна в здравето на човека, която 
изисква незабавна медицинска помощ. 
(3) Медицинската помощ при спешни състояния е насочена към предотвратяване на:  
1. смърт;  
2. тежки или необратими морфологични и функционални увреждания на жизнено значими 
органи и системи;  
3. усложнения при родилки, застрашаващи здравето и живота на майката или плода.“ 


Видно е, че за оказване на „Медицинска помощ при спешни състояния“ по-горе е 
разписан изричен ред, включително в други разпоредби на Закона за здравето и Закона за 
лечебните завения е разписан изричен ред при който държавата организира – кой, как и къде 
оказва медицинска помощ при спешни състояние и то при спазване на медицински стандарт 
"Спешна медицина" приет с Наредба № 3 от 6.10.2017 г. за утвърждаване на медицински 
стандарт "Спешна медицина" (издадена от министъра на здравеопазването и обнародвана в 
Държавен вестник, бр. 86 от 27.10.2017 г.). 


Вместо това в проекта за Наредба за водноспасителната дейност и обезопасяването на 
водните площи и басейните за обществено ползване в нарушение на горното са разписани 
някакви „медицински звена“, които извършват неясно какво медицинска помощ по неясно 
какъв медицински стандарт, като съответно не е ясно и кой, каква отговорност носи при 
увреждане на здравето или смърт. 


В нормативните актове, регулиращи спешната медицинска помощ се среща 
споменаване на термините „реанимационен екип“ и „подвижен реанимационен екип“, но няма 
изрично регламентиране какво е съдържанието на тези понятия. 


От анализа на някои текстове на Наредба № 3 от 6.10.2017 г. за утвърждаване на 
медицински стандарт "Спешна медицина", където се използват термините „медицински или 
реанимационен екип“, „мобилен спешен екип“, „медицински или реанимационен мобилен 
екип“, „реанимационен наземен спешен мобилен екип с наземно медицинско превозно 
средство (линейка) тип С или на аеромедицински екип“ и пр., става ясно, че става въпрос за 
видове спешни екипи, които се различават по нивото на квалификация на техния персонал и 
оборудването, с което той разполага, но не и за някакъв вид отделно лечебно или здравно 
заведение. 


Докато в предлагания проект за Наредба за водноспасителната дейност и 
обезопасяването на водните площи и басейните за обществено ползване, говорейки за 
„реанимационни екипи“ в някои текстове явно се има предвид нещо като обект – вид „лечебно 
или здравно“ заведение, което е неприемливо и противоречи на действащи законови 
разпоредби от по висок ранг, което пък е в пряко нарушение на Закона за нормативните актове. 

2. Ако проектът на Наредба за водноспасителната дейност и обезопасяването на водните 
площи и басейните за обществено ползване не може да се отхвърли и да се върне за 
цялостна преработка, предлагаме следните редакции, изменения и допълнения по 
текста: 
2.1. Общо предложение – навсякъде в текста да отпаднат каквито и да е права на 


областните управители по организиране и/или управление на водноспасителната 
дейност. Тези права и задължения са вменени от съответните специални нормативни 
актове на конкретни органи – напр. министъра на туризма, кметовете на морските 
общини, собственици, концесионери, наематели и пр. 


Недопустимо е орган, който няма компетенции, задължения и отговорности да има 
извънредни права организиране и/или управление на водноспасителната дейност. 


2.2. Текстът на чл. 2 да придобие следната редакция: 
„Чл. 2. Водноспасителната дейност обхваща дейностите по организация, осигуряване и 


извършване на водно спасяване на водни площи, подлежащи на максимално обезопасяване и 
на басейните за обществено ползване, и медицинското осигуряване на тази дейност.“ 


В предлаганата редакция е записано „… и медицинското обслужване на водните 
площи, подлежащи на максимално обезопасяване и на басейните за обществено ползване“, 
което не е правилно – не се обслужват обекти, а лица, пострадали при воден инцидент, при 
които се е наложило водно спасяване, но не и всякакви болки или неразположения на 
посетителите на тези обекти – напр. при слънчево изгаряне, махмурлук, главоболие, високо 
кръвно и пр. 


2.3. В чл. 9, ал. 1, т. 1 текстът да придобие следната редакция: 
„1. един спасителен пост на водна площ, подлежаща на максимално обезопасяване – 


разположен на 150 м., от прилежащата и брегова ивица.“ 
При басейните е ясно – спасителния пост се разкрива на обекта „басейн“, но при 


водните площи се обезопасява водната площ или част от нея, като обаче спасителния пост се 
разполага на прилежащата част от бреговата линия – най-често това е пясъчния морски плаж.  


Недопустимо е да се прави разграничение на плажове в национални курорти и плажове 
извън национални курорти. Тук трябва да се има предвид, че голяма част от морските плажове 
извън националните курорти са по- натоварени от много от плажовете в националните 
курорти, и досегашното прилагане на изискването за спасителни постове на 150 м. доказа, че 
това е работещо - няма разлика при оказването на помощ при водни инциденти и няма 
увеличение на инцидентите или водния травматизъм при плажове с постове на 150 м., спрямо 
такива на 100 м., разделянето на плажовете на „първа и втора категория“ – т.е. едните са в 
националните курорти, а другите са всички останали е напълно неуместно и недопустимо – 
туристите и плажуващите по всички плажове в България са с равни права, не е допустима 
дискриминация. 


Нещо повече, от анализа на предложеното Приложение № 8 към чл. 32, ал. 1 от проекта 
за Наредба за водноспасителната дейност и обезопасяването на водните площи и басейните за 
обществено ползване – „Показатели за извършване на ежегодна проверка на годността на 
водните спасители за осъществяване на водноспасителна дейност“ и от практиката е видно, че 
ефективно водно спасяване на водни площи е 100 м. Като се има предвид, че спасителния пост 
се разполага в средата на зоната за спасяване, то в този случай спасителят ще има по 75 м. от 
ляво и дясно, което значително по-малко от изискуемите за преплуване 100 м., а и според 
следващи разпоредби в проекта на наредбата районът на действие е до 200 м. навътре в морето 
от бреговата ивица, което е значително повече от тези 150 м по брега, на които да се 

разположат спасителните постове и което реално е другия размер на зоната за действие на 
спасителния пост. 


2.4. В чл. 16, ал. 1, т. 2 текстът да придобие следната редакция: 
„2. за басейните за обществено ползване с дължина над 25 m или повърхност над 312,5 


m², на плувни комплекси и водни паркове - един медицински пункт и базиран в него подвижен 
реанимационен екип.“ 


Това е наредба за водното спасяване, а не наредба за осигуряване на населените места 
с медицински звена и специалисти – има цели общини и населени места с по-малко 
медицинско обезпечаване от това, което се иска за плажове и басейни, но по-големия проблем 
е липсата на кадри, което е задължение на държавата да осигури, както и скъпото оборудване, 
което най-често стои неизползваемо, тъй като водните инциденти, налагащи спешна 
медицинска помощ са много малко, а по закон оказването на медицинска помощ при спешни 
състояния е задължение и от единствената компетентност на държавата. 


2.5. В чл. 17, ал. 1 текстът да придобие следната редакция: 
„Чл. 17. (1) За осъществяване на дейностите по водно спасяване и по обезопасяване на 


прилежащата акватория на черноморските плажове се осигурява служба за спешна 
медицинска помощ от следните медицински звена: 


1. за черноморските плажове с дължина на бреговата линия до 200 м. – един 
медицински пункт или договор с мобилен реанимационен екип; 


2. за черноморските плажове, които се обезопасяват с от 2 до 10 спасителни поста – 
един медицински пункт; 


4. за черноморските плажове, които се обезопасяват с от 11 до 20 спасителни поста – 
два медицински пункта, като единият е с разположен в него подвижен реанимационен екип; 


3. за черноморските плажове, които се обезопасяват с повече 21 спасителни поста – три 
медицински пункта, като един от тях е с разположен в него подвижен реанимационен екип; 


4. за всички черноморски плажове се сключват договори с лечебно или здравно 
заведение за осигуряване мобилни спешни екипи с използването на наземни медицински 
превозни средства (линейки);“ 


Прецизирането, че медицинските звена обезпечават или осигуряват дейността по 
водното спасяване – т.е. дейността на спасителните постове, е много важно, защото голяма 
част от черноморските плажове включват каменисти и/или скални участъци, брегозащитни 
съоръжения, брегови съоръжения и пр., чиято дължина на прилежащата им брегова линия се 
включва в общата дължина на бреговата линия на съответния морски плаж, но дължината на 
пясъчния плаж, който се ползва за къпане, плуване и водни спортове е много по малка – такива 
са напр. плажовете по Черноморие където има изградени брегозащитни и/или брегозащитни и 
плажоформиращи буни като плажовете в района на Каварна, Балчик, Свети Влас, Равда, 
Поморие, Сарафово, Ахтопол и пр. Напр. при един от морските плажове дължината на 
бреговата линия, с включена дължина на брегозащитните съоръжения е над 2 300 м., но 
дължината на пясъчните плажове между буните, който се ползва за къпане, плуване и водни 
спортове – т.е. подлежаща на максимално обезопасяване, е само 810 м. и съответно се 
осигурява от 6 поста. Ако се възприеме линейния критерий и се отчита само дължината на 
бреговата линия на черноморските плажове, без да се отчита колко и каква част от нея е годна 
да се ползва за къпане, плуване или водни спортове -  т.е. подлежи на максимално 
обезопасяване, ще се получи неоправдано натоварване на плажовете с голяма дължина на 
бреговата линия, която обаче е в резултат на отчитане дължината на бреговата линия на 
каменисти и/или скални участъци, брегозащитни съоръжения, брегови съоръжения и пр., 
спрямо чистите пясъчни плажове. 

Прецизирането, че не във всички медицински пунктове трябва да има подвижен 
реанимационен екип, а само за големите плажове с два и повече медицински пункта, е важно, 
защото според досегашната редакция излиза, че във всички медицински пунктове по всички 
черноморски плажове трябва да работят специалисти, които в досегашната Наредба за 
водноспасителната дейност и обезопасяването на водните площи, се предвиждаха само за 
работата в действащите в момента т. н. „реанимационни пунктове“ – т. е. специалисти, 
предвидени в Наредба № 3 от 6.10.2017 г. за утвърждаване на медицински стандарт "Спешна 
медицина", което при сегашното състояние на кадрите в тази област на практика няма как да 
се получи, тъй като държавата не е осигурила необходимия брой от такива специалисти, а 
както вече беше посочено по-горе оказването на медицинска помощ при спешни състояния е 
задължение на държавата и по закон се извършва в лечебни заведения или в специализирани 
здравни заведения – центрове за спешна медицинска помощ, които и в момента имат недостиг 
на персонал. 


2.6. В чл. 26, ал. 1 – думите „… от 8 до 18 часа …“ да се заменят с „от 9 до 17 часа …“. 
Работното време в България, според Кодекса на труда, е 8 (осем) часа, а и практиката в 


последните над 20 години показва, че посещенията на плажовете започват от около 9 часа, 
обикновено след закуските в хотелите, пикът е около и по обяд, след това намалява и 
обикновено към 17 часа плажовете опустяват. Друг определящ фактор е, че морската вода 
сутрин е студена – тя достига температура за къпане към 10 часа, а водноспасителната дейност 
обезопасява къпещите се, а не тези които се разхождат по плажовете или се пекат по плажните 
съоръжения. Иначе има единични туристи, които посрещат изгрева или още от 5 и нещо 
започват да се разхождат по плажовете, както и единични ентусиасти, които палят огньове и 
гледат звездите до полунощ, че и след това – това обаче не означава, че водноспасителната 
служба трябва да работи денонощно.  


По същия начин стои въпроса и сезонността – обикновено отпуските започват в 
началото и средата на юни, следва постепенно увеличаване, като достигането на капацитета 
на плажовете започва от около 15 юли и обратно от около 20 август започва да намалява, след 
01 септември семействата с деца напускат плажовете, за да ги подготвят за 15 септември 
(началото на учебната година) и обикновено към 15 септември плажовете, особено в малките 
населени места и извън урбанизираните територии опустяват. През останалото време на 
година има частични пикове – обикновено при топло и слънчево време, и то обикновено през 
почивните дни, като дори тогава извън времето 01 юни – 30 септември, туристите основно се 
разхождат или почиват по плажовете, тъй като водата или още не се затоплила или вече 
започва да се охлажда и не е комфортна за къпане. 


2.7. Предложения в проекта текст на чл. 27 да отпадне, тъй като материята е уредена в 
нормативен акт от по висок ранг – Закона за устройство на черноморското крайбрежие, 
и предложената редакция противоречи на разпоредбите в този закон, като е разписано 
и изискване, което пък е в противоречие и с разпоредбите на Закона за устройство на 
Черноморското крайбрежие и на Наредба за плаването и граничния режим във 
вътрешните морски води, в териториалното море и във вътрешните водни пътища на 
Република България на български и чуждестранни яхти, лодки и други плавателни 
средства за спорт, туризъм и развлечение, както и извършване на водноатракционни 
услуги с тях, вкл. и поради действащата правна норма, че ако не се променят местата 
на водните коридори и другите условия свързани със зоните за предоставяне на 
водноатракционни услуги, ИА „Морска администрация“ не съгласува схемите, след 
уведомяване с писмо потвърждава водните коридори.  


2.8. Предложения в проекта текст на чл. 29 да отпадне, тъй като материята е предмет и е 
уредена в специален нормативен акт - Наредба за плаването и граничния режим във 
вътрешните морски води, в териториалното море и във вътрешните водни пътища на 
Република България на български и чуждестранни яхти, лодки и други плавателни 

средства за спорт, туризъм и развлечение, както и извършване на водноатракционни 
услуги с тях, вкл. и поради обстоятелството, че във водните коридори е забранено 
къпането и плуването, и като се предполага, че специалистите в Министерство на 
транспорта и ИА „Морска администрация“ са по -компетентни в съответната материя, 
и тяхната регламентация е по- точна, по- ясна и по -издържана от правна гледна точка.  


2.9. Текстът на чл. 31 да добие следната редакция: 
„Чл. 31. (1) Воден спасител може да бъде всяко лице, навършило 17 години и 


преминало обучение и успешно положило изпит.  
(2) Обучението на водни спасители, които да имат право да заемат длъжностите – 


спасител, плаж – с код по НКДП 5419 1002 и спасител, басейн – с код по НКДП – 5419 2007, 
да се организира от институции, които имат право да обучават по надлежния ред и които са 
осигурили специалисти по водно спасяване и лекари с придобита специалност 
„Анестезиология и интензивно лечение“ или „Спешна медицина“, които да участват в 
провеждане на обучението.  


(3) Обучението по ал. 2 се извършва по програма, утвърдена от министъра на 
здравеопазването.  


(4) Обучението по ал. 2 завършва с изпит пред комисия, назначена от министъра на 
здравеопазването, в състава на която са включени специалисти в областта на водното 
спасяване и лекари с придобита специалност „Анестезиология и интензивно лечение“ или 
„Спешна медицина“.  


(5) На лицата, положили успешно изпита по ал. 4, се издава удостоверение за преминато 
обучение за „воден спасител“ и придобита квалификация „спасител, плаж“ – с код по НКДП 
5419 1002 и „спасител, басейн“ – с код по НКДП – 5419 2007. 


(6) Спасителите, които управляват моторни плавателни средства и/или други 
транспортни средства, трябва да притежават и документ, доказващ съответната 
правоспособност.“ 


Както беше посочено в предходните обосновки и аргументи, освен че противоречи на 
европейското и българско законодателство, е недопустимо една частна организация, каквато 
е БЧК, да организира, обучава, изпитва и проверява длъжности и дейности от такъв висок 
обществен интерес, от които зависят живота и здравето на хората. Тези дейности трябва да се 
организират, извършват и контролират от съответни компетентни държавни органи и 
институции. 


2.10. Текстът на чл. 32, ал. 1 да добие следната редакция: 
„Чл. 32. (1) Министърът на здравеопазването назначава комисии, които да проверяват 


ежегодно годността на водните спасители за осъществяване на водноспасителна дейност 
съгласно Приложение № 8.“ 


Както беше посочено по- горе, освен че противоречи на европейското и българско 
законодателство, е недопустимо една частна организация, каквато е БЧК, да организира, 
обучава, изпитва и проверява длъжности и дейности от такъв висок обществен интерес, от 
които зависят живота и здравето на хората. Тези дейности трябва да се организират, извършват 
и контролират от съответни компетентни държавни органи и институции. 


2.11. Текстът на чл. 34, ал. 1 да добие следната редакция: 
„Чл. 34. (1) След постигната предварителна писмена договореност с концесионер или 


наемател на морски плаж или стопанин на друга брегова ивица, предварително определен и 
договорен участъкът от плажната или бреговата ивица, може да се ползва за организиран отдих 

на деца и ученици, като той трябва да е отделен от съседните зони и да е обозначен с 
указателни табели за разположението на групите.“ 


Извършването на такива дейности, свързани с организиране на детски и ученически 
летен, морски отдих и туризъм може да става само след предварително писмено съгласие 
договорено със съответния концесионер или наемател на морски плаж или стопанин да друга 
брегова ивица, тъй като това пряко уврежда неговите интереси и създава допълнителни 
задължения за него. 


2.12. Разпоредбите на Раздел V „Задължения на лицата ползващи водните площи“ са 
без съответна санкция при тяхното неспазване, те са просто декларация или 
пожелание, поради което предлагаме: 


2.12.1. Добавят се нови чл. 37, чл. 38 и чл. 39 със следното съдържание 
Чл. 37. (1) За нарушаване разпоредбите на чл. 36, т. 1-9, лицата, ползващи водните 


площи се наказват по чл. 32 от Закона за административните нарушения и наказания, освен 
ако за извършените нарушения се предвиждат в закон по-тежки наказания. 


(2) За нарушаване на чл. 36, т. 10-12, виновните лица се наказват по чл. 31 от Закона за 
административните нарушения и наказания, освен ако за извършените нарушения в закон се 
предвиждат по-тежки наказания.. 


Чл. 38. (1) Установяването на нарушенията, издаването, обжалването и изпълнението 
на актовете, наказателните постановления и налагането на наказанията по чл. 31 и чл. 32 от 
Закона за административните нарушения и наказания се извършват по реда на Закона за 
административните нарушения и наказания, от упълномощени по надлежния ред лица от 
кмета на съответната община. 


(2) Ако при нарушаването на разпоредбите на чл. 36 се застрашава живота или здравето 
на нарушителите, трети лица или лицата осъществяващи водноспасителната дейност, водните 
спасители, концесионерите или наемателите на морски плажове или упълномощени от тях 
лица, имат право да получат незабавно съдействие от органите на министерство на вътрешните 
работи, за принудително преустановяване на действията, които могат да застрашат или 
увредят живота или здравето на нарушителите, трети лица или лицата осъществяващи 
водноспасителната дейност. 


Чл. 39. При инциденти с лица, ползващи водните площи след консумация на алкохол 
и/или когато са под въздействието на психоактивни вещества, болни от епилепсия и/или не 
спазват указанията на водните спасители, флаговата сигнализация, въведените забрани и/или 
правилата и задълженията при ползването на водната площ, с тези си действия са застрашили 
освен своя живот и здраве, и живота и здравето на лицата, осъществяващи водноспасителната 
дейност, и от това са произлезли неблагоприятни последствия, включително смърт за 
пострадалия, то в тези случаи лицата осъществяващи водноспасителната дейност, 
концесионерът или наемателя на съответния морски плаж или стопанина на съответната водна 
площ или басейн за обществено ползване не носят отговорност за тези неблагоприятни 
последствия.„ 


Подобни разпоредби, като предложените по-горе, като чл. 37, 38 и 39, са предвидени в 
редица нормативни актове от този ранг, като напр. Наредба за граничните контролно-
пропускателни пунктове (Приета с ПМС № 104 от 20.05.2002 г., обн., ДВ, бр. 54 от 31.05.2002 
г., в сила от 31.05.2002 г., изм., бр. 24 от 23.03.2004 г., в сила от 23.03.2004 г., изм. и доп., бр. 
86 от 1.10.2004 г., в сила от 1.10.2004 г., изм., бр. 90 от 11.11.2005 г., бр. 96 от 30.11.2005 г., в 
сила от 1.12.2005 г., бр. 85 от 20.10.2006 г., изм. и доп., бр. 106 от 27.12.2006 г., бр. 79 от 
9.09.2008 г., в сила от 9.09.2008 г., бр. 14 от 20.02.2009 г., в сила от 20.02.2009 г., бр. 100 от 
15.12.2009 г., в сила от 15.12.2009 г., бр. 22 от 19.03.2010 г., бр. 61 от 6.08.2010 г., бр. 64 от 
21.08.2015 г., изм., бр. 85 от 3.11.2015 г., в сила от 3.11.2015 г., доп., бр. 45 от 14.06.2016 г., в 

сила от 14.06.2016 г., изм., бр. 55 от 7.07.2017 г., в сила от 7.07.2017 г., бр. 36 от 13.05.2022 г.), 
Наредба за административното обслужване (Загл. изм. - ДВ, бр. 47 от 2008 г.) (Приета с ПМС 
№ 246 от 13.09.2006 г., обн., ДВ, бр. 78 от 26.09.2006 г., изм. и доп., бр. 47 от 20.05.2008 г., в 
сила от 1.06.2008 г., доп., бр. 64 от 18.07.2008 г., в сила от 1.07.2008 г., бр. 25 от 30.03.2010 г., 
в сила от 30.03.2010 г., изм. и доп., бр. 58 от 30.07.2010 г., в сила от 30.07.2010 г., изм., бр. 105 
от 29.12.2011 г., в сила от 15.01.2012 г., бр. 50 от 3.07.2012 г., изм. и доп., бр. 27 от 14.04.2015 
г., в сила от 14.04.2015 г., изм., бр. 8 от 29.01.2016 г., изм. и доп., бр. 61 от 28.07.2017 г., бр. 7 
от 22.01.2019 г., бр. 56 от 16.07.2019 г., в сила от 16.07.2019 г., бр. 9 от 31.01.2020 г., бр. 27 от 
2.04.2021 г., бр. 90 от 29.10.2021 г., в сила от 1.04.2022 г., изм., бр. 47 от 24.06.2022 г., в сила 
от 24.06.2022 г.), Наредба за дейността на заложните къщи (Приета с ПМС № 40 от 18.02.2009, 
oбн., ДВ, бр. 16 от 27.02.2009 г., в сила от 27.02.2009 г., изм. и доп., бр. 61 от 9.08.2011 г.) и др. 


Като допълнителен аргумент, извън посоченото в т. 3.13., по-горе, ще посочим, че в 
последните години зачестяват случаите, когато посетители на водна площ грубо нарушават 
правилата за ползване, въведените забрани или указанията на спасителите, включително все 
по-често след консумация на алкохол и/или когато са под въздействието на психоактивни 
вещества, действат агресивно, особено когато са повече от един нападат физически 
спасителите, като включително имахме случай, когато група от няколко пияни лица три пъти 
биваха изваждани от спасителите при бурно море, силни подводни течения, мъртво вълнение, 
въведени забрани за къпане и ясни флагови сигнали и указания от спасителите, при всяко 
вадене влизаха във физическа саморазправа със спасителите, които ги спасяваха и накрая 
отидоха на неохранявана зона, където няколко от тях се удавиха въпреки намесата на 
спасители (което в случая не беше тяхно задължение), спасените бяха толкова пияни, че даже 
не разбираха какво са извършили и че за да бъдат спасени спасителите са рискували живота 
си.  


Оказването на незабавно съдействие от органите на министерство на вътрешните 
работи е особено важно. Досегашната практика показва, че се търси рядко, само в 
изключителни случаи, и то само в случаите когато е застрашен живота и здравето или на 
буйнстващи посетители на морските плажове или на самите водни спасители, защото в редица 
случаи обстановката в морето е животозастрашаваща включително и за живота и здравето на 
самите спасители. 


2.13. В Приложение № 3, към чл. 20, ал. 1, се предлагат следните редакционни 
поправки: 


2.13.1. Текстът на т. 1 да се промени както следва: „Самостоятелен спасителен пост и 
главен спасителен пост на водна площ и морски плаж, когато са повече от един“. 


Когато постът е самостоятелен има смисъл от такова подробно описание и оборудване, 
но когато спасителните постове са повече от един и особено, когато са в състава на спасителна 
станция тогава значителна част от оборудването се дублира ненужно – напр. термометри за 
вода и въздух – температурата на въздуха и водата на целия паж е еднаква и е достатъчно това 
да го има на главния спасителен пост, когато са повече от един или в спасителната станция, 
шамандури и знаци се набавят за цялата охранявана акватория, а не само за отделния 
спасителен пост, и пр. Така ненужно се товарят безсмислени разходи. 


Когато спасителните постове са повече от един, но по-малко от пет е разумно един да 
се определи за главен спасителен пост, от където за се ръководи водноспасителната дейност и 
той да е най-богато оборудван. 


2.13.2. В текста на т. 2.2.4. думата „реанимационен“ да се замени с „медицински“. 
Най-вероятно това е останало от предишни версии на проекта за наредба, когато се 


искаше на всеки плаж да има реанимационен пункт, а на по-големите по два, че и по три. Сега 
са предвидени медицински пунктове, като в някои се разполагат реанимационни екипи. 

2.13.3. Текста на т. 2.2.5. да отпадне – изискването да се отбелязва/посочва 
„местоположение на най-близкия телефонен пост“ на огромната част от морските 
плажове няма как да се изпълни, тъй като най-близкия телефонен пост е в 
общинския или областен център.  


Това изискване най-вероятно е останало от времето, когато навсякъде имаше 
стационарни телефони със стотинки, които избираха спешна помощ, МВР или пожарната 
безплатно. Сега всеки има минимум по един мобилен телефон. 


2.13.4. В текста на т. 3., след думите – „Сигнално средство –„ да се добави „свирка“, 
както е и в момента. 


Това е най-разпространеното сигнално средство, което се използва постоянно от спасителите. 
Останалите са непригодни за постоянно носене от спасителя по време на дежурство, а свирката 
е необходима постоянно и особено когато се обикаля по брега да се наблюдава прилежащата 
акватория. 


2.13.5. Да се добави нова т. 15. Със следното съдържание –  
„15. Когато на морски плаж се разкриват повече от един спасителен пост, но по-малко 


от изискуемите за спасителна станция, един от тях се определя за главен спасителен пост, 
който има описаното по- горе оборудване и обзавеждане, и от който се ръководи 
организацията и действията на останалите спасителни постове, организирането и 
провеждането на спасителни акции. 


2.13.6. Да се добави нов раздел II със следното съдържание: 
„II. Спасителен пост в група от повече от един спасителни постове или в състава на 


спасителна станция се оборудва с: 
1. наблюдателна вишка със сенник и ветрозащитни плоскости, при спазване на изискванията 
посочени в раздел I, т. 1 по-горе; 
2. информационно табло, при спазване на изискванията посочени в раздел I, т. 2 по-горе; 
3. сигнално средство – свирка, рупор, сирена, мегафон или камбана;  
4. сигнални флагове със съответна форма, размер и цвят, съгласно приложение № 2  
5. сигнална мачта;  
6. спасително плаващо въже, с дебелина 6-8 mm и с дължина 110 m;  
7. комплект плавници, маска и шнорхел; 
8. бинокъл; 
9. спасителен буй тип „Торпедо“ или тип „Пура”;  
10. УКВ радиостанция;  
11. дневник на спасителния пост;  
12. документ за квалификация на спасителите, които са на дежурство;  


2.13.7. Текстът на досегашния раздел II да стане раздел III с досегашното съдържание. 
2.14. В Приложение № 6, към чл. 20, ал. 1, се предлагат следните редакционни 


поправки: 
2.14.1. Текстът на т. 1 да се промени както следва: „Спасителна станция е помещение с 


добра видимост към прилежащите и спасителни постове. Като спасителна станция 
може да се оборудва и да действа един от спасителните постове, тогава той ще 
бъде главен спасителен пост, оборудван и като спасителна станция.“. 


2.15. В Приложение № 7, към чл. 28, ал. 2, се предлагат следните редакционни 
поправки: 


2.15.1. В текста на р. I, т. 1, б. «и» думата «Dopamin“ да отпадне, защото предполага 
наличието на перфузор; 

2.15.2. В текста на р. I, т. 1, б. «л» да отпадне – барбитурати, опиати и седативи са 
Venena A и подлежат на особен отчет, изисква се особен ред на съхранение – 
трябва да има каса и жълта рецепта за конкретното използване и пр., което няма 
как да се случи на всеки морски плаж, особено тези които са извън урбанизирани 
територии; 


2.15.3. Текста на р. I, т. 9 да отпадне – не може на всеки плаж да се изисква да има 
моторно превозно средство за медицински нужди, защото повечето плажове са с 
малка или ограничена площ и дължина на бреговата линия, а на големите морски 
плажове през летния сезон има токова много хора, че такова превозно средство 
няма да има къде да се движи или рискът то да причини произшествия е огромен 
– по-добре това да се остави на преценката на съответния концесионер или 
наемател, тъй като те най-добре си познават плажовете. Последните изменения на 
ЗУЧК забраняват придвижването на моторни превозни средства по морските 
плажове, като за някои плажове (напр. за природосъобразен туризъм или 
попадащи в защитени зони това е абсолютна забрана. 


 
 
С уважение, 
Изпълнителен директор, 
Десислава Тотева 
 
 
 





				2024-02-16T17:41:27+0200

		Desislava Hristova Toteva

ОТНОСНО: Проект на Постановление на 


Министерския съвет за приемане на Наредба за 


водноспасителната дейност и обезопасяването 


на водните площи и басейните за обществено 


ползване /НВДОВПБОП/ 


Уважаеми госпожи и господа, 


	 Представляваното от мен дружество е концесионер на морски плажове „КРАНЕВО - 


ЦЕНТРАЛЕН, „ШОРПИЛОВЦИ - ЦЕНТРАЛЕН” и „РОБИНЗОН”, ето защо, в качеството ни 


на заинтересовано лице Ви представям становището ни по проекта за Наредба за 


водноспасителната дейност и обезопасяването на водните площи и басейните за обществено 


ползване, публикуван на интернет страницата на Министерство на здравеопазването, и Ви 


молим при формиране окончателните предложенията на Министерство на здравеопазването и 


Министерство на туризма в процедурата по съгласуване и приемане на нормативния акт на 


заседание в Министерския съвет, да приемете нашето становище по проекта, както следва: 

	 Във връзка с предложения Проект на Постановление на Министерския съвет за 


приемане на Наредба за водноспасителната дейност и обезопасяването на водните площи и 


басейните за обществено ползване /НВДОВПБОП/, моля да вземете предвид следните наши 


бележки: 


1. Предложената Наредба, наричана по-долу за по-кратко Наредбата или НВДОВПБОП, 


съдържа в себе си някои съществени пропуски, създаващи условия за 


неравнопоставеност между стопаните на морски плажове и тези на плувните басейни. В 


наредбата не е предвиден орган, който да следи за спазването на изискванията, въведени 


с нея, нито са предвидени санкции за нарушителите. При концесионерите и наемателите 


на морски плажове, контролен орган е Министерство на туризма, което следи за 


изпълнението на договорните и нормативните задължения по договорите за наем и 


концесия на морски плажове, налага неустойка, съгласно договорите за концесия и наем 


на морски плажове. За сметка на това стопаните на басейните за обществено ползване и  


за плажовете, които не са възложени на концесия или отдадени под наем не е предвиден 


контролен орган, нито санкции, които се прилагат в случай на неизпълнения. 


2. Не смятаме, че направената предварителна оценка на въздействието е правилна поради 


следните пропуски в нея:  


• Липсва калкулация на общия брой спасители, които ще бъдат необходими за 


обезпечаване на водноспасителната дейност на морските плажове, които влизат в 


списъка на морски курорти от национално значение, както и информация за общия 


брой спасители за морски плажове, които са заверили талоните си през последните 


години. Съпоставка между двете би довела до заключението, че общият брой на 


спасителите с правоспособност за море не е достатъчен за обезпечаване на нужните 


за изпълнение на изискванията предложени в НВДОВПБОП. 


• Същото се отнася и до броя лекари със съответните професионални квалификации - 


смятаме, че на първо място МЗ следва да се погрижи за решаване на проблемите с 


липсата на медицински кадри в болниците на територията на цялата страна, а после 


да въвежда изисквания за отваряне на допълнителни позиции, за така или иначе 


недостигащите медицински специалисти. 







3. Невярно е заключението от частичната предварителна оценка на въздействието, че „Не се 


очаква предложения проект на акт да окаже финансово въздействие върху стопаните на 


водните площи..”, защото: 


• Предложеният в НВДОВПБОП „Чл. 9. ал. 1, т. 1” увеличава с 50% броя на 


спасителите на територията на по-голямата част от морските плажове в България. 


Предложението не е мотивирано и с извеждането в разпоредбата на изискването за 


поставяне на спасителни постове през 100 м в „курорти от национално значение“ се 


променя количествено задължението за осигуряване на спасителни постове за 


огромен брой морски плажове, тъй като курортите с национално значение са посочени 


в Решение на Министерския съвет № 153 от 24 февруари 2012 г. за обявяване списък 


на курортите в Република България и определяне на техните граници и там попадат 


огромен брой морски плажове. Подобна значителна промяна следва да е продиктувана 


от неработеща действаща правна рамка (какъвто категорично не е настоящия случай), 


да е мотивирана детайлно от гледна точка на необходимост и изпълнение и не на 


последно място да е посочено тази промяна как засяга заинтересованите лица- нещо 


което изобщо не е засегнато нито в ЧПОВ, нито в мотивите на проекта на акт. В 


предложеният проект на подзаконов нормативен акт изобщо не е посочено защо се 


връща положението със спасителните постове отпреди 2020 г., когато поради липсата 


на кадри и осъвременяване на дейностите по водно спасяване, беше заложено по-


адекватно и изпълнимо изискване за броя на спасителните постове и спасителни 


станции. 


• Предложеният в НВДОВПБОП „Чл. 11 ал. 3” задължава стопаните на морски 


плажове да осигурят по един спасителен джет или лодка на всеки 5 спасителни поста.  


• Предложеният в НВДОВПБОП„Чл. 19. ал. 1 и ал. 2” задължават стопаните на морски 


плажове да осигурят по-голям брой медицински персонал от досегашната нормативна 


уредба. 


• Предложеният в НВДОВПБОП „Чл. 27. ал. 3” задължава стопаните на морски 


плажове да осигуряват максимално обезопасяване, за цялата територия на морския 


плаж през периода 15 Юни - 25 Септември, вместо досегашния период на 


максимално обезопасяване на целия плаж - 1 Юли - 30 Септември. Следователно ще 


бъде задължително всички да поддържат максимален брой спасители за 40 дена 


повече годишно. Не става ясно по какъв нaчин и с каква цел вносителят предвижда 


да се обезпечи максималната степен на обезопасяване на цялата територия морските 







плажове в удължения срок, при положение, че голяма част от спасителите, които 


участват в обезпечаването на летния сезон обикновено са ученици или студенти, 


които приключват занятията си в края на месец Юни и започват учебната година в 


средата на Септември. 


• Предложеният в НВДОВПБОП„Чл. 27. ал. 6” задължава стопаните на морски 


плажове да осигуряват водноспасителна дейност дори и извън летния туристически 


сезон, в случай че на стопанисваните от тях плажове има целогодишни обекти, които 


разполагат плажни принадлежности за удобство на посетителите си и през топлите 


дни на месеците Април, Май и Октомври. Въведеното изискване не е мотивирано и не 


става ясно защо се задължават стопаните на морски плажове да осигуряват водно 


спасяване в месеците, когато морската вода не е подходяща за влизане в морето. 


Наред с това се получава колизия с горепосочените разпоредби, които посочват 


периода на максимално обезопасяване на морските плажове. 


• Предложеното с НВДОВПБОП „Приложение No 6” Задължава стопаните на морски 


плажове, да инвестират значителни средства в изграждането на спасителни станции, 


които по въведените изисквания следва да бъдат помещения, за разлика от 


досегашното „наблюдателна кула със сенник и ветрозащитни плоскости, сигнална 


мачта с комплект флагове”. Предложението отново не е обосновано, а се въвежда без 


ясна мотивировка от неговите ползи и предимства. Затова пък недостатъците му са 


очевидни- стопаните на морските плажове трябва да променят моделите си на 


финансиране за управление на морските плажове и да отделят допълнителни средства 


за изграждане на подобни помещения. Следва да се отбележи и обстоятелството, че 


досегашната уредба на спасителните станции предполагаше минимални интервенции 


на морския плаж и на пясъчната повърхност. Наред с това считаме, че за да се 


променя работеща уредба, следва да се установени проблеми и да са мотивирани 


предложения за промяна, какъвто не е настоящият случай. 


• Предложеното с НВДОВПБОП „Приложение No 7” задължават стопаните на всички 


плажове с дължина на бреговата линия над 200 м., да оборудват медицинските 


пунктове, както до скоро се оборудваха единствено реанимационни пунктове. Освен 


това следва да се осигури от стопаните на морски плажове и подходящо моторно 


превозно средство за придвижване на реанимационния екип. Това е в пълно 


противоречие на ЗУЧК, където са изрично посочени изключенията, в които на 







морския плаж може да се вкарват превозни средства и това не е едно от тях. 


Получава се колизия с по-висшестоящ нормативен акт. 


4. Невярно е твърдението за неактуалност на действащата към момента Наредба за 


организация на водноспасителната дейност и обезопасяване на водните площи, тъй като 


частичната предварителна оценка на влиянието удобно е пропусната информацията, че 


същата многократно е актуализирана, като последната и актуализация е от 2020 г. и 


въведе изисквания, които да отговарят по-адекватно на съвременната действителност- 


наличие на кадри, на техническо оборудване и на наличие на множество нови 


медицински центрове по Черноморието. 


5. Невярно е твърдението, че НВДОВПБОП не засяга малките и средните предприятия. 


Голяма част от концесионерите и наемателите на морски плажове са малки и средни 


предприятия, по-голямата част от подизпълнителите на договорите за концесия и наем на 


морски плажове са малки или средни предприятия, а всички гореизброени със сигурност 


ще бъдат засегнати от НВДОВПБОП ако бъде приета. Освен това проектът изобщо не е 


съобразен със сключените и действащи концесионни договори, където са заложени 


условията по осигуряване на задължителни дейности (две от които са водно спасяване и 


медицинско обслужване); 


6. С гласувания на второ четене на 09.02.2023 г. ЗИД на ЗУЧК се въвеждат изисквания към 


концесионерите и наемателите на морски плажове, за разрешение от кмета на общината 


или упълномощено от него лице, при използването на машини за задължителните 


дейности, което създава възможност концесионерът или наемателят на морски плаж да не 


получи разрешение за използването на моторно превозно средство за транспортирането 


на подвижния реанимационен екип, което се предвижда в предложената НВДОВПБОП. 


7. Не става ясно по какъв начин се очаква наредбата да окаже влияние на водния 


травматизъм, след като според официалната статистика на БЧК 70% от удавянията на 


територията на Република България стават в реки, язовири и други водоеми, а за тях не са 


предвидени мерки и орган за контрол на обезопасяването на водните площи. 


8. Предложението за обособяване на участъци, определени за отдих на деца е 


противоречащо на редица разпоредби в действащото законодателство. Противоречия се 


съдържат и в самия текст на Наредбата. Така например, но не само в чл. 27, ал. 2 е 


посочено, че в програмата за водно спасяване трябва да е посочен участъкът за отдих на 


деца. Концесионерът, респ. наемателят няма как да знае дали морският плаж ще бъде 


посетен от организиран летен лагер. Освен това са смесени задълженията на 







организатора на организирания детски отдих и на концесионерите, респ. наемателите на 


морските плажове. Като цяло не може да се задължават концесионери/наематели по вече 


сключени договори да бъдат отговорни за организиран детски отдих, който е предмет на 


други нормативни актове и задължения на други държавни институции. 


Предложената Наредба, противно на твърдяното в предварителната оценка на въздействието, 


вменява на концесионерите и наемателите задължения, изпълнението, на които не може да 


бъде осъществено без значителни инвестиции и значително повишаване на основните им 


разходи, променяйки по този начин и инвестиционните модели на договорите за Концесия на 


морски плажове, за което съществува законова забрана. Предложената Наредба поставя в 


неравностойно положение Концесионерите и Наемателите на морски плажове спрямо всички 


останали стопани на водни площи и басейни, за които не е предвиден контролен орган или 


санкции, обезсмисляйки изцяло въвеждането на каквито и да е задължения за тях в нея. С 


предложената Наредба се създават неизпълними в настоящата обстановка изисквания за 


концесионерите и наемателите на морски плажове, понеже се въвежда изкуствена нужда от 


наемане на кадри, които са крайно необходими и недостатъчни за всички болници в 


България. 


Ето защо Ви молим да вземете предвид всички гореизброени бележки и да и да не приемате 


горепосочените изменения в проекта на постановление за приемане на Наредба за 


организация на водноспасителната дейност и обезопасяване на водните площи и басейните 


за обществено ползване. 


С Уважение,  


	 	 	 	 	 	 	 	 Борис Гюнелиев 


	 	 	 	 	 	 	 	 /управител на СЪМЪРТИЙМ ЕООД - 	 	 	


	 	 	 	 	 концесионер на морски плажове „КРАНЕВО - ЦЕНТРАЛЕН”, 	 	


	 	 	 	 	 	 „ШКОРПИЛОВЦИ - ЦЕНТРАЛЕН” и „РОБИНЗОН”/

ДО  


проф. д-р Христо Хинков  


МИНИСТЪР НА ЗДРАВЕОПАЗВАНЕТО 


ДО  


Зарица Динкова  


МИНИСТЪР НА ТУРИЗМА 


ПРЕДЛОЖЕНИЯ И СТАНОВИЩА  


 


НА 


„ГОЛДЕН СЕНДС БИЙЧ” ООД, ЕИК 200789156,  


КОНЦЕСИОНЕР на морски плаж „Слънчев бряг -


Север“, чрез адв.Николай Борисов-упълномощен 


представител 
 


Aдрес за кореспонденция:  


гр. София, ул. „Цар Симеон” № 15 


02/983 19 61, 02/983 20 61, 


e-mail:rumenbobev@yahoo.com,  


nibor31@abv.bg 


 


ПО  


публикувания за обществени консултации проект на Наредба 


за водноспасителната дейност и обезопасяването на водните 


площи и басейните за обществено ползване 


Основание: чл. 26, ал. 2 от Закона за нормативните актове 


 


УВАЖАЕМИ ПРОФЕСОР ХИНКОВ,  


УВАЖАЕМА ГОСПОЖО ДИНКОВА,  


В качеството ни на заинтересовано лице по смисъла на чл. 26, ал. 2 от Закона за 


нормативните актове, Ви представяме нашите становища и предложения по проекта за 


Наредба за водноспасителната дейност и обезопасяването на водните площи и басейните за 


обществено ползване, публикуван на интернет страницата на Министерство на 


здравеопазването, и Ви молим при формиране на окончателните предложенията на 


Министерство на здравеопазването и Министерство на туризма в процедурата по съгласуване 


и приемане на нормативния акт на заседание в Министерския съвет, да приемете нашите 


предложения и становища по проекта, както следва: 


1. Проектът на Наредба за водноспасителната дейност и обезопасяването на водните площи 


и басейните за обществено ползване да не се приема, а да се върне за цялостна 


преработка, защото: 


1.1. Нарушава се основен принцип на Договора за функциониране на Европейския съюз и 


нормативни актове на Европейския съюз и Република България – а именно „свобода 


на конкуренцията“. Целият проект на наредбата е разработен на принципите, че 

цялата дейност по обучение на кадрите, организиране и провеждане на 


водноспасителната дейност и обезопасяването на водните площи и басейните за 


обществено ползване се извършва монополно от една единствена неправителствена 


организация (Български червен кръст – съкр. - БЧК), едновременно с това тя ще 


участва в контрола на дейността, която ще извършва, и тази нестопанска организация, 


която вече ще извършва монополна стопанска дейност, се определя в предлагания 


нормативен акт; 


Предлаганите текстове създават монополно положение за Български червен кръст 


(БЧК), което е недопустимо спрямо европейското законодателство, още по - абсурдно е като 


се имат предвид предоставяните им монополни права да обучават, изпитват, проверяват и 


контролират кадрите във водноспасителната дейност, като се имат предвид и разпоредбите на 


Закона за професионалното образование и обучение. 


Обучение за придобиване на професионална квалификация могат да осъществяват 


министерства, общини, висши училища, университетски и многопрофилни болници, 


организации на работодатели, организации на работници и служители и отделни 


работодатели. 


Институциите в системата на професионалното образование и обучение са: 


професионални училища; професионални гимназии; училища по изкуствата; спортни 


училища; професионални колежи; центрове за професионално обучение; центрове за 


информация и професионално ориентиране; центрове за квалификация на обучаващите. 
Центровете за професионално обучение и центровете за информация и професионално 


ориентиране са държавни, общински или частни, български с чуждестранно участие и 


чуждестранни. Частните центрове се откриват от едноличните търговци или юридическите 


лица, учредени като търговски дружества, кооперации, сдружения и фондации, получили 


лицензия за осъществяване на професионално обучение или на професионално 


ориентиране. Българските центрове за професионално обучение и центрове за информация и 


професионално ориентиране с чуждестранно участие се откриват от регистрираните в 


Република България сдружения между български и чуждестранни физически и/или 


юридически лица, получили лицензия за професионално обучение или за професионално 


ориентиране. Чуждестранните центрове за професионално обучение и центрове за 


информация и професионално ориентиране се откриват от чуждестранни юридически лица, 


които осъществяват дейността си в Република България в съответствие с международни 


спогодби и са получили лицензия за професионално обучение или за професионално 


ориентиране. Лицензията за професионално обучение или за професионално ориентиране се 


издава от Националната агенция за професионално образование и обучение. 


Законът за професионалното образование и обучение дава възможност всяка 


организация лицензирана по съответния ред да предлага професионално обучение и се явява 


специален по отношение на Закона за Българския Червен кръст. 


Към настоящия момент има огромен недостиг на кадри за обезпечаване на 


водноспаситената дейност (особено на спасители), невъзможността по предвидения в закона 


ред за получаване на образование и квалификация воден спасител, спасител на море и спасител 


на басейн, както и огромните трудности при признаването на такава квалификация, получена 


по надлежния ред в държава членка на Европейския съюз (което отново е нарушение на 


европейското законодателство), породени от монопола на БЧК в тази област и неговото 


поддържане, който пък монопол съществува още от времето на социализма (виж предходните 


нормативни актове от средата на ХХ век, регулиращи водноспасителната дейност), когато 


държавата е прехвърляла редица държавни функции на партии, профсъюзи и други 


неправителствени организации. 

1.2. Предвидените в проекта на Наредба за водноспасителната дейност и обезопасяването 


на водните площи и басейните за обществено ползване, длъжности – „ръководител на 


спасителна станция“ и „ръководител на спасителни постове“ не са предвидени в 


Национална класификация на професиите и длъжностите, 2011 г. (НКПД 2011‘, което 


поставя в невъзможност стопаните на водните площи да спазват изискванията на чл. 


66, ал. 1, т. 2 от Кодекса на труда, регистрацията на трудовите договори и пр. 


На този етап в НКПД 2011 има регламентирани само две длъжности от предмета на 


проекта за Наредба за водноспасителната дейност и обезопасяването на водните площи и 


басейните за обществено ползване – спасител, плаж – с код по НКПД 5419 1002 и спасител, 


басейн – с код по НКПД – 5419 2007. 


Липсата на изисквания и характеристиките на тези длъжности – спасите, плаж – с код 


по НКПД 5419 1002 и спасител, басейн – с код по НКПД – 5419 2007, и особено за 


нововъведени „длъжности“ – „ръководител на спасителна станция“ и „ръководител на 


спасителни постове“, особено като се има предвид, че тяхната дейност е свързана с повишен 


риск и пряка отговорност за човешкия живот и здраве, предполага тяхното предварително 


регламентиране на държавно ниво, преди да се включват за изпълнение, напр. в предлагания 


проект за Наредба за водноспасителната дейност и обезопасяването на водните площи и 


басейните за обществено ползване. 


Към настоящия момент има някаква далечна регламентация в Наредба № 71 от 


9.08.2012 г. за придобиване на квалификация по професията "Спасител при бедствия, аварии 


и катастрофи" (Издадена от министъра на образованието, младежта и науката, обн., ДВ, бр. 65 


от 24.08.2012 г., в сила от 24.08.2012 г.), където, въпреки че в т. 2.3. на Приложението към чл. 


2 е казано: 


„2.3. Възможности за професионална реализация съгласно Националната класификация на 


професиите и длъжностите (НКПД - 2011), утвърдена със Заповед № РД-01-931 от 27.12.2010 


г. на министъра на труда и социалната политика, изм. и доп. със заповеди № РД-01-204 от 


28.02.2011 г., РД-01-426 от 30.05.2011 г., РД-01-529 от 30.06.2011 г., РД-01-533 от 30.06.2011 


г., РД-01-952 от 29.12.2011 г. и № РД-01-586 от 6.07.2012 г. 


Придобилите трета степен на квалификация по професията "Спасител при бедствия, аварии и 


катастрофи" могат да постъпват на работа на длъжности (професии) от единична група 


5419 "Персонал, осигуряващ защита и сигурност" от НКПД - 2011, както и на други 


длъжности, допълнени при актуализиране на НКПД.“ 


и че длъжностите - спасител, плаж – с код по НКПД 5419 1002 и спасител, басейн – с код по 


НКПД – 5419 2007, попадат в тази единична група 5419, където е видно, че тази нормативна 


уредба не е приложима към дейностите – спасител, плаж – с код по НКПД 5419 1002 и 


спасител, басейн – с код по НКПД – 5419 2007, въпреки че попадат в тази единична група 5419, 


и с отговорностите на длъжностите свързани с водноспасителната дейност. 


Поради високата обществена отговорност на длъжностите свързани с водното 


спасяване и тяхната пряка свързаност и отговорност към живота и здравето на хората е 


необходимо първо да се актуализира НКПД като се включат и длъжностите/професиите 


„ръководител на спасителна станция“ и „ръководител на спасителни постове“, да им се дадат 


съответните кодове по НКПД и да се разработят и регламентират държавните изисквания за 


придобиване на квалификация по професиите спасител, плаж – с код по НКПД 5419 1002 и 


спасител, басейн – с код по НКПД – 5419 2007, и „ръководител на спасителна станция“ и 


„ръководител на спасителни постове“ след присвояването им на кодове по НКПД. 


1.3. Законът за здравето, в разпоредбите си приети през 2012 г., в текста на чл. 78а от ЗЗ, 


предвижда: 

„Чл. 78а. (Нов - ДВ, бр. 40 от 2012 г.) (1) За опазване на живота и здравето на хората и 


превенция на водния травматизъм се извършва обезопасяване на водните площи и басейните 


за обществено ползване и се организира водноспасителна дейност. 


(2) Изискванията към водноспасителната дейност и обезопасяването на водните площи 


и басейните за обществено ползване се определят с наредба на Министерския съвет.“ 


Въпросите за медицинското обслужване, медицинската помощ, медицинската помощ 


при спешни състояния и пр., са подробно разписани в текстовете на Закона за здравето, 


Закона за лечебните заведения, Закона за лечебните заведения, които са специални 


нормативни актове и в които изрично и лимитативно е разписано - чл. 99 от ЗЗ и др., че 


оказване на медицинска помощ при спешни състояния е от единствената компетентност 


на държавата, като е разписан съответния специален ред, институции, стандарти и пр., като 


никъде не е разписано, че за някои спешни състояния - остро или внезапно възникнала промяна 


в здравето на човека, която изисква незабавна медицинска помощ при спешни състояния е 


насочена към предотвратяване на: 


1. смърт; 


2. тежки или необратими морфологични и функционални увреждания на жизнено значими 


органи и системи; 


3. усложнения при родилки, застрашаващи здравето и живота на майката или плода. 


Според закона, за оказването на медицинска помощ при спешни състояния: 


- се създават специални лечебни завения, разписани в Закона за лечебните заведения в чл. 5, 


ал. 1 и наречени „центрове за спешна медицинска помощ“ (като изрично е записано, че никой 


друг освен държавата не може да създава такива лечебни заведения за оказване на „спешна 


медицинска помощ“ – арг. чл. 5, ал. 1 и чл. 3, ал. 2 от ЗЛЗ; 


- се извършва от лица притежаващи съответна специална квалификация и  


- се извършва при спазване на специален медицински стандарт. 


В текста на Наредба № 25 от 4.11.1999 г. за оказване на спешна медицинска помощ 


(Издадена от министъра на здравеопазването (обн., ДВ, бр. 98 от 12.11.1999 г., изм. и доп., бр. 


69 от 7.08.2001 г., изм., бр. 18 от 4.03.2014 г.) е допуснато медицинска помощ при спешни 


състояния да се оказва и от лечебни заведения регистрирани по реда и условията, посочени в 


Закона за лечебните заведения, които са задължени да осигуряват възможния обем от 


медицински дейности за поддържане виталните функции на болния до пристигане на екип за 


спешна медицинска помощ, като изрично в чл. 7 на Наредба № 25 от 4.11.1999 г. е разписано, 


че разходите по опазване на спешна медицинска помощ на тези лечебни заведения „… по 


оказване на спешна медицинска помощ до хоспитализиране на пациента се поемат от 


държавата.“. 


1.4. Съгласно разпоредбата на Закона за нормативните актове – чл. 7, ал. 2 от ЗНА – 


„Наредбата е нормативен акт, който се издава за прилагане на отделни разпоредби или 


подразделения на нормативен акт от по-висока степен.“, а в предложения проект на 


практика се дописва и разширява действието и обхвата на Закона за здравето, Закона 


за лечебните заведения и Закона за лекарствените продукти в хуманната медицина – 


напр. като се въвеждат понятия и „структури“, наречени „медицински звена“, 


„медицински пунктове“, „реанимационни екипи“ и „подвижни реанимационни 


екипи“, каквито не са предвидени в Закона за здравето или Закона за лечебните 


заведения, които са специални нормативни актове и които изрично и лимитативно 


дефинират кое е „здравно заведение“ или „медицинско заведение“, в които единствено 


и само може да се извършват дейности свързани със здравето на физическите лица и 


съхранението на лекарствените продукти, включително някои лекарствени продукти 


попадащи под особен режим и записани в проекта за наредбата в нарушение на 

изрични разпоредби на Закона за лекарствените продукти в хуманната медицина и 


актовете по неговото прилагане. На практика не е ясно предлаганите „медицински 


звена“, „медицински пунктове“, „реанимационни екипи“ и „подвижни реанимационни 


екипи“, като какво се явяват, как ще съществуват и функционират в системата на 


здравеопазването, здравните и лечебни заведения, и при спазването на какви 


медицински стандарти и изисквания. В текста при разбъркан порядък се ползват 


някъде „медицински пункт“, някъде „реанимационен екип“, някъде „подвижен 


реанимационен екип“, като често се говори за „реанимационен екип“, а се има предвид 


„подвижен реанимационен екип“ и обратно. 


1.5. В проекта за наредба никъде не е изрично записано, каква точно дейност ще 


извършват „медицинските звена“, „медицинските пунктове“, „реанимационните 


екипи“, „подвижните реанимационни екипи“ и „медицинските специалисти“, но от 


анализа на проекта на чл. 18 на проекта за Наредба за водноспасителната дейност и 


обезопасяването на водните площи и басейните за обществено ползване е видно, че се 


поставят изисквания дейностите да се извършват от лица преминали обучение по 


лечение на спешни състояния в системата за спешна медицинска помощ или да имат 


призната специалност „Анестезиология и интензивно лечение“ или „Спешна 


медицина“, или „Спешна медицинска помощ“, или „Анестезиология и интензивни 


грижи“ или „Спешна медицинска помощ“ – т.е. може само да се предполага, че 


проекта за наредба регламентира някакъв вид оказване на медицинска помощ при 


спешни състояния, но това противоречи на изричните разпоредби на Глава трета 


„Медицинско обслужване“, Раздел III „Медицинска помощ при спешни състояния“ на 


действащия в момента Закон за здравето, където изрично, в чл. 99 от ЗЗ е казано:  


„Чл. 99. (1) Държавата организира и финансира система за оказване на медицинска помощ 


при спешни състояния. 


(2) Спешно състояние е остро или внезапно възникнала промяна в здравето на човека, която 


изисква незабавна медицинска помощ. 


(3) Медицинската помощ при спешни състояния е насочена към предотвратяване на:  


1. смърт;  


2. тежки или необратими морфологични и функционални увреждания на жизнено значими 


органи и системи;  


3. усложнения при родилки, застрашаващи здравето и живота на майката или плода.“ 


Видно е, че за оказване на „Медицинска помощ при спешни състояния“ по-горе е 


разписан изричен ред, включително в други разпоредби на Закона за здравето и Закона за 


лечебните завения е разписан изричен ред, при който държавата организира – кой, как и къде 


оказва медицинска помощ при спешни състояние и то при спазване на медицински стандарт 


"Спешна медицина" приет с Наредба № 3 от 6.10.2017 г. за утвърждаване на медицински 


стандарт "Спешна медицина" (издадена от министъра на здравеопазването и обнародвана в 


Държавен вестник, бр. 86 от 27.10.2017 г.). 


Вместо това, в проекта за Наредба за водноспасителната дейност и обезопасяването на 


водните площи и басейните за обществено ползване в нарушение на горното са разписани 


някакви „медицински звена“, които извършват неясно каква медицинска помощ, по неясно 


какъв медицински стандарт, като съответно не е ясно и кой, каква отговорност носи при 


увреждане на здравето или смърт. 


В нормативните актове, регулиращи спешната медицинска помощ се среща 


споменаване на термините „реанимационен екип“ и „подвижен реанимационен екип“, но няма 


изрично регламентиране какво е съдържанието на тези понятия. 


От анализа на някои текстове на Наредба № 3 от 6.10.2017 г. за утвърждаване на 


медицински стандарт "Спешна медицина", където се използват термините „медицински или 

реанимационен екип“, „мобилен спешен екип“, „медицински или реанимационен мобилен 


екип“, „реанимационен наземен спешен мобилен екип с наземно медицинско превозно 


средство (линейка) тип С или на аеромедицински екип“ и пр., става ясно, че става въпрос за 


видове спешни екипи, които се различават по нивото на квалификация на техния персонал и 


оборудването, с което той разполага, но не и за някакъв вид отделно лечебно или здравно 


заведение. 


Докато в предлагания проект за Наредба за водноспасителната дейност и 


обезопасяването на водните площи и басейните за обществено ползване, говорейки за 


„реанимационни екипи“, в някои текстове явно се има предвид нещо като обект – вид „лечебно 


или здравно“ заведение, което е неприемливо и противоречи на действащи законови 


разпоредби от по- висок ранг, което пък е в пряко нарушение на Закона за нормативните 


актове. 


2. Ако проектът на Наредба за водноспасителната дейност и обезопасяването на водните 


площи и басейните за обществено ползване не може да се отхвърли и да се върне за 


цялостна преработка, предлагаме следните редакции, изменения и допълнения по 


текста: 


2.1. Общо предложение – навсякъде в текста да отпаднат каквито и да е права на 


областните управители по организиране и/или управление на водноспасителната 


дейност. Тези права и задължения са вменени от съответните специални нормативни 


актове на конкретни органи – напр. министъра на туризма, кметовете на морските 


общини, собственици, концесионери, наематели и пр. 


Недопустимо е орган, който няма компетенции, задължения и отговорности, да има 


извънредни права организиране и/или управление на водноспасителната дейност, както и да 


се вкарва в допълнителна административна тежест 


2.2. Текстът на чл. 2 да придобие следната редакция: 


„Чл. 2. Водноспасителната дейност обхваща дейностите по организация, осигуряване и 


извършване на водно спасяване на водни площи, подлежащи на максимално обезопасяване и 


на басейните за обществено ползване, и медицинското осигуряване на тази дейност.“ 


2.3. В чл. 9, ал. 1, т. 1 текстът да придобие следната редакция: 


„1. един спасителен пост на водна площ, подлежаща на максимално обезопасяване – 


разположен на 150 м., от прилежащата и брегова ивица.“ 


Недопустимо е да се прави разграничение на плажове в национални курорти и плажове 


извън национални курорти. Тук трябва да се има предвид, че голяма част от морските плажове 


извън националните курорти са по - натоварени от много от плажовете в националните 


курорти и досегашното прилагане на изискването за спасителни постове на 150 м. доказа, че 


това е работещо - няма разлика при оказването на помощ при водни инциденти и няма 


увеличение на инцидентите или водния травматизъм при плажове с постове на 150 м., спрямо 


такива на 100 м., разделянето на плажовете на „първа и втора категория“ – т.е. едните са в 


националните курорти, а другите са всички останали е напълно неуместно и недопустимо – 


туристите и плажуващите по всички плажове в България са равни. 


Нещо повече, от анализа на предложеното Приложение № 8 към чл. 32, ал. 1 от проекта 


за Наредба за водноспасителната дейност и обезопасяването на водните площи и басейните за 


обществено ползване – „Показатели за извършване на ежегодна проверка на годността на 


водните спасители за осъществяване на водноспасителна дейност“ и от практиката е видно, че 


ефективно водно спасяване на водни площи е 100 м. Като се има предвид, че спасителния пост 


се разполага в средата на зоната за спасяване, то в този случай спасителят ще има по 75 м. от 


ляво и дясно, което значително по-малко от изискуемите за преплуване 100 м., а и според 

следващи разпоредби в проекта на наредбата районът на действие е до 200 м. навътре в морето 


от бреговата ивица, което е значително повече от тези 150 м по брега, на които да се 


разположат спасителните постове и което реално е другият размер на зоната за действие на 


спасителния пост. 


2.4. В чл. 16, ал. 1, т. 2 текстът да придобие следната редакция: 


„2. за басейните за обществено ползване с дължина над 25 m или повърхност над 312,5 


m², на плувни комплекси и водни паркове - един медицински пункт и базиран в него подвижен 


реанимационен екип.“ 


Това е наредба за водното спасяване, а не наредба за осигуряване на населените места 


с медицински звена и специалисти – има цели общини и населени места с по-малко 


медицинско обезпечаване от това, което се иска за плажове и басейни, но по-големият проблем 


е липсата на кадри, което е задължение на държавата да осигури, както и скъпото оборудване, 


което най-често стои неизползваемо, тъй като водните инциденти, налагащи спешна 


медицинска помощ са много малко, а по закон оказването на медицинска помощ при спешни 


състояния е задължение и от единствената компетентност на държавата. 


2.5. В чл. 17, ал. 1 текстът да придобие следната редакция: 


„Чл. 17. (1) За осъществяване на дейностите по водно спасяване и по обезопасяване на 


прилежащата акватория на черноморските плажове се осигурява служба за спешна 


медицинска помощ от следните медицински звена: 


1. за черноморските плажове с дължина на бреговата линия до 200 м. – един 


медицински пункт или договор с мобилен реанимационен екип; 


2. за черноморските плажове, които се обезопасяват с от 2 до 10 спасителни поста – 


един медицински пункт; 


3. за черноморските плажове, които се обезопасяват с от 11 до 20 спасителни поста – 


два медицински пункта, като единият е с разположен в него подвижен реанимационен екип; 


4. за черноморските плажове, които се обезопасяват с повече 21 спасителни поста – три 


медицински пункта, като един от тях е с разположен в него подвижен реанимационен екип; 


5. за всички черноморски плажове се сключват договори с лечебно или здравно 


заведение за осигуряване мобилни спешни екипи с използването на наземни медицински 


превозни средства (линейки);“ 


Прецизирането, че медицинските звена обезпечават или осигуряват дейността по 


водното спасяване – т.е. дейността на спасителните постове, е много важно, защото голяма 


част от черноморските плажове включват каменисти и/или скални участъци, брегозащитни 


съоръжения, брегови съоръжения и пр., чиято дължина на прилежащата им брегова линия се 


включва в общата дължина на бреговата линия на съответния морски плаж, но дължината на 


пясъчния плаж, която се ползва за къпане, плуване и водни спортове е много по - малка – 


такива са напр. плажовете по Черноморието, където има изградени брегозащитни и/или 


брегозащитни и плажоформиращи буни. Дължината на пясъчните плажове между буните, 


която се ползва за къпане, плуване и водни спортове – т.е. подлежаща на максимално 


обезопасяване, без буните. Ако се възприеме линейният критерий и се отчита само дължината 


на бреговата линия,а не черноморските плажове, без да се отчита колко и каква част от нея е 


годна да се ползва за къпане, плуване или водни спортове - т.е. подлежи на максимално 


обезопасяване, ще се получи неоправдано натоварване на плажовете с голяма дължина на 


бреговата линия, която обаче е в резултат на отчитане дължината на бреговата линия на 


каменисти и/или скални участъци, брегозащитни съоръжения, брегови съоръжения и пр., 


спрямо чистите пясъчни плажове. 

Прецизирането, че не във всички медицински пунктове трябва да има подвижен 


реанимационен екип, а само за големите плажове с два и повече медицински пункта, е важно, 


защото според досегашната редакция излиза, че във всички медицински пунктове по всички 


черноморски плажове трябва да работят специалисти, които в досегашната Наредба за 


водноспасителната дейност и обезопасяването на водните площи, се предвиждаха само за 


работата в действащите в момента т. н. „реанимационни пунктове“ – т. е. специалисти, 


предвидени в Наредба № 3 от 6.10.2017 г. за утвърждаване на медицински стандарт "Спешна 


медицина", което при сегашното състояние на кадрите в тази област на практика няма как да 


се получи, тъй като държавата не е осигурила необходимия брой от такива специалисти, а 


както вече беше посочено по-горе оказването на медицинска помощ при спешни състояния е 


задължение на държавата и по закон се извършва в лечебни заведения или в специализирани 


здравни заведения – центрове за спешна медицинска помощ, които и в момента имат недостиг 


на персонал. 


2.6. В чл. 26, ал. 1 – думите „… от 8 до 18 часа …“ да се заменят с „от 9 до 17 часа …“. 


Работното време в България, според Кодекса на труда, е 8 (осем) часа, а и практиката в 


последните над 20 години показва, че посещенията на плажовете започват от около 9 часа, 


обикновено след закуските в хотелите, пикът е около и по обяд, след това намалява и 


обикновено към 17 часа плажовете опустяват. Друг определящ фактор е, че морската вода 


сутрин е студена – тя достига температура за къпане към 10 часа, а водноспасителната дейност 


обезопасява къпещите се, а не тези които се разхождат по плажовете или се пекат по плажните 


съоръжения.  


По същия начин стои въпросът и със сезонността – обикновено отпуските започват в 


началото и средата на юни, като плажовете са доста пусти до 15 юни откъм къпещи се. Реално 


достигането на капацитета на плажовете започва от около 15 юли до 15 август, като след 01 


септември семействата с деца напускат плажовете, за да ги подготвят за 15 септември 


(началото на учебната година) и обикновено към 15 септември плажовете, особено в малките 


населени места и извън урбанизираните територии, опустяват, хотелите и заведенията 


затварят. През останалото време на година има частични пикове – обикновено при топло и 


слънчево време, и то обикновено през почивните дни, като дори тогава извън времето 01 юни 


– 30 септември, туристите основно се разхождат или почиват по плажовете, тъй като водата 


или още не се е затоплила или вече започва да се охлажда и не е комфортна за къпане. 


2.7. Предложеният в проекта текст на чл. 27 да отпадне, тъй като материята е уредена 


в нормативен акт от по - висок ранг – Закона за устройство на черноморското 


крайбрежие и предложената редакция противоречи на разпоредбите в този закон, като 


е разписано и изискване, което пък е в противоречие и с разпоредбите на Закона за 


устройство на Черноморското крайбрежие и на Наредба за плаването и граничния 


режим във вътрешните морски води, в териториалното море и във вътрешните водни 


пътища на Република България на български и чуждестранни яхти, лодки и други 


плавателни средства за спорт, туризъм и развлечение, както и извършване на 


водноатракционни услуги с тях, вкл. и поради действащата правна норма, че ако не се 


променят местата на водните коридори и другите условия свързани със зоните за 


предоставяне на водноатракционни услуги, ИА „Морска администрация“ не 


съгласува схемите, след уведомяване с писмо потвърждава водните коридори. 


2.8. Предложеният в проекта текст на чл. 29 да отпадне, тъй като материята е предмет 


и е уредена в специален нормативен акт - Наредба за плаването и граничния режим 


във вътрешните морски води, в териториалното море и във вътрешните водни пътища 


на Република България на български и чуждестранни яхти, лодки и други плавателни 


средства за спорт, туризъм и развлечение, както и извършване на водноатракционни 


услуги с тях, вкл. и поради обстоятелството, че във водните коридори е забранено 


къпането и плуването, и като се предполага, че специалистите в Министерство на 

транспорта и ИА „Морска администрация“ са по - компетентни в съответната материя, 


и тяхната регламентация е по- точна, по -ясна и по- издържана от правна гледна точка.  


2.9. Текстът на чл. 31 да добие следната редакция: 


„Чл. 31. (1) Воден спасител може да бъде всяко лице, навършило 17 години и 


преминало обучение и успешно положило изпит.  


(2) Обучението за воден спасител, който да има право да заема длъжностите – спасител, 


плаж – с код по НКПД 5419 1002 и спасител, басейн – с код по НКПД – 5419 2007, да се 


организира от институции, които имат право да обучават по надлежния ред и които са 


осигурили специалисти по водно спасяване и лекари с придобита специалност 


„Анестезиология и интензивно лечение“ или „Спешна медицина“, които да участват в 


провеждане на обучението.  


(3) Обучението по ал. 2 се извършва по програма, утвърдена от министъра на 


здравеопазването.  


(4) Обучението по ал. 2 завършва с изпит пред комисия, назначена от министъра на 


здравеопазването, в състава на която са включени специалисти в областта на водното 


спасяване и лекари с придобита специалност „Анестезиология и интензивно лечение“ или 


„Спешна медицина“.  


(5) На лицата, положили успешно изпита по ал. 4, се издава удостоверение за преминато 


обучение за „воден спасител“ и придобита квалификация „спасител, плаж“ – с код по НКПД 


5419 1002 и „спасител, басейн“ – с код по НКПД – 5419 2007. 


(6) Спасителите, които управляват моторни плавателни средства и/или други 


транспортни средства, трябва да притежават и документ, доказващ съответната 


правоспособност.“ 


2.10. Текстът на чл. 32, ал. 1 да добие следната редакция: 


„Чл. 32. (1) Министърът на здравеопазването назначава комисии, които да проверяват 


ежегодно годността на водните спасители за осъществяване на водноспасителна дейност 


съгласно Приложение № 8.“ 


2.11. Текстът на чл. 34, ал. 1 да добие следната редакция: 


„Чл. 34. (1) След постигната предварителна писмена договореност с концесионер или 


наемател на морски плаж или стопанин на друга брегова ивица, предварително определен и 


договорен участък от плажната или бреговата ивица, може да се ползва за организиран отдих 


на деца и ученици, като той трябва да е отделен от съседните зони и да е обозначен с 


указателни табели за разположението на групите.“ 


Извършването на такива дейности, свързани с организиране на детски и ученически 


летен, морски отдих и туризъм може да става само след предварително писмено съгласие 


договорено със съответния концесионер или наемател на морски плаж или стопанин на друга 


брегова ивица, тъй като това пряко уврежда неговите интереси и създава допълнителни 


задължения за него. 


2.12. Разпоредбите на Раздел V „Задължения на лицата ползващи водните 


площи“ са добри, но без съответна санкция при тяхното неспазване, те са просто 


декларация или пожелание, поради което предлагаме: 


2.12.1. Добавят се нови чл. 37, чл. 38 и чл. 39 със следното съдържание 


Чл. 37. (1) За нарушаване разпоредбите на чл. 36, т. 1-9, лицата, ползващи водните 


площи се наказват по чл. 32 от Закона за административните нарушения и наказания, освен 


ако за извършените нарушения се предвиждат в закон по-тежки наказания. 

(2) За нарушаване на чл. 36, т. 10-12, виновните лица се наказват по чл. 31 от Закона за 


административните нарушения и наказания, освен ако за извършените нарушения се 


предвиждат в закон по - тежки наказания. 


Чл. 38. (1) Установяването на нарушенията, издаването, обжалването и изпълнението 


на актовете и наказателните постановления и налагането на наказанията по чл. 31 и чл. 32 от 


Закона за административните нарушения и наказания се извършват по реда на Закона за 


административните нарушения и наказания от упълномощени по надлежния ред лица от кмета 


на съответната община. 


(2) Ако при нарушаването на разпоредбите на чл. 36 се застрашава живота или здравето 


на нарушителите, трети лица или лицата осъществяващи водноспасителната дейност, водните 


спасители, концесионерите или наемателите на морски плажове или упълномощени от тях 


лица, имат право да получат незабавно съдействие от органите на министерство на вътрешните 


работи, за принудително преустановяване на действията, които могат да застрашат или 


увредят живота или здравето на нарушителите, трети лица или лицата осъществяващи 


водноспасителната дейност. 


Чл. 39. Ако посетител на водна площ е влязъл след консумация на алкохол и/или когато 


са под въздействието на психоактивни вещества и/или не спазват указанията на водните 


спасители, флаговата сигнализация, въведените забрани и/или правилата и задълженията при 


ползването на водната площ, с тези си действия са застрашили освен своя живот и здраве, и 


живота и здравето на лицата осъществяващи водноспасителната дейност, и от това са 


произлезли неблагоприятни последствия, включително смърт за пострадалия, то в тези случаи 


лицата осъществяващи водноспасителната дейност, концесионерът или наемателят на 


съответния морски плаж или стопанинът на съответната водна площ или басейн за обществено 


ползване не носят отговорност за тези неблагоприятни последствия.„  


Не е ясно защо действаща разпоредба се премахва и се оставят кухи разпоредби без 


санкции, при наличието на толкова проблеми във връзка с правилното охраняване на морските 


плажове. 


2.13. В Приложение № 3, към чл. 20, ал. 1, се предлагат следните редакционни 


поправки: 


2.13.1. Текстът на т. 1 да се промени както следва: „Самостоятелен спасителен пост 


и главен спасителен пост на водна площ и морски плаж, когато са повече от един“. 


Когато постът е самостоятелен има смисъл от такова подробно описание и оборудване, 


но когато спасителните постове са повече от един и особено, когато са в състава на спасителна 


станция тогава значителна част от оборудването се дублира ненужно – напр. термометри за 


вода и въздух – температурата на въздуха и водата на целия плаж е еднаква и е достатъчно 


това да го има на главния спасителен пост, когато са повече от един или в спасителната 


станция, шамандури и знаци се набавят за цялата охранявана акватория, а не само за отделния 


спасителен пост, и пр. Така ненужно се трупат/ излишни/ разходи. 


2.13.2. В текста на т. 2.2.4. думата „реанимационен“ да се замени с „медицински“. 


Сега са предвидени медицински пунктове, като в някои се разполагат реанимационни 


екипи. 


2.13.3. Текстът на т. 2.2.5. да отпадне – изискването да се отбелязва/посочва 


„местоположение на най-близкия телефонен пост“ няма как да се изпълни, тъй 


като най-близкият телефонен пост е в общинския или областен център.  


Неприложима разпоредба за 21век. 

2.13.4. Текстът на т. 2.2.5. да отпадне – изискването да се отбелязва/посочва 


„местоположение на най-близкия телефонен пост. Да се добави нова т. 15. Със 


следното съдържание –  


„15. Когато на морски плаж се разкриват повече от един спасителен пост, но по-малко 


от изискуемите за спасителна станция, един от тях се определя за главен спасителен пост, 


който има описаното по-горе оборудване и обзавеждане, и от който се ръководи организацията 


и действията на останалите спасителни постове, организирането и провеждането на 


спасителните акции. 


2.13.5. Да се добави нов раздел II със следното съдържание: 


„II. Спасителен пост в група от повече от един спасителни постове или в състава на 


спасителна станция се оборудва с: 


1. наблюдателна вишка със сенник и ветрозащитни плоскости, при спазване на изискванията 


посочени в раздел I, т. 1 по-горе; 


2. информационно табло, при спазване на изискванията посочени в раздел I, т. 2 по-горе; 


3. сигнално средство – свирка, рупор, сирена, мегафон или камбана;  


4. сигнални флагове със съответна форма, размер и цвят, съгласно приложение № 2  


5. сигнална мачта;  


6. спасително плаващо въже, с дебелина 6-8 mm и с дължина 110 m;  


7. комплект плавници, маска и шнорхел; 


8. бинокъл; 


9. спасителен буй тип „Торпедо“ или тип „Пура”;  


10. УКВ радиостанция;  


11. дневник на спасителния пост;  


12. документ за квалификация на спасителите, които са на дежурство;  


2.13.6. Текстът на досегашния раздел II да стане раздел III с досегашното 


съдържание. 


2.14. В Приложение № 6, към чл. 20, ал. 1, се предлагат следните редакционни 


поправки: 


2.14.1. Текстът на т. 1 да се промени както следва: „Спасителната станция е с добра 


видимост към прилежащите и спасителни постове. Като спасителна станция може 


да се оборудва и да действа един от спасителните постове, тогава той ще бъде 


главен спасителен пост, оборудван и като спасителна станция.“. 


2.15. В Приложение № 7, към чл. 28, ал. 2, се предлагат следните редакционни 


поправки: 


2.15.1. В текста на р. I, т. 1, б. «и» думата «Dopamin“ да отпадне, защото предполага 


наличието на перфузор; 


2.15.2. В текста на р. I, т. 1, б. «л» да отпадне – барбитурати, опиати и седативи са 


Venena A и подлежат на особен отчет, изисква се особен ред на съхранение – 


трябва да има каса и жълта рецепта за конкретното използване и пр., което няма 


как да се случи на всеки морски плаж, особено тези които са извън урбанизирани  


територии; 


2.15.3. Текстът на р. I, т. 9 да отпадне – не може на всеки плаж да се изисква да има 


моторно превозно средство за медицински нужди, защото повечето плажове са с 


малка или ограничена площ и дължина на бреговата линия, а на големите морски 


плажове през летния сезон има токова много хора, че такова превозно средство 


няма да има къде да се движи или риска то да причини произшествия е огромен – 


по-добре това да се остави на преценката на съответния концесионер или 

наемател, тъй като те най-добре познават плажовете си. Последните изменения на 


ЗУЧК забраняват придвижването на моторни превозни средства по морските 


плажове, като за някои плажове (напр. за природосъобразен туризъм или 


попадащи в защитени зони това е абсолютна забрана. 


 


 


 


 


 


     С уважение: ……………............................. 


Адв. Николай Димитров Борисов, пълномощник на 


„ГОЛДЕН СЕНДС БИЙЧ“ ООД 

ДО  


МИНИСТЕРСТВО НА 


ЗДРАВЕОПАЗВАНЕТО 


itasev@mh.government.bg  


delovodstvo@mh.government.bg 


dzk@mh.government.bg 


СТАНОВИЩЕ 


ОТ: КРАМ ИНС ЕООД, ЕИК: 204321742 гр. 


София, ул. Лавеле, № 19, ет. 3, представлявано от 


управителя Венцислав Златков Джамбазов, 


КОНЦЕСИОНЕР на морски плаж „БУРГАС - 


СЕВЕР”, находящ се в община Бургас, обл. 


Бургас 


ОТНОСНО: Проект на Постановление на 


Министерския съвет за приемане на Наредба за 


водноспасителната дейност и обезопасяването 


на водните площи и басейните за обществено 


ползване /НВДОВПБОП/ 


Уважаеми госпожи и господа, 


	 Представляваното от мен дружество е концесионер на морски плаж „Бургас - Север”, 


община Бургас, област Бургас ето защо, в качеството ни на заинтересовано лице Ви 


представям становището ни по проекта за Наредба за водноспасителната дейност и 


обезопасяването на водните площи и басейните за обществено ползване, публикуван на 


интернет страницата на Министерство на здравеопазването, и Ви молим при формиране 


окончателните предложенията на Министерство на здравеопазването и Министерство на 


туризма в процедурата по съгласуване и приемане на нормативния акт на заседание в 


Министерския съвет, да приемете нашето становище по проекта, както следва: 

	 Във връзка с предложения Проект на Постановление на Министерския съвет за 


приемане на Наредба за водноспасителната дейност и обезопасяването на водните площи и 


басейните за обществено ползване /НВДОВПБОП/, моля да вземете предвид следните наши 


бележки: 


1. Предложената Наредба, наричана по-долу за по-кратко Наредбата или НВДОВПБОП, 


съдържа в себе си някои съществени пропуски, създаващи условия за 


неравнопоставеност между стопаните на морски плажове и тези на плувните басейни. В 


наредбата не е предвиден орган, който да следи за спазването на изискванията, въведени 


с нея, нито са предвидени санкции за нарушителите. При концесионерите и наемателите 


на морски плажове, контролен орган е Министерство на туризма, което следи за 


изпълнението на договорните и нормативните задължения по договорите за наем и 


концесия на морски плажове, налага неустойка, съгласно договорите за концесия и наем 


на морски плажове. За сметка на това стопаните на басейните за обществено ползване и  


за плажовете, които не са възложени на концесия или отдадени под наем не е предвиден 


контролен орган, нито санкции, които се прилагат в случай на неизпълнения. 


2. Не смятаме, че направената предварителна оценка на въздействието е правилна поради 


следните пропуски в нея:  


• Липсва калкулация на общия брой спасители, които ще бъдат необходими за 


обезпечаване на водноспасителната дейност на морските плажове, които влизат в 


списъка на морски курорти от национално значение, както и информация за общия 


брой спасители за морски плажове, които са заверили талоните си през последните 


години. Съпоставка между двете би довела до заключението, че общият брой на 


спасителите с правоспособност за море не е достатъчен за обезпечаване на нужните 


за изпълнение на изискванията предложени в НВДОВПБОП. 


• Същото се отнася и до броя лекари със съответните професионални квалификации - 


смятаме, че на първо място МЗ следва да се погрижи за решаване на проблемите с 


липсата на медицински кадри в болниците на територията на цялата страна, а после 


да въвежда изисквания за отваряне на допълнителни позиции, за така или иначе 


недостигащите медицински специалисти. 







3. Невярно е заключението от частичната предварителна оценка на въздействието, че „Не се 


очаква предложения проект на акт да окаже финансово въздействие върху стопаните на 


водните площи..”, защото: 


• Предложеният в НВДОВПБОП „Чл. 9. ал. 1, т. 1” увеличава с 50% броя на 


спасителите на територията на по-голямата част от морските плажове в България. 


Предложението не е мотивирано и с извеждането в разпоредбата на изискването за 


поставяне на спасителни постове през 100 м в „курорти от национално значение“ се 


променя количествено задължението за осигуряване на спасителни постове за 


огромен брой морски плажове, тъй като курортите с национално значение са посочени 


в Решение на Министерския съвет № 153 от 24 февруари 2012 г. за обявяване списък 


на курортите в Република България и определяне на техните граници и там попадат 


огромен брой морски плажове. Подобна значителна промяна следва да е продиктувана 


от неработеща действаща правна рамка (какъвто категорично не е настоящия случай), 


да е мотивирана детайлно от гледна точка на необходимост и изпълнение и не на 


последно място да е посочено тази промяна как засяга заинтересованите лица- нещо 


което изобщо не е засегнато нито в ЧПОВ, нито в мотивите на проекта на акт. В 


предложеният проект на подзаконов нормативен акт изобщо не е посочено защо се 


връща положението със спасителните постове отпреди 2020 г., когато поради липсата 


на кадри и осъвременяване на дейностите по водно спасяване, беше заложено по-


адекватно и изпълнимо изискване за броя на спасителните постове и спасителни 


станции. 


• Предложеният в НВДОВПБОП „Чл. 11 ал. 3” задължава стопаните на морски 


плажове да осигурят по един спасителен джет или лодка на всеки 5 спасителни поста.  


• Предложеният в НВДОВПБОП„Чл. 19. ал. 1 и ал. 2” задължават стопаните на морски 


плажове да осигурят по-голям брой медицински персонал от досегашната нормативна 


уредба. 


• Предложеният в НВДОВПБОП „Чл. 27. ал. 3” задължава стопаните на морски 


плажове да осигуряват максимално обезопасяване, за цялата територия на морския 


плаж през периода 15 Юни - 25 Септември, вместо досегашния период на 


максимално обезопасяване на целия плаж - 1 Юли - 30 Септември. Следователно ще 


бъде задължително всички да поддържат максимален брой спасители за 40 дена 


повече годишно. Не става ясно по какъв нaчин и с каква цел вносителят предвижда 


да се обезпечи максималната степен на обезопасяване на цялата територия морските 







плажове в удължения срок, при положение, че голяма част от спасителите, които 


участват в обезпечаването на летния сезон обикновено са ученици или студенти, 


които приключват занятията си в края на месец Юни и започват учебната година в 


средата на Септември. 


• Предложеният в НВДОВПБОП„Чл. 27. ал. 6” задължава стопаните на морски 


плажове да осигуряват водноспасителна дейност дори и извън летния туристически 


сезон, в случай че на стопанисваните от тях плажове има целогодишни обекти, които 


разполагат плажни принадлежности за удобство на посетителите си и през топлите 


дни на месеците Април, Май и Октомври. Въведеното изискване не е мотивирано и не 


става ясно защо се задължават стопаните на морски плажове да осигуряват водно 


спасяване в месеците, когато морската вода не е подходяща за влизане в морето. 


Наред с това се получава колизия с горепосочените разпоредби, които посочват 


периода на максимално обезопасяване на морските плажове. 


• Предложеното с НВДОВПБОП „Приложение No 6” Задължава стопаните на морски 


плажове, да инвестират значителни средства в изграждането на спасителни станции, 


които по въведените изисквания следва да бъдат помещения, за разлика от 


досегашното „наблюдателна кула със сенник и ветрозащитни плоскости, сигнална 


мачта с комплект флагове”. Предложението отново не е обосновано, а се въвежда без 


ясна мотивировка от неговите ползи и предимства. Затова пък недостатъците му са 


очевидни- стопаните на морските плажове трябва да променят моделите си на 


финансиране за управление на морските плажове и да отделят допълнителни средства 


за изграждане на подобни помещения. Следва да се отбележи и обстоятелството, че 


досегашната уредба на спасителните станции предполагаше минимални интервенции 


на морския плаж и на пясъчната повърхност. Наред с това считаме, че за да се 


променя работеща уредба, следва да се установени проблеми и да са мотивирани 


предложения за промяна, какъвто не е настоящият случай. 


• Предложеното с НВДОВПБОП „Приложение No 7” задължават стопаните на всички 


плажове с дължина на бреговата линия над 200 м., да оборудват медицинските 


пунктове, както до скоро се оборудваха единствено реанимационни пунктове. Освен 


това следва да се осигури от стопаните на морски плажове и подходящо моторно 


превозно средство за придвижване на реанимационния екип. Това е в пълно 


противоречие на ЗУЧК, където са изрично посочени изключенията, в които на 







морския плаж може да се вкарват превозни средства и това не е едно от тях. 


Получава се колизия с по-висшестоящ нормативен акт. 


4. Невярно е твърдението за неактуалност на действащата към момента Наредба за 


организация на водноспасителната дейност и обезопасяване на водните площи, тъй като 


частичната предварителна оценка на влиянието удобно е пропусната информацията, че 


същата многократно е актуализирана, като последната и актуализация е от 2020 г. и 


въведе изисквания, които да отговарят по-адекватно на съвременната действителност- 


наличие на кадри, на техническо оборудване и на наличие на множество нови 


медицински центрове по Черноморието. 


5. Невярно е твърдението, че НВДОВПБОП не засяга малките и средните предприятия. 


Голяма част от концесионерите и наемателите на морски плажове са малки и средни 


предприятия, по-голямата част от подизпълнителите на договорите за концесия и наем на 


морски плажове са малки или средни предприятия, а всички гореизброени със сигурност 


ще бъдат засегнати от НВДОВПБОП ако бъде приета. Освен това проектът изобщо не е 


съобразен със сключените и действащи концесионни договори, където са заложени 


условията по осигуряване на задължителни дейности (две от които са водно спасяване и 


медицинско обслужване); 


6. С гласувания на второ четене на 09.02.2023 г. ЗИД на ЗУЧК се въвеждат изисквания към 


концесионерите и наемателите на морски плажове, за разрешение от кмета на общината 


или упълномощено от него лице, при използването на машини за задължителните 


дейности, което създава възможност концесионерът или наемателят на морски плаж да не 


получи разрешение за използването на моторно превозно средство за транспортирането 


на подвижния реанимационен екип, което се предвижда в предложената НВДОВПБОП. 


7. Не става ясно по какъв начин се очаква наредбата да окаже влияние на водния 


травматизъм, след като според официалната статистика на БЧК 70% от удавянията на 


територията на Република България стават в реки, язовири и други водоеми, а за тях не са 


предвидени мерки и орган за контрол на обезопасяването на водните площи. 


8. Предложението за обособяване на участъци, определени за отдих на деца е 


противоречащо на редица разпоредби в действащото законодателство. Противоречия се 


съдържат и в самия текст на Наредбата. Така например, но не само в чл. 27, ал. 2 е 


посочено, че в програмата за водно спасяване трябва да е посочен участъкът за отдих на 


деца. Концесионерът, респ. наемателят няма как да знае дали морският плаж ще бъде 


посетен от организиран летен лагер. Освен това са смесени задълженията на 







организатора на организирания детски отдих и на концесионерите, респ. наемателите на 


морските плажове. Като цяло не може да се задължават концесионери/наематели по вече 


сключени договори да бъдат отговорни за организиран детски отдих, който е предмет на 


други нормативни актове и задължения на други държавни институции. 


Предложената Наредба, противно на твърдяното в предварителната оценка на въздействието, 


вменява на концесионерите и наемателите задължения, изпълнението, на които не може да 


бъде осъществено без значителни инвестиции и значително повишаване на основните им 


разходи, променяйки по този начин и инвестиционните модели на договорите за Концесия на 


морски плажове, за което съществува законова забрана. Предложената Наредба поставя в 


неравностойно положение Концесионерите и Наемателите на морски плажове спрямо всички 


останали стопани на водни площи и басейни, за които не е предвиден контролен орган или 


санкции, обезсмисляйки изцяло въвеждането на каквито и да е задължения за тях в нея. С 


предложената Наредба се създават неизпълними в настоящата обстановка изисквания за 


концесионерите и наемателите на морски плажове, понеже се въвежда изкуствена нужда от 


наемане на кадри, които са крайно необходими и недостатъчни за всички болници в 


България. 


Ето защо Ви молим да вземете предвид всички гореизброени бележки и да и да не приемате 


горепосочените изменения в проекта на постановление за приемане на Наредба за 


организация на водноспасителната дейност и обезопасяване на водните площи и басейните 


за обществено ползване. 


С Уважение,  


	 	 	 	 	 	 	 	 Венцислав Джамбазов 


	 	 	 	 	 	 	 	 /управител на КРАМ ИНС ЕООД - концесионер 	


	 	 	 	 	 	 	 	 на морски плаж „БУРГАС - СЕВЕР”/

